text
stringlengths 25
17.4k
|
|---|
"BAWRHSAP HOVIN TASK FORCE COMMITTEE, DAY NULM, Saitual District THUKHAWM","1205/2024-2025 Dated Saitual the 18th July 2024: Vawiin khan SEP of DAY-NULM hnuaia Task Force Committee chu Dr Lalngura Tlau,Saitual Bawrhsap leh Saitual Task Force Committee under SEP of DAY- NULM Chairman ni bawk hovin DC Conference Room-ah an thukhawm a, kum 2023-2024 chhunga DAY - NULM hnuaia (Self Employment Programme) SEP Loan pekchhuah dan tur chungchang ngaihtuah a ni. Chairman Dr Lalngura Tlau chuan kalkhawmte hnenah lawmthu sawiin DAY NULM hi mi harsa zawkte chawikanna tur atana sawrkar laipuiin scheme a duan niin, a pung tlem zawka loan lak theih dan tur ruahmanna a ni a ti a, Saitual Town ah pawh benefiary engemaw zat an awm thei tur chu lawmawm a tih thu sawiin he scheme hi a tam thei ang ber mipuiin an hriat theih nan leh an chhawr theihna tura nasa lehzuala inhrilhhriatna nei turin a chah a, sawrkar programme lo kal thinte pawh hei aia hmasawnna kal chak tur chuan 100% mipui hnen thlentir a tul thu a sawi bawk. Meeting ah hian DAY NULM hnuaia SEP Loan diltu mi 129(Individual) leh 1(Bank Linkage) te hnen atanga Bank hrang hrang 6 a dilna lut chungchang ngaihtuah a ni a, heng bakah hian interview hun leh kalpui dan tur te, EDP training neih dan turte sawiho a ni. Saitual District a DAY NULM SEP Loan pek tawh beneficiary te zingah NPA(Non Performing Assets) nei an awmlo a ni. Meeting ah hian Pu Robert Zosangliana , Lead District Manager, Saitual, Line department(DUDO), Saitual Town chhunga Bank hrang hrang Manager leh aiawh thenkhatte an tel thei a ni. Attachment Loading attachment...",Dated: 18 th Jul 24 1:32 PM,https://dipr.mizoram.gov.in/post/bawrhsap-hovin-task-force-committee-day-nulm-saitual-district-thukhawm |
AGRICULTURE & FARMERS WELFARE MINISTER-IN PINEAPPLE BONANZA 2024 A HAWNG,"1204/2024-2025 Aizawl, the 18th July, 2024: Mission Organic Mizoram (MOM) leh Clover Organic Pvt. Ltd. te bultum, Mission Organic Value Chain Development for North Eastern Region (MOVCD- NER) kaltlanga Khawzawl District chhunga lakhuihthei chingtu intelkhawm pawl - Tuichangral Organic Farmer Producer Company Ltd. te lakhuithei thar zawrh chhuah runpui 'Pineapple Bonanza 2024', Millennium Centre kawtzawla buatsaih chu vawiin chawhma dar 10:00 khan Agriculture & Farmers Welfare Minister Pu PC Vanlalruata'n a hawng. K huallian Pu PC Vanlalruata chuan chemical tel lo organic lakhuihthei zawrh chhuah runpui Pineapple Bonanza tum thum lai buatsaih a ni ta chu lawmawm a tih thu sawiin, a hlawhtlin theih nana hmalatute fakawm a ti a. Organic farming kalpui nan sawrkar laipuiin chak taka hma a lak dante tarlangin, North East State tan kum 2013 atangin MOVCD-NER kalpui a ni a, Mizoramah kum 2016 atangin Mission Organic Mizoram kalpui niin, a hlawhtlinna pawh hmuh chhoh mek zel a ni, a ti a. Farmer Producer Company (FPC) hnuaiah loneitu 500 tal awm tura ruahman a nih thu leh heng zinga mi Tuichangral FPC te'n chak taka hma an la chu chhuanawm a tih thu sawiin, Mission Organic Mizoram kaltlangin tuna hmalak mekna mizo hmarchate, sawhthing, aieng, thingpuife leh lakhuihtheite bakah Mizoram thar sapthei chu a danglam bik avang leh India ramah ching an tam loh avangin CM duhdanin MOM hnuaia hmalakna turin telh belh tum a ni, a ti bawk. Agriculture & Farmers Welfare Minister chuan market tel lo production ringawt hmangin thui tak a kal theih loh avangin marketing lam leh farmer-te awmze nei leh mumal zawka thlunzawm tum a ni tiin, a hlawhtlin theih chuan agriculture-ah hmasawnna inlumlet a awm thei dawn a ni, a ti a. Sawrkar tharin agriculture marketing a ngaihpawimawh em avangin Directorate of Agriculture-ah Marketing Wing changtlung zawk din tura hmalak chhoh mek a ni, a ti a. Mizoram Agriculture & Allied Marketing Board kalpui chhoh mek a nih thu pawh a tarlang a. Mission Organic Mizoram hlawhtlinna hmel hmuh a nih theih nana Agriculture Department hotute leh thawktu dangte bakah FPC enkawltu Clover Organic Pvt. Ltd. leh service provider-te hmalakna chhuanawm tiin theihtawp chhuah chhunzawm zel turin a chah a. Khawvelin chemical tel lova enkawl thlaite a ngaihhlut thu leh khawvel hmasawn zelah hrisel nan ei leh in duh uluk a tul tih sawiin, mipuite chu organic thlaite ngaisanga ei tam turin a fuih a. Mission Organic lama thanharh angaih thu sawiin, hei hian market tha zawkah min hruai thleng thei dawn a ni, a ti a. Farmer-te chu hmasawnna rahbi thar rap thei tura inbuatsaiha theihtawp chhuaha hna thawk zel turin a chah a. Mipuite chu pineapple bonanza buatsaih chu ngaihlua dawr theuh turin a sawm nghal bawk. Pineapple Bonanza 2024 hawnna programme hi Pi Lalengzami Haolai, Jt. Director, Agriculture Department chuan kaihruaiin Pu Vanlalremruatpuia, CEO, Tuichangral Organic FPC Ltd. hnen atangin technical report ngaihthlak a ni a. Pi H. Zodinpuii, Dy. Director, Agriculture Department & State Coordinator, Mission Organic Mizoram-in lawmthu sawiin hun hman a khar a ni. Tuichangral Organic Farmer Producer Company Ltd. hi Mission Organic Value Chain Development for North Eastern Region (MOVCD- NER) hnuaia loneitu intelkhawm pawl Farmer Producer Company (FPC) niin, August ni 16, 2021 ah MOVCD- NER Phase lIl (three) hnuaia din a ni a. MOVCD- NER hi State Lead Agency - Mission Organic Mizoram (MOM), Directorate of Agriculture enkawl niin, Mizoram chhungah FPC 30 ziah luh tawh an ni a, FPC tinte hian thlai thlan bik Mizo hmarchate (Bird's Eye Chilli), sawhthing, aieng, thingpuife leh lakhuihthei te an nei a. Tuichangral FPC te hi Khawzawl District chhunga lakhuihthei ching mi 500 intelkhawm niin, Khawhaiah registered office neiin, Board of Directors member 10 in an thutchilh bakah Chief Executive Officer-in a enkawl mek a. Tuichangral FPC ah hian Khawzawl District chhunga lakhuihthei chingtu khaw pariat - Chalrang, New Chalrang, Vangtlang, Khawhai, Sialhawk, Tlangmawi, Tlangpui leh Lungtan te an tel a ni. Pineapple Bonanza hi August 2022 atang khan MOVCD- NER hnuaia Mizoram chhunga Service Provider - Clover Organic Pvt. Ltd. te hmalakna hnuaia hman tan niin, State Lead Agency - Mission Organic Mizoram, Agriculture Department nena tangkawpin kum tin neih chhunzawm a ni ta a. Tun hi a tum thumna niin, July ni 26, 2024 thleng a awh ang. Hemi hun chhung hian lakhuithei metric tonne riat (8) tal hralh chhuah theih beisei a ni a. Khawzawl DC leh DHO Office, Khawzawl District te'n Aizawla rawn phurh thlakna tur an ruahman sak a ni. Tuichangral FPC te lakhuihthei chin hi Giant Kew variety niin, heng lakhuihthei te hi organic (chemical tel lo) a enkawl organic certification nei thlap an ni a. Mission Organic Mizoram leh Clover Organic Pvt. Ltd. te hmalakpuinain Mizoram chhung mai bakah State pawn lam thlengin lakhuihthei an hralh chhuak tawh thin a. Kum 2022 khan Haryana-a Surifresh Extract Pvt. Ltd. te hnenah lakhuihthei metric tonne 18 lai an hralh mai bakah Mumbai-ah metric tonne 2.6 an hralh chhuak bawk a. Mizo thar lakhuihthei a tam thei ang ber Mizoram pawna hralh chhuah a nih leh theih nan hma an la chhunzawm mek bawk. Tuichangral Organic Farmer Producer Company Ltd. chuan 'Pineapple Bonanza' hlawhtling taka hman a nih leh theih nan hlutsaka chhim theuh turin mipuite an sawm a ni. Attachment Loading attachment...",Dated: 18 th Jul 24 12:48 PM,https://dipr.mizoram.gov.in/post/agriculture-minister-in-pineapple-bonanza-2024-a-hawng1721287088 |
"Lunglei SP-in July 16 - August 16, 2024 inkar chhunga Sazaikawn to Hauruang road-a lirthei tlan dan tur thupek a chhuah","1203/2024-2025 2024 Vawkhniahzawn thla ni 18: NH 302 kawng laih zauh hna, Sazaikawn (Riangvaite Thlanmual) lei tan hna thawh mek chu tun dinhmunah zawh a la nih loh avangin lirthei veivakte tan a lo him zawk a, hna hi chak zawka thawh a nih theih nan, The Motor Vehicles Act, 1988 section 115/117 leh Government of Mizoram Notification No.B.12012/10/2004-TRP Dt.1.6.2020 tlawh chhanin Lunglei District Superintendent of Police Pu J. Lalmuankima chuan Sazaikawn to Hauruang road kal tlang turte tana lirthei tlan dan tur ruahmanna chungchangah July ni 16, 2024 khan a hnuaia mi ang hian thupek a chhuah. Kawng hawn hun: 1) 7:00 AM - 10:00 AM 2) 12:00 PM - 1:30 PM 3) 2:30 PM - 7:00PM Kawng khar hun: 1) 10:00 AM - 12:00 PM 2) 1:30 PM - 2:30 PM 3) 7:00 PM - 7:00 AM He thupek hian ni 16.07.2024 aṭanga 16.08.2024 chhung a huam ang. Thuchhuah hian dan leh thupek kengkawhtu Police, Magistrate duty, Fire & Emergency Service, Medical Duty, Disaster Response Force-te leh a bika Superintendent of Police, Lungleiin phalna a pekte chu a huam lo ang. Attachment Loading attachment...",Dated: 18 th Jul 24 11:35 AM,https://dipr.mizoram.gov.in/post/lunglei-sp-in-july-16-august-16-2024-inkar-chhunga-sazaikawn-to-hauruang-road-a-lirthei-tlan-dan-tur-thupek-a-chhuah |
MAMIT DISTRICT CHHUNGA A HMASA BER TURIN OIL PALM HERNA KHAWL ENCHHINNA NEIH A NI,"1202/2024-2025 Mamit 17th July, 2024 : Nimin khan Tuidam khua-ah Mamit District Cooperation Office huaihawtin Mamit District chhunga a hmasa ber atan Mamit MJA leh District Information and Public Relations Department-te chuan Tuidam Oil Palm Farmer Cooperative Society Ltd. te tana Oil Palm Cooking Oil herna khawl trial run neih chu a hmunah an enpui. Pu Lalthangfala, District Cooperative Officer chuan report pe in he Oil Palm Herna khawl hian ni khatah Oil palm quintal 10 a her thei a, ni khatah Oil Palm hriak litre 200 leh oil palm cake Kg. 300 a her chhuak thei dawn a. He khawl bun nan leh a In sakna hian Rs 22.50 lakh hmanral a ni a ti a. He khawl hi hman a nih hunah chuan Oil palm chingtute hian tuna oil palm an hralhna aia a let thuma hlawk zawkin an oil palm te hi an hralh thei tawh dawn a ni a ti bawk. Tunah hian Mamit District chhungah Cooperative Society 115 an awm mekin, hmalakna hrang hrang kalpui mek a ni a, chhungkaw tam takin chhungkaw eibel bera hmang an awm tawh a ni. Attachment Loading attachment...",Dated: 17 th Jul 24 3:53 PM,https://dipr.mizoram.gov.in/post/mamit-district-chhunga-a-hmasa-ber-turin-oil-palm-herna-khawl-enchhinna-neih-a-ni |
SPORTS MINISTER-IN TUIKUAL SOUTH-AH MHIP GOLDEN JUBILEE LAWMNA HUN A HMANPUI,"1201/2024-2025 Aizawl dated 17th July 2024: Vawiin chawhma khan Tuikual South Branch MHIP buatsaihin ‘MHIP Golden Jubilee Lawmna’ hun chu YMA Hall, Tuikual South-ah hman a ni a. Pu Lalnghinglova Hmar, Minister, Sports & Youth Services Department, bialtu MLA ni bawk chu khuallian niin Pi H. Lalawmpuii, President, Tuikual South Branch MHIP-in hun a kaihruai a. Tuikual South branch MHIP huam chhung a member kum 70 chunglam te hnen ah thil pek hlanna hun neih a ni. Khuallian, Sports Minister Pu Lalnghinglova Hmar chuan Tuikual South MHIP branch buatsaih a MHIP Golden Jubilee lawmna a kalkhawmte chu chibai bukin MHIP member 1617 awmna branch an nih angin khawtlang tihhmasawn leh siamthat kawngah MHIP hmalakna chuan awmze thui tak a neih ngei a rin thu a sawi a. MHIP thuthlung pakua te chu midangte tan a entawntlak ni thei tur khawpa a tak a nunpuitu nih tum theuh turin kalkhawmte a chah a ni. Minister chuan chhungkua leh khawtlang tihhmasawnna kawng ah nu berte mawhphurhna chu mawhphurhna pawimawh berte zing ami a nih thu tarlangin nu berte ngaih pawimawh leh rilru pek tamna a zirin hmasawnna hi a chakin a chak loh theih bawk thu a sawi a. Chhungkaw pawn lam a hlimna um thinna chuan chhungkua a tih chhiat thin thu sawiin chhungkua a hun hman tam leh inpawhna tha neih a pawimawh thu a sawi bawk a ni. Pu Lalnghinglova Hmar chuan zirna, hnathawhna hmun ah leh inelna hrang hrangah hmeichhiahten hotu leh hmahruaitu nihna dinhmun an luah nual tawh thu sawiin ram roreltu ni tur pawhin mipuiin hmeichhia ah rinna thui tak an nghah ngam tawh thu a sawi a. Chhungkua leh khawtlang tihmasawntu nih tum zel turin leh an pawimawhnate hre chung a hmalam pan zel turin kalkhawmte a fuih a ni. Sports Minister chuan ruihhlo chu ram leh hnam hmelma, chhungkua leh khawtlang tihrehawm theitu a nih angin ruihhlo dona kawng ah Khawtlang, Kohhran leh Sawrkar thawh hona a pawimawh thu a sawi a. Ruihhlo that lohna inzirtirna mai piah lam ah ruihhlo bawih a tang mek te chhanchhuak turin a tak a pen chhuah a tul thu a sawi a. Chutiang a hmalakna tihlawhtling tur chuan MHIP Golden Jubilee lawmna a lo kal, tlawmngai pawl hrang hrang leh kohhran hruaitute chu thawhho pui ah a sawm nghal a ni. MHIP Golden Jubilee lawmna hun ah hian Pi Lalbiakmawii, Asst. Secretary chuan MHIP thuthlung sawi rualna hun a kaihruai a, Pi Zonunsangi, Secretary atangin MHIP Tuikual South Branch hmalakna hrang hrang ngaihthlak niin member boral 17 boral te pualin sunna hun hman a ni a. Khawtlang hruaitute atangin thusawi ngaihthlak niin member kum 70 chin chunglam hnen ah thilpek hlanna hun neih a ni a. Pi Thansangpuii, Treasurer chuan lawmthu sawina hun a hmang bawk a ni. Report-a tarlan danin Tuikual South Branch MHIP hnuai ah hian member 1617 an awm mek a. Member kum 70 chunglam mi 50 hnen ah thil pek hlan an ni. Attachment Loading attachment...",Dated: 17 th Jul 24 2:20 PM,https://dipr.mizoram.gov.in/post/sports-minister-in-tuikual-south-ah-mhip-golden-jubilee-lawmna-hun-a-hmanpui |
Rural Development Minister in MzSRLM SHG member te a kawm,"1200/2024-2025 16 th July, 2024 : Rural Development Minister Prof. Lalnilawma chuan MzSRLM hnuaia SHG member te vawiin khan biak hmuh theihna (video conferencing) kaltlangin kawmna hun a nei a. He hunah hian RD Block 28 a SHG Member te telin SHG member hrang hrangte atangin MzSRLM kaltlanga an hamṭhatna hmuh te leh hma an sawnna te ngaihthlak niin, hemi bakah hian SHG Member te atanga zawhna awm te chu Minister hian a chhang bawk a ni. Self Help Group tihchangtlun zel dan tur leh nasa lehzuala SHG member-ten hma an lak zel theih dan tur sawiho a ni bawk. Mizoram State Rural Livelihoods Mission (MzSRLM) hnuaiah hian District 11 leh Rd Block 28 ah hmalakna nei mekin, an hnuaiah hian Self Help Group Member 10,425 din an ni tawh a, member 81,829 an awm mek a, SHG member te hi eizawnna ngelnghet an neih theihna turin kawng hrang hranga puih niin Community Funds an puk tur pek an nih bakah an eizawnna atana an mamawh training hrang hrang pek thin an ni bawk. Rural Development Minister Prof. Lalnilawma hi Rural Development Commissioner & Secretary Pu R. Zarzosanga leh Pi H. Lalchhandami, Chief Executive Officer, MzSRLM ten Video Conferencing ah hian an telpui a. District Headquarters leh Block Headquarters atangin Project Directors leh BDO ten an telpui bawk. Attachment Loading attachment...",Dated: 16 th Jul 24 8:32 PM,https://dipr.mizoram.gov.in/post/rural-development-minister-in-mzsrlm-shg-member-te-a-kawm |
"COMMISSIONERATE OF EXCISE & NARCOTICS DEPARTMENT PRESS HANDOUT No. 29 of 2024 dated 15th July, 2024","1199/2024-2025 Aizawl the 16th July, 2024: July ni 15, 2024 (Thawhtanni) khan SAD Conference Hall No-II, MINECO-ah Working Committee on Ruihhlo Do chuan an Chairman Pu Lalnghinglova Hmar, Excise & Narcotics Department Minister hovin meeting an nei. Mizoram chhunga ruihhlo dotu lian ber, Chief Minister kaihhruai, State Level Core-Committee on Ruihhlo Do hnuaia din, Excise & Narcotics Minister kaihhruai Working Committee on Ruihhlo Do chuan Mizoram pumpuia ruihhlo dona leh a nghawng tihremna tura hma a lak dan tur sawihovin, Sawrkar-a an sum mamawh (Budget Estimate) an pharh a. He Budget Estimate hi Mizoram Sawrkarah a thlen dawn a ni. Tin, heng bakah hian District & Village/Local Level Task Force on Ruihhlo Do din dan tur te tul dangte an ngaihtuah. Working Committee on Ruihhlo Do hian Mizoram pumpui, khawtin fang chhuaka ruihhlo do pawl din leh kil thum atanga ruihhlo do (Supply Reduction, Demand Reduction & Harm Reduction) dan tur ngaihtuahin Mizoram Sawrkarin hemi kawnga sum mamawh a pek veleh a rang thei ang bera hmalak nghal a tum a ni. He Meeting-ah hian Department hrang hrang – Excise & Narcotics, Police, Social Welfare & Tribal Affairs, School Education, Higher & Technical, Food & Drugs Administration, LESDE te bakah CYMA, MKHC, MJA, MZP, MSU, Local Council Association, Teachers' Federation bakah Psychology lama mithiamte an tel a ni. Ruihhlo Do kawngah hian Mizoram sawrkar chuan Supply Reduction-ah Excise & Narcotics Department chu Nodal Department atan a puang a, Demand & Harm Reduction-ah Social Welfare & Tribal Affairs Department chu Nodal Department-ah a puang bawk a ni. Attachment Loading attachment...",Dated: 16 th Jul 24 5:57 PM,https://dipr.mizoram.gov.in/post/commissionerate-of-excise-narcotics-department-press-handout |
LOK SABHA MP IN BAIRABI TO SAIRANG REL KAWNG SIAM MEK A TLAWH,"1198/2024-2025 Dated Kolasib the 16th July 2024: Vawiin khan Lok Sabha MP Pu Richard Vanlalhmangaiha chuan Bairabi atanga Sairang inkar Rel kawng siam mek hmasawnna thlen tawh chin a hmunah tlawhin hnathawh tawh chin leh hmabak la awm te a enfiah. He Rel kawng enfiahna hunah hian Pu Richard Vanlalhmangaiha, Lok Sabha MP leh Hortoki Railway Station a Officer te chu inkawmhona neiin Rel kawng enkawltute chuan an hnathawh dan tlangpuite leh harsatna awm ang ang te MP hnenah hian an lo thlen a. MP chuan rel kawng in hma a sawn zia a taka hmuh chu a lawmawm a tih thu sawiin thawktu te theihtawp an chhuah na zar ah chak takin hma a sawn a ni, a ti . An harsatna te pawh lo thlen zel a, a tih theih ang chin chin ah theihtawp chhuahpui a inhuam thu a sawi bawk. Railway Consultant in Zawhna leh chhanna huna a tarlan angin hnathawktu turte hi Railway Recruitment Board (RRB) kaltlanga lak vek tur a ni dawn a, tualchhung mi lak theih tur chin awm ve mahse hna sang a nih dawn loh avangin Mizo thalai ten exam an hmachhawn a pawimawh a ni, a ti.Tunah hian Rel kal tir la ni lo mahse Kawnpui Station thleng Rel tlan thei tawh tura buatsaih fel a ni tawh a, a ti a. Harsatna lian tham a awmlo a nih chuan Sairang thleng hian July 2025-ah zawhfel hman tum a ni, a ti bawk. R el kawngin hmasawnna a thlen dan turte leh mipuiten an chhawr tangkai dan tur te Dy Chief Engineer (Contruction) Harjemal Meena hnen atanga ngaihthlak niin, khualzin phur tana a tangkaina tur chu hriatsa nimahse chutiang tho a pawimawh, bungraw hlawm lian chi phurhna atante, thlai thar thawnchhuahna atante leh thlai thar chhe hma chi te awlsam taka sawngbawlna hmun a thlenna atan a tangkai takzet dawn a ni, a ti. He hunah hian MP hi Kolasib DC, Pu Robert C Lalhmangaiha, Kolasib SP, Pu David H Lalthangliana leh Kawnpui SDO, Pu Mohammad Aaquib,IAS ten tawiawm in Kolasib DC , Pu Robert C Lalhmangaiha chuan Rel kawng siam chhung in District Administration leh thuneihna in a huam chin a an tihtur tul ang ang ah an lo tawiawm zel dawn a ni, a ti a. SP pawh in venhimna kawnga an hmalak dan te leh thil bo thin chungchanga an chhui zui dan te sawiin, investigation a an harsatna tawh te pawh a tarlang bawk. Lok Sabha MP, Pu Richard Vanlalhmangaiha hian vawiin program-ah hian VC house ah VC hruaitute inkawmhona a neih pui bawk. Attachment Loading attachment...",Dated: 16 th Jul 24 5:45 PM,https://dipr.mizoram.gov.in/post/lok-sabha-mp-in-bairabi-to-sairang-rel-kawng-siam-mek-a-tlawh |
Lunglei District Bawrhsapin Lunglei District-a department hrang hrangte hna thawh hriat chian nan office hotu lute nen inkawm hona hun a buatsaih chhunzawm,"1197/2024-2025 2024 Vawkhniahzawn thla ni 16: Vawiin khan Lunglei District Deputy Commissioner Pu R. Lalṭhazuala kaihhruaiin Lunglei DC Conference Hall-ah a ni hnih nan Lunglei District chhunga department hrang hrangte hna thawh leh dinhmun inhrilh hriat nana inkawm hona buatsaih chhunzawm a ni. Lunglei District Bawrhsap Pu R. Lalṭhazuala chuan Lunglei District-ah Bawrhsap hna a zawm thar angin, sawrkar department hrang hrangte nena thawh hona ṭha tak a awm theih nan department hrang hrangte hna thawh kalphung, hmachhawp leh harsatnate hriat chian a mamawh tih sawiin, chumi atan chuan inhmuh khawm pawh chu buatsaih a nih thu a sawi a. Lunglei District hmasawnna tur leh mipuite tan ṭhahnem ngai taka thawh hopuiah department hrang hrangte chu a sawm a ni. Vawiina a ni hnihna atana Lunglei District-a sawrkar department-te hna thawh inhriattirnaah hian chawhma lamah office 11 - District Agriculture Officer, District Fisheries Development Officer, District Sericulture Officer, District AH&Vety Officer, Executive Engineer (I&WRD), District Officer (LRS&WC), Project Director (ATMA), Joint Director (AH&Vety Southern Zone), District Horticulture Officer, District Cooperative Officer leh Development Officer (MKVIB) te'n powerpoint presentation hmangin an department dinhmun te an tar lang a. Chawhnu lamah office 22 - Superintendent of Police, Chief Executive Officer (LMC), Divisional Forest Officer, Assistant Commissioner (E&ND), Deputy Controller (Legal Metrology), District Civil Supply Officer, Assistant Controller (P&S), District Labour & Employment Officer, Senior Research Officer (A&C), District Urban Development Officer (UD&PA), District Treasury Officer, District Commerce & Industries Officer, Joint Director (A& T Southern Zone), Conservator of Forests, Commandant (2nd Bn MAP), Settlement Officer (LR&S), District Transport Officer, Deputy Commissioner of State Tax, District Research Officer (Economics & Statistics), District Sainik Welfare & Resettlement Officer, Superintendent (District Jail) leh District Information & Public Relations Officer te'n hun an hmang ve thung a ni. He hunah hian Additional Deputy Commissioner pahnih - Pu James Miahlung leh Pi Rochuangkimi Khenglawt te'n Bawrhsap hi an ṭawiawm a. Department-te harsatna hrang hrang chin fel dan tur leh ṭha zawka hna thawh dan tur rawtna hrang hrangte sawi ho a ni bawk. Attachment Loading attachment...",Dated: 16 th Jul 24 4:14 PM,https://dipr.mizoram.gov.in/post/lunglei-district-bawrhsapin-lunglei-district-a-department-hrang-hrangte-hna-thawh-hriat-chian-nan-office-hotu-lute-nen-inkawm-hona-hun-a-buatsaih-chhunzawm |
WCD hnuaia thawktute leh Serchhip DEF te training,"1196/2024-2025 Dated Serchhip, the 16 th July, 2024: District Hub for Empowerment of Women (DHEW) in an buatsaih100-Day Special Awareness Campaign under Sankalp kal zelah vawiin khan WCD hnuaia thawktute leh Serchhip DEF te tan Capacity Building on 3 New Criminal Laws tih chu SP Conference hall ah neih a ni. Khuallian Pu MS Dawngkima, SP, Serchhip chuan thusawiin, WCD Serchhip leh DEF Serchhip ten training hun an buatsaih thei chu lawmawm a tih thu sawi a. Criminal law thar chungchang hi office, zirlai leh mipui nawlpuia zirtirna nei turin sawrkarin ruahmanna a siam chu District chhungah hma lak chhoh a nih zel tur thu te; dan thar pathum te hi mipui awlsamna tur te, tuartu (victim) ngaihtuah ran chung leh pawikhawihtu a phu ang ngeia hremna pekna tur a ni tlangpui a ni, a ti a. SP chuan hlawk taka training turin kalkhawmte a fuih a ni. Master Trainer Inspector Lalnunmawia, RO, SP Office Serchhip chuan dan thar pathum- BNS, BNSS leh BNA chungchang a zirtir a. Mission Shakti chungchangah Pu Lalvensanga DMC, DHEW chuan kalkhawmte a zirtir thung a ni. He hun hi Pu James Lalremliana, District Coordinator, Poshan Abhiyan chuan a kaihruai a. Women & Child Development, Serchhip District hnuai a thawktu hrang hrang DPO Office, ICDS, One Stop Centre, District Child Protection Office, Shakti Sadan staff te leh DEF Serchhip te an tel a. Pi Sarah Lalbiakliani, Gender Specialist DHEW Serchhip chuan lawmthu sawiin hun a khar a ni. Attachment Loading attachment...",Dated: 16 th Jul 24 3:28 PM,https://dipr.mizoram.gov.in/post/wcd-hnuaia-thawktute-leh-serchhip-def-te-training |
Serchhip DC Pu Paul L.Khuma’n chanchibumite a kawm,"1195/2024-2025 Dated Serchhip, the 16th July, 2024: Serchhip DC Pu Paul L.Khuma chuan vawiin khan Serchhip District MJA te ko khawmin DC meeting Hall-ah an inkawm a, Serchhip District hmasawnna tura thawhhopuiah DC chuan a sawm a ni. Bawrhsap Pu Paul L.Khuma chuan District tana a hmathlir sawiin computer leh internet behchhana rang tak leh awlsam zawka inrelbawlna kalpui theihna tur Digital District te; environment humhalh zawnga sawrkar leh mipui inrelbawlna kalpui Green District te; sawrkar department hrang hrang te leh mipui ten District hmasawnna tura thawhhohna - convergence mumal taka an kalpui theih dan tur kawng dap te; kal dan phung pangngai thlak danglama dan hnuaiah vek ngaihtuahna leh thlirna thar nen District hmasawnna hnathawh tul a tih thu te a sawi. DC chuan khua leh tuiten sawrkara an harsatna leh vuivaina an thlen theihna tur leh an chanvo te an zawhfiah theihna tur Mipui Aw (mipuiaw.mizoram.gov.in) hman tangkai thiam a tul, tih a sawi a. Mipui mimirin sawrkar hnathawh kan vil (monitor) theihna tur kawng a buatsaih - Mizoram Right to Public Services Act te chu mipuiin tangkai lehzuala kan hman thiam a ngai, a ti a. Awmze nei zawka sawrkar hnathawk ten hna an thawh theih nan Result framework Document (RFD) te pawh Serchhip District ah hman theih a ni dawn em tih an zirchian mek thu Pu Paul L.Khuma chuan a sawi a ni. Media mi te chu mipui sukthlek her danglam thei khawpa thiltithei an nih dan sawiin Bawrhsap chuan District hmasawnna atan theihtawp chhuah chhunzawm zel tur leh thawhhona tha tak an neih ngei a beisei thu a sawi a. Journalist te chuan District chhunga mipuiten harsatna an tawh hrang hrang - Cyclone Remal vanga chhiatna thleng te, NH-54 kawng laihin a nghawng chi hrang hrang te, vawk vulhtuten ASF avanga manganna an tawh mek te, ruihhlo do chungchang te leh khawtlang tana thil pawimawh an vei zawng te DC hnenah hian an thlen nghal a ni. DC Pu Paul L.Khuma chuan National Highway 54 chungchanga complain lut te a hmun ngeiah official ten an endik a, an hmuhdan report te ngaihthlak leh sawiho a ni tawh tih Journalist te hi a hrilh a. NHIDCL hnuaia contractor te kokhawmin kawng laih vanga harsatna thleng chi hrang hrang te chinfel dan an ngaihtuahho dawn tih a sawi a ni. Vawiin meeting-ah hian hian MJA Serchhip District member te chu an President Pu C.Lalhminghlua hovin an tel a. SDO (Sadar) Pi Rebecca Laldinmawiin Hrahsel, Settlement Officer Pu Gaston Vanlalhriatpuia leh DIPRO Pi Lalnunmawii te meeting-ah hian an tel a ni. Attachment Loading attachment...",Dated: 16 th Jul 24 2:58 PM,https://dipr.mizoram.gov.in/post/serchhip-dc-pu-paul-lkhuman-chanchibumite-a-kawm |
LAWNGTLAI BAWRHSAP HOVIN VIDYALAYA MANAGEMENT COMMITTEE THUKHAWM,"1194/2024-2025 Dated Lawngtlai,16th July 2024 : Vawiin khan Deputy Commissioner Office Chamber- ah Jawahar Navodaya Vidyalaya (JNV) Sihtlangpui, Vidyalaya Management Committee (VMC) te chu an thukhawm a. Thutkhawm hi Pu Cheemala Siva Gopal Reddy (IAS) District bawrhsap leh Chairman, Vidyalaya Management Committee (VMC) nibawk chuan a kaihhruai. Pu Cheemala Siva Gopal Reddy (IAS) chuan Vidyalaya Management Committee Member- te chibai bukna a nei hmasa a. Ram leh hnamin hmasawnna changtluk zawk a neih theihna turin zirna tha tak a pawimawh hle tiin, zirlaite hnena thiamna sang zawk pek kawngah JNV chuan hna a thawk tha thawkhat hle a, hmasawnna tur erawh kawng tam tak a awm a ni, a ti. A bik takin Principal, JNV leh a thawhpuite chu zirlai naupang enkawl kawngah tun aia nasa zawka tan la tur leh hmangaihna nena thahnema ngai taka thawk turin a chah. Pu Cheemala Siva Gopal Reddy chuan zirlai naupangte chuan phone an khawih nasa hle a, hun tha tamtak an khawhral thin a, a pawi hle a ti a. Social media khawih dan tawk thiam a pawimawh hle tiin, JNV, Sihtlangpui zirlaite online platform tha tak 'Khan Academy ' a an in register vek chu lawmawm a tih thu a sawi a. Khan Academy chuan Mathematics leh Science -ah zirlaite tanpui thei tur 'Online Courses' tha tak tak an dahchhuak thin tih tarlangin, Pu Cheemala Siva Gopal Reddy chuan Lawngtlai district chhunga zirna In zawng zawngte chu 'Khan Academy' a in register vek turin a chah a ni. Jawahar Navodaya Vidyalaya (JNV), Sihtlangpui ten exam chi hrang hrang - Science and Math's Olympiad for Jr. , Sr. Students, Scientific Awareness and Self prepatory exam, Inspire Manak exam- te online leh offline mode a an buatsaih thin chu lawmawm a tih thu a tarlang a. Exam tha tak tak buatsaih a nih laia exam tur naupang an awm tha lo chu pawi a tih thu sawiin, zirlai naupang tam zawk exam tura hmalak a tul hle tiin zirtirtu, nu leh pa te chu theihtawp chhuaha tan la turin a chah a, zirlai naupangte pawh exam thin ngei turin a sawm bawk. Pu Anil D. Dhawane, Principal, JNV, Sihtlangpui chuan report tawi pekna a nei a. JNV, Sihtlangpui chu Kum 2007 ah din niin, class VI- XII thleng awmin, tun dinhmunah zirlai naupang-336 leh staff- 41 an awm mek a ti. JNV chuan Admission ti duhte tan kum tin exam a huaihawt thin a, exam hi Lawngtlai, Chawngte leh Siahaah buatsaih thin a ni, a ti. CBSE exam 2023-24 ah class X leh class XII result chu 100 % niin zirlai zawng zawngte hi 'First Division' ah an pass vek a ni, a ti. Zirna piah lamah naupangte tan Games and Sports, Leadership training, Career Counseling, Scout and Guide leh adangte buatsaih thin anih thu a tarlang a ni. Vawiin Vidyalaya Management Committee (VMC) thukhawmah hian thu pawimawh tak tak sawiho a ni a. JNV Sihtlangpui ten tui lama harsatna an tawh mek chu PHED hotu lamah thlen nise, tui thianghlim dahna tur 'tanky' siam tura hmalak nibawk se an ti a. Computer Lab- a hman tur 'Internet connection' tha tak awm mahse power supply a that loh avanga harsatna tam tak an tawh thin chu P&E department hotute hnenah thlen ni se, kawlphetha changtlung zawk nei turin hmalak nise an ti a. Zirlai naupangte ei tur buhfai man tlawm zawka lei tura hmalak nise an ti a, DCSO chuan Directorate of FCS&CA hnenah a tul angin lo thlen se an ti. Naupangte hriselna dinhmun endik turin 'doctor' in tlawh thin se an ti a, Sr. CMO chu atul leh remchan dan anga hma lo la turin an ti a ni. JNV buliding leh kawngte tha taka enkawl chhunzawm zel tur leh hmalak ngaihna laia chakzawka hmalak anih theih nan MPWD -te hnenah a tul anga thlen nise an ti bawk. Vawiin thutkhawmah hian Jawahar Navodaya Vidyalaya Management Committee Member-te an telkim tha hle a ni. Attachment Loading attachment...",Dated: 16 th Jul 24 2:39 PM,https://dipr.mizoram.gov.in/post/lawngtlai-bawrhsap-hovin-vidyalaya-management-committee-thukhawm |
TAXATION DEPARTMENT-IN SAITUALAH GST AWARENESS PROGRAMME HMANG,"1193/2024-2025 16 th July, 2024 : Vawiin khan Mizoram sorkar hnuaia Taxation Department chuan Pu R Zosiamliana, Commissioner of State Tax hovin Saitualah sumdawngte leh contractor-te tan Goods and Services Tax (GST) chungchang zirtirna hun (Awareness Programme) an buatsaih a. GST Nodal Officer pahnih, Pu C. Vanlalchhuana, Joint Commissioner of State Tax leh Pu Hrangthanmawia, Asst. Commissioner of State Tax ten GST chungchang zirtirna hun an hmang a ni. Saitual leh Keifang khawchhung aṭangin sumdawngte leh works contractor thahnem tak kalkhawmin GST leh chhiah kalphung zirhona neih a ni a. Zawhna leh chhanna hun tha tak hman a ni. Pi Jenny Lallawmpuii, State Tax Office-in lawmthu sawina hun a hmangin hun a khar a ni. Saitual District-ah hian 9th September, 2023 khan Deputy Commissioner of State Tax office hawn a ni a, tunah hian Pu Michael Lalawmpuia, Asst. Commissioner of State Tax hovin an awm mek a. District thar a nih angin Taxation Department chuan district hmansawn nan tax revenue chungchangah thahnem a ngai hle a. Chhiah hi mipuite chanvo, Sorkar-in mipuite min enkawlna tur a nih avangin mipuite leh sumdawngten ngai pawimawh turin Department hotute chuan an duh hle a ni. Vawiin GST zirhona hunah huan Sorkar-in chhiah a mamawh chhante, GST Dan hnuaia sumdawngte leh works contractor-ten an tih tur chanvo hrang hrangte leh chhiah pe ṭha duhlote enkawlna dan te zir ho a ni a. A kalkhawmte zing aṭangin zawhna pawimawh tak tak zawh niin, office lama bawhzui turte leh kalpui zui dan turte inhrilh nghal a ni. Attachment Loading attachment...",Dated: 16 th Jul 24 2:21 PM,https://dipr.mizoram.gov.in/post/taxation-department-in-saitualah-gst-awareness-programme-hmang |
MSPMC IN SORKAR PROJECT PAWIMAWH TE AN HMALAKNA ENFIAH ZUI ZEL,"1192/2024-2025 Aizawl, 16.07.20234: Nimin (16.7.2024, Thawhtanni) khan Mizoram State Project Monitoring Committee chuan Upgradation of Cardiology Department, Civil Hopital, Aizawl; Construction of AYUSH Development Centre, MINECO leh Establishment of Veterinary Information & Resource Centre, Khatla sak hna kal mek chu an endik a. MSPMC Team-te hi Pu R. Lal Rinawma, IRS (Rtd.), Vice Chairman hovin an thawkchhuak a ni. MSPMC Team-te hian Cardiology Department tih changtlunna hna kal mek te uluk takin an endik a, Cardiology Department hman lai mek hi hna tan anih theih nan suan mai na tur hmun awl remchang a awm loh avanga hnathawh kawnga harsatna an tawh leh Sorkar atanga sum release har avanga harsatna an tawh hrang hrangte sut kian dan tur sawiho a ni bawk. AYUSH Development Centre, MINECO building chu chhawng 4 a sak tura ruahman chu MSPMC Team te hian Plan anga sak a ni em tih uluk takin an endik bawk a. NEC Fund Rs. 264.16 lakhs senga sak niin, a hna hi 50% zawh tawh a ni. Ruahman ang taka a puitlin theih nan hmalak zui dan tur hrang hrangte MSPMC Team-te hian Nodal & Implementing Department hotute leh contractor te hi an sawipui bawk. Chawhnu khan MSPMC Team-te hian Establishment of Veterinary Information & Resource Centre, Khatla sak hna chu an endik bawk a. A building hi NEC Fund, Rs. 339.25 lakhs senga sak niin, a hna hi 35% zawh tawh a ni a, September, 2025 a zawh tura ruahman a ni. He building sak hna kal mek hi tha tak leh chak taka a kal theihna tura hmalak chhunzawm dan tur Nodal & Implementing Department hotute leh contractor-te sawipui a ni bawk. Hnathawh enfiahnaah hian Vice Chairman hovin Er. Lalthanzuala Ralte, Secretary MSPMC; Arch. George Lalzuia, Member; Pu Lalbiakmawia Khiangte, Member; Pi Lalremsangi Fanai, Member; Pi Vanchhungi, Task Force (MSPMC) leh Pu Vannunmawia, PS to Vice Chairman ten an tawiawm a ni. Attachment Loading attachment...",Dated: 16 th Jul 24 2:03 PM,https://dipr.mizoram.gov.in/post/mspmc-in-sorkar-project-pawimawh-te-an-hmalakna-enfiah-zui-zel |
STATE POLICY COORDINATION COMMITTEE TEN HAND HOLDING INKAIHHRUAINA (GUIDELINES) CHUNGCHANG THLIRHO,"1191/2024-2025 Dated Aizawl, the 16th July, 2024: Vawiin khan Mizoram State Policy Coordination Committee-te chu an chairman Pu Lalduhoma, Chief Minister hovin CM Conference Hall-ah an thukhawm a. Loan based progress partners, Zau Policy leh line department-te inkaihhruaina (Guidelines) lam thilte an sawiho. Chief Minister chuan, leiba chin fel ngai a tam avangin kan policy-te a kalpui nghal vut vut theih lova. Kan leibate hi kan rul chho zel a, hma pawh kan sawn hle. Kumin hi inpuahchah kumah kan puang bawk a. Chuvang chuan kumin bikah hian hand holding policy hi lian takin kan kalpui thei dawn lo a ni. Kan sum dinhmun that dan azirin hmalakna hi kan nei lian chho zel dawn a ni, a ti. Chutihlaiin thlai thar lei tur pali kan thlan tawh te erawh chu kan lei ngei ngei thung dawn a ni, a ti. Meeting ah hian Pu Lalmalsawma Pachuau, Member Secretary chuan policy inkaihhruaina duan tlangpui leh tun financial year-a budget Hand Holding sum dah hman chhuah dan tura duan te sawi fiahna a nei hmasaa, chumi hnuah sawihona neih zui a ni. An thu ngaihtuah langsar te chu Loan hmanga Hand Holding kalpui turah Credit Guarantee Fund Scheme for MSME hmanga 100% loan guarantee - progress partners te pek theih dan leh buaipui chhoh mek a nih dan te, PMEGP, KCC leh loan danga interest subvention pek theih tur zat te, progress partners thlan te tana training dan tur te, monitoring kalpui dan tur leh Hand Holding Policy official launching neih hmaa tihtur tul awm thei te an ni. Hei bakah hian Zau Policy kalpui dan tur ruahmanna leh Hand Holding Policy line department te inbuatsaihna tur thil pawimawh te pawh an sawi a ni. Attachment Loading attachment...",Dated: 16 th Jul 24 1:30 PM,https://dipr.mizoram.gov.in/post/state-policy-coordination-committee-ten-hand-holding-inkaihhruaina-guidelines-chungchang-thlirho |
Training on State Disaster Response Force,"1190/2024-2025 Aizawl the 15th July, 2024: Ni 15 July, 2024 chawhma dar 11:00 AM khan 1st Bn Mizoram Armed Police Headquarters, Armed Veng ah Disaster Management and Rehabilitation Department leh 1st Bn Mizoram Armed Police tang kawp ten kar thum chhung awh, chhiatrupna a lo thlen thulh a chhanchhuahna hna thawh dan tur zirna hun State Disaster Response Force te tan an buatsaih a. He hun hi Pu PC Lalchunglura, Joint Director (Operation), DM&R in a kaihruai a, Pi K Lalrinzuali, Secretary, Disaster Management and Rehabilitation Department chu khuallian niin he hun hi a hman pui a, Pi K Lalrinzuali hian Training-a tel te chu chhiatrupna a lo thlen thulh ah an thiamna te hmang tangkai a, tanpui ngai te tanpuitu ni thei turin theihtawp chhuah a training a tel turin a chah a ni. State Disaster Response Force training ah hian 1st Bn MAP atangin mi 33 training turin an tel a. Disaster Management & Rehabilitation Department, Aizawl District Quick Response Team leh National Disaster Response Force lam a mithiam ten chhiatrupna a thlen thulh a hliam tuar chhanchhuah dan leh bawihsawm dan te, tuitla an awm a chhanchhuah dan te an zirtir a ni. Attachment Loading attachment...",Dated: 15 th Jul 24 5:40 PM,https://dipr.mizoram.gov.in/post/training-on-state-disaster-response-force |
AIZAWL DC HO IN INDEPENDENCE DAY 2024 HMAN DAN TUR REL A NI,"1189/2024-2025 Aizawl, 15 07.2024: Vawiin chawhnu khan Aizawl DC Er. Lalhriatpuia hovin DC Conference Hall-ah kumin Independence Day hman dan tur ruahmanna siamin an thukhawm. Meeting ah hian Independence Day hman dan tur chipchiar taka duan a ni a. Chief Minister Pu Lalduhoma chu khuallian tura beisei a ni. A lawmna programme hi A.R. Ground ah zing dar 8 a tan tura ruahman a ni a. Independence Day lawmna atana mawhphurhna hrang hrang leh a mawhphurtu tur department te rel fel a ni. A.R. Ground a Independence Day lawmna neih zawh hian sawm bikte tan Raj Bhavan ah ""Governors' At Home"" programme neih a ni ang. Attachment Loading attachment...",Dated: 15 th Jul 24 3:58 PM,https://dipr.mizoram.gov.in/post/aizawl-dc-ho-in-independence-day-2024-hman-dan-tur-rel-a-ni |
BAWRHSAP HOVIN SAITUAL TOWN SANITATION COMMITTEE THUKHAWM,"1188/2024-2025 Dated Saitual the 15th July 2024: Vawiin khan Saitual Town Sanitation Committee chu Dr. Lalngura Tlau, Saitual Bawrhsap leh Saitual Town Sanitation Committee Chairman ni bawk hovin DC Conference Room - ah an thukhawm a, he hunah hian Saitual town chhunga hoarding tarte enkawlzui dan tur bakah faina chungchanga hma lak dan tur hrang hrangte sawiho a ni a. Meeting ah hian Town sanitation committee member te an kal tha hle a ni. Chairman Dr. Lalngura Tlau chuan kalkhawmte hnenah lawmthu sawiin Saitual Town chu faina kawngah khaw entawn tlak tak an nih thu leh Dristrict hrang hranga fai inelna ODF+ ah hial puan a lo ni tawh chu lawmawm a tih thu a sawi a. Kalkhawmte chu tan la thar leh tura chahin, tun hun hi bul tan tharnaa ngaia nasa lehzuala hmalak dan tur kawng awm thei apianga infinchhuah zel turin a sawm a ni. Meeting-ah hian hoarding tarna hmun hrang hrang enfiah leh dah belh chungchangte, Independence - Day 2024 denchhena faina hapta neih dan turte, road protection squad-te hmalakna tuaithar leh dan tur chungchangte, kum khata tum 4(quarterly) tal faina hapta hmante, tawih thei leh tawih theilo thliar hran a nih theih nana hmalak dan turte, Nodal Department lam indaihlohna chungchanga hmalak dan turte, khawpui chhunga thir hrui hrang hrang in zam hnawk chin fel dan turte bakah Govt. Saitual College-a plastic Shredder khawl hman lohva awm mek chu hman theih tura hmalak dan turte sawiho a ni. He hunah hian Pu Lalrohlua, Urban Surveyor pawhin department hmalak tawh dante report pein tun dinhmunah bawlhhlawh sawngbawlna hmun pawh department lam hotute’n an enfel tawh thu leh hmalak zui mai theih a nih thu te, Solid Waste Management Centre hmun atana hmun hnih ruahman sa a awm thute, AMRUT hnuaia khawpui chhunga park pahnih, Saihmar YMA Park leh Keifang Centenary Park-te cheina atana hmalak mek chungchangte bakah hmalak zel dan turte a sawi lang bawk. Attachment Loading attachment...",Dated: 15 th Jul 24 3:20 PM,https://dipr.mizoram.gov.in/post/bawrhsap-hovin-saitual-town-sanitation-committee-thukhawm |
Lunglei District Bawrhsapin Lunglei District-a department hrang hrangte hna thawh hriat chian nan office hotu lute nen inkawm hona hun a buatsaih,"1187/2024-2025 2024 Vawkhniahzawn thla ni 15: Vawiin khan Lunglei District Deputy Commissioner Pu R. Lalṭhazuala kaihhruaiin Lunglei DC Conference Hall-ah Lunglei District chhunga department hrang hrangte hna thawh leh dinhmun inhrilh hriat nana inkawm hona buatsaih a ni. Lunglei District Bawrhsap Pu R. Lalṭhazuala chuan Lunglei District chu Mizorama District lian ber dawttu a nih angin a enkawlna kawngah sawrkar department hrang hrangte nena thawh hona ṭha tak neih a pawimawh dawn tih sawiin, department hrang hrangte chu thawh hopuiah a sawm nghal a. Lunglei District hmasawnna tur leh mipuite tan zau zawka rawngbawl hna thawh a nih theih nan department hrang hrangte hna thawh leh dinhmun te hriat chian a ngaih thu sawiin, department hrang hrang hna thawh a inang lo va, chu'ngah chuan department-te dinhmun leh harsatnate inhriatpui tawn a, lang tlang leh ṭha zawka hna thawh a nih theih nan hma lak a ṭul a ni, a ti a. Department-te harsatna hrang hrang inhriatpui tawnna aṭangin a sut kian dan turah hma lak ho theihna a awm a beisei thu a sawi. Department-te hna thawh inhriattirna hun hi thawh li-a buatsaih tura ruahman a ni a. A ni khatna vawiin chawhma dar 10:30 leh chhun dar 12:30 inkar chhung khan office 15 - Senior Chief Medical Officer, District Education Officer, Sub-Divisional Education Officer (North), Sub-Divisional Educational Officer (South), District Programme Officer (WCD), District Social Welfare Officer, District Child Protection Officer, Project Director DRDO, Block Development Officer Lunglei, Superintending Engineer (PHED), Senior Medical Superintendent (Civil Hospital), District Local Administration Officer, Principal (Nursing School), District Sports & Youth Officer leh Principal (State Institute for Rural Development & Panchayati Raj) te'n powerpoint presentation hmangin an department dinhmun te an tar lang a. Chawhnu dar 1:30 leh dar 3:30 inkar chhungin office 7 - Superintending Engineer (PWD), Superintending Engineer (P&E), Project Manager (NHIDCL), BSNL, Airtel, Jio leh Executive Engineer (PWD Building Project Division) te'n hun an hmang ve thung a. Naktuk khian chawhma lamah office 11 leh chawhnu lamah office 22 te'n hun an hmang ve leh thung ang. He hunah hian Additional Deputy Commissioner pahnih - Pu James Miahlung leh Pi Rochuangkimi Khenglawt te'n Bawrhsap hi an ṭawiawm a. Department-te harsatna hrang hrang chin fel dan tur leh ṭha zawka hna thawh dan tur rawtna hrang hrangte sawi ho a ni bawk. Attachment Loading attachment...",Dated: 15 th Jul 24 3:01 PM,https://dipr.mizoram.gov.in/post/lunglei-district-bawrhsapin-lunglei-district-a-department-hrang-hrangte-hna-thawh-hriat-chian-nan-office-hotu-lute-nen-inkawm-hona-hun-a-buatsaih |
Siaha-ah District Bawrhsap hovin Independence Day lawm dan tur chungchangah thutkhawmna neih a ni,"1186/2024-2025 Siaha the 15th July, 2024: Vawiin khan DC Conference Hall, Siaha-ah August ni 15, 2024 a Independence Day lawm dan tur chungchangah District Bawrhsap Pu VL Hruaizela Khiangte kaihhruaiin thutkhawmna neih a ni a, District chhunga Head of office hrang hrangte bakah NGO aiawhte an thukhawm. Thutkhawm kaihruaitu District Bawrhsap chuan kalkhawmte chu chibai bukin Kumin Independence Day chu tluang taka hman a nih theih nan an ngaituahna seng theuh turin a sawm a, rawtna nei te tan inthlahrung lova rawtna siam hreh lo turin a chah bawk. Pu VL Hruaizela Khiangte chuan mipui nawlpuiin Independence Day chu sawrkar chawlh emaw an tih thin thu tarlangin India khua leh tui tan ni pawimawh tak a ni a ti a, khua leh tui tha nihna anga mitin tihtur pawimawh tak chu India in zalenna a hmuh champha a phur taka tel ve hi a ni a ti a, mitin mawhphurhna (duty) pawimawh tak a nih thu hre thar leh turin kalkhawmte a chah. Thutkhawm kaihruaitu chuan tluang tak leh hlawhtling taka lawm a nih theih nan chanvo leh mawhphurhna nei zawng zawngte duhsakna hlanin theihtawp chhuah theuh turin a chah bawk a ni. Vawiin thutkhawm chuan Kumin Independence Day lawmna chu kum đang ang lo takin SDFA ground (artificial turf), Meisatlah-ah neih nise tih a rel a, Khuallian thlen hun atan chawhma dar 9:30 ni se a ti. Department hrang hrangte Mawhphurhna theuh te inhriathriat neih niin parade contingents (armed, unarmed leh pipe band) tam thei ang bera sawm ni se tih a ni bawk a ni. Attachment Loading attachment...",Dated: 15 th Jul 24 2:52 PM,https://dipr.mizoram.gov.in/post/siaha-ah-district-bawrhsap-hovin-independence-day-lawm-dan-tur-chungchangah-thutkhawmna-neih-a-ni |
CHAMPHAI TOWN LAND COMMITTEE THUKHAWM,"1185/2024-2025 Champhai, 15th July 2024: Vawiin chawhma dar 11 khan Champhai Town Land Committee chu District Collector mawhphurhna la mektu Addl DC Pu K. Zorammuana hovin Champhai DC Conference Hall-ah an thukhawm. He hunah hian Champhai khawpui huam chhunga House Pass, Periodic Patta leh Land Lease dilna lut 278 te chu uluk taka ngaihtuahho a ni. Thutkhawm kaihruaitu Pu K. Zorammuana chuan kalkhawmte inlawmna thu sawiin, Champhai khawpui tan hmathlir thui tak nei chunga rorel a tul, a ti a. Champhai chu khawpui nuam a nih reng theih nan ngaituahna seng turin kalkhawmte chu a sawm a ni. Pi Lalhruaitluangi, Settlement Officer & Member Secretary, Champhai Town Land Committee chuan he hunah hian Champhai khawpui veng 16 atangin dilna 278 (House Pass 163, Periodic Patta 5, Land Lease 4 )a luh thu a tarlang a. Land Committee-a ngaihtuah tura chhawpchhuah ram te chu Village Council, ram diltu leh a ram ri neitute nen teh thin a ni a, hei bakah hian Revenue Department-in technical checking uluk takin an nei thin a ni, a ti. Pu Lalrinzuala, Assistant Settlement Officer hnen atangin Land Committee inkaihhruaina leh hnathawh dan tur hrang hrang te ngaihthlak a ni bawk. Vawiin Champhai Town Land Committee thutkhawmah hian Champhai khawpui veng 16 atanga dilna lut 278 te zirchiana ngaihtuahho a ni a. Land Revenue & Settlement Department zirchianna leh record neihte behchhana Champhai Town Land Committee-in ngun taka dilna lutte hi a ngaihtuah hnuah dilna 271 zawk chu pawm a ni a. Dilna dang 7 te erawh chu document thehluh kim loh avang te, Land Committee in a pek theih chin aia zau a nih vang leh ramri tihchian a ngaih avangin ngaihtuah that tura dah an ni. Vawiin Champhai Town Land Committee thutkhawmah hian Line Department hotute, Village Council, Prominent Citizen leh Political Party aiawhte an tel a ni. Attachment Loading attachment...",Dated: 15 th Jul 24 2:50 PM,https://dipr.mizoram.gov.in/post/champhai-town-land-committee-thukhawm1721035242 |
"PHE MINISTER, SPORTS & YOUTH SERVICES MINISTER LEH DEPUTY CHIEF GOVT. WHIP-TEN VAIVAKAWN ZOHNUAI LEI TLA HNIAM AN ENFIAH","1184/2024-2025 Aizawl dated 15th July 2024: Vawiin chawhma khan Prof. Lalnilawma, Minister, Public Health Engineering Department, Pu Lalnghinglova Hmar, Minister, Sports & Youth Services Department leh Pu W.Chhuanawma, Deputy Govt. Chief Whip-te chuan Vaivakawn - Zohnuai a lei tla hniam avang a harsatna thleng chu a hmun ah kalin an enfiah a. Harsatna tawk chhungkua te nen inkawm hona hun an hmang a ni. PHE Minister Prof. Lalnilawma chuan Vaivakawn Zohnuai kawng tla hniam avang a chhungkaw engemaw zatin harsatna an tawk chu pawi a tih thu sawiin chhiatna nasa zawk a thlen loh nan mithiam rawn chung a ruahmanna siam a nih tur thu a sawi a. Sports & Youth Services Minister Pu Lalnghinglova Hmar chuan chhawmdawl leh thawmthat hna thawhna turin Aizawl District Disaster Management Authority, Public Works Department leh Public Health Engineering hotute hnen ah harsatna chungchang thlen a nih tawh thu a sawi. Khawtlang hruaitute tarlan danin kum 2017-a Hunthar leh Rangvamual inkar kawng min atangin Vaivakawn - Zohnuai kawng hi a tla hniam tan a. Kumin July khan kawng hi tla hniam zual lehin vawiin thleng hian chhungkaw 35 bawr vel chuan an chenna in an chhuahsan tawh a ni. Vaivakawn Zohnuai kawng a tui luan kawr te chu thawmthat thuai a ngaih thu te leh Luangmual, Chhangurkawn panna kawng a in thenkhat tan pawh a hlauhthawnawm theih thu an sawi a. Hemi chungchang a hmalak dan tur ngaihtuahin vawiin chawhnu hian DC Conference Hall, Aizawlah meeting neih a ni ang. He hun ah hian Minister leh Deputy Govt. Chief Whip-te hi Pu PC Lalchunglura, Joint Director (Ops), DM&R, Pu Lalthangvela Chhakchhuak, EE, PWD, Pu Hmingthanzuala, IPRO leh khawtlang hruaituten an tawiawm a ni. Attachment Loading attachment...",Dated: 15 th Jul 24 12:58 PM,https://dipr.mizoram.gov.in/post/phe-minister-sports-youth-services-minister-leh-deputy-chief-govt-whip-ten-vaivakawn-zohnuai-lei-tla-hniam-an-enfiah |
NAVI MUMBAI-A MIZORAM HOUSE SA MEKTU CONTRACTOR THLAK KAN TUM - CHIEF MINISTER,"1183/2024-2025 Dated Aizawl, the 15th July, 2024: Nimin ni 14.7.24 Pathianni chawhnu khan Chief Minister Pu Lalduhoma chuan Mumbai Mizoram House tlawhin thawktute leh damlote nena inkawmna an nei a. Navi Mumbai-a kum 2013 a sak tan tawh, vawiin thlenga la zawh loh Mumbai Mizoram State Guest House & Emporium satu tur a thara ngaihtuah a nih tur thu a sawi. Ni 2 September, 2008 khan City and Industrial Development Corporation of Maharashtra (CIDCO) chuan Plot No. 9, Sector 30A Vashi (Navi Mumbai) hi Mizoram sorkar a pe a. A lease period hi kum 90 a ni a, a ram zau zawng hi 1983.48 Square Metre a ni. Developer/Builder te nena hma laa kalpui phawt turin Mizoram sorkarin ruahmanna a siam a. Builder Company pakhat US Roofs Ltd. nen ni 30.1.2009-ah Agreement sign a ni ta a ni. US Roofs te hian full premium Rs. 3.8 crore chu Managing Director, CIDCO-ah Mizoram sorkar hmingin an pe a. Ni 9.3.2010-ah Mizoram sorkar leh CIDCO hian Agreement an sign zui a. Agreement ang chuan Mizoram sorkar-in he plot hi State Guest House & Emporium atan a hmang ang a, thil dangah a hman phal a ni lo. Tin, Agreement sign atanga kum 5 chhungin a sa zoin a luah fel tur a ni. Hemi hun chhunga a sa zo hman lo a nih chuan additional premium pek belhin a sa chhunzawm thei ang. Mizoram sawrkar hian US Roofs nen Agreement a siam hmasakah khan Building chhunga Mizoram chan (space) a zim lutuk nia a hriat avangin Development Agreement (Revised) ni 2.6.2011 khan a sign pui leh a. Hemi Agreement ang chuan Mizoram sawrkar in space a chan tur chu 9500 Sq. Ft a ni ang. Hei hi a ratio chuan 25:75 a ni. Builder lam chuan 75% an chang ang a, retention period kum 75 an nei ang. Builder lamin an chan 75% hi sumdawnna hmun (commercial use) atan a hman tur - tih a ni. Ni 1.3.2013 khan khatih laia Mizoram Chief Minister chuan Foundation stone a phum a, sak hna pawh tan nghal niin foundation piling works engemaw zat an zova. Mahse hemi kum hian Mizoram House an sak ang chiaha US Roof ten an sak Arunachal Bhawan chu CIDCO lamin objection an neih avangin Mizoram House sak kal lai pawh chu US Roof hian an chawlhsan lailawk a. US Roofs hian hmalakna an kalpui muang em em a kum 5 chhungin an zo hman ta lova. CIDCO hian US Roofs te hi kum 2 dang (9.3.2015 — 8.3.2017) extension fee pe turin a ti a, mahse an pe duh lova. Ni 08.03.2019 khan extension fee pea sak chhunzawm turin CIDCO hian a remtihsak nawn leh a, chu pawh chu US Roofs te hian an pe duh ta chuang lova ni. Kum 2021 ah DRC Mumbai hian Mizoram sawrkarin ti tura a tih angin CIDCO hnenah Building 75% lai US Roofs ten Commercial atana hman tumna awm mek hi an ngaihdan a zawt chiang a. Reminder te a thawnleh thin pawhin vawiin thlengin chhanna hmuh a ni ta rih lo a ni. Chief Minister chuan, ""Hetianga US Roofs ten Mizoram sawrkar nena kan inremna bawhchhiaa muang taka hma an lak avang hian Assembly Committee pawhin kan zu tlawh tawh a. Sawrkarah rawtna te pawh kan thlen a. Tin, Mumbaia cheng Mizote leh damlo zu kal te pawh an mangang thin hle a, kum telin Mumbai pantu kan pung zel si a. Chuvang chuan kan sawrkar chuan ngaihtuahna thar sengin Law & Judicial Department ten zirchianna te an neih hnuah US Roofs nena Agreement hi tih tawp a, tha thara a satu tur zawn ni se. CIDCO in min pek dan ang tak leh Mizo mipuiten hlawk zawka kan hman tangkai theih ngei tura sak ni se kan ti ta a ni"", a ti. Agreement tihtawp tura thutlukna hi Mumbai a zin hmaa an siam a nih thu pawh a tarlang a ni. Chief Minister hian Mumbai Mizoram House-a Cancer enkawl lai awm mek te chu Rs. 200000 in a kan a ni. Attachment Loading attachment...",Dated: 15 th Jul 24 9:34 AM,https://dipr.mizoram.gov.in/post/navi-mumbai-a-mizoram-house-sa-mektu-contractor-thlak-kan-tum-chief-minister |
RUIHHLO TAM THAM TAK MIZORAM POLICE-TEN MAN,"1182/2024-2025 Aizawl the 13th July, 2024: Nimin khan Mizoram Police chuan ruihhlo (drugs) tam tham tak hmun hnihah an man leh ta. 1). Nimin dt.12.7.2024 khan Khawzawl Police leh Champhai Police ten joint operation neiin Champhai lam atanga Aizawl pan Bolero MZ-06 1517 atangin Methamphetamine thahnem tak an man a, Motor neitu leh khalhtu ni bawk Lalrintluanga, Champhai Vengthlang nia insawi chu an man nghal a ni. Ruihhlo man hi a vaiin Kg 115.55 a rit, pack 106/ mum 1,070,600 a ni a, local market-a Rs.32,11,80,000 man hu ni a chhut a ni. Khawzawl PS Case No.40 dt 12.7.2024 u/s 22(c)/25 ND&PS Act ziahluh nghal niin, a kaihhnawih dangte chhuizui mek a ni. 2). Nimin 12.7.2024 vek khan Zokhawthar PS Ops team te chuan an thudawn bawhzuiin Zokhawthar Playground bulah heroin hawng 124, gram 1429, Rs.42,87,000 man hu chu lirthei pakhat (Venue Car) B/R No. MZ-01AA-9326 leh a neitu Lalduhawmi (27) d/o Lalduhthara (L), Dinthar veng, Champhai nia inchhal kut atangin an man. Zokhawthar PS Case No.61/2024 Dt.12.07.2024 U/s 21(c)/25 ND &PS Act ziahluh niin a kaihhnawih dangte chhuizui mek a ni bawk.",Dated: 13 th Jul 24 9:03 PM,https://dipr.mizoram.gov.in/post/ruihhlo-tam-tham-tak-mizoram-police-ten-man |
Serchhip SP thuchhuak: Serchhip -Keitum-Hnahthial kawng tlan dan tur ruahmanna,"1181/2024-2025 Dated Serchhip, the 13th July, 2024: D.C, Hnahthial leh S.P, Hnahthial ten Hnahthial khaw chhunga NH-02 kawngpui a tlak hniam avanga lirthei a kal tlang theih loh avangin ngenna an rawn siam angin leh MV Act 1988 (Act 59 of 1988) Section 115-na leh Government of Mizoram Notification No.B.12021/10/2004-TRP Dt.27.5.2020-in thuneihna a pek angin Pu MS Dawngkima, SP Serchhip chuan a hnuaia mi ang hian lirthei Medium Motor Vehicle (MMV) leh Heavy Motor Vehicle (HMV), chhim lam pana Hnahthial khaw chhung pal tlang tur bikte tan ruahmanna a siam: NH-02 kawngpui Serchhip - Keitum - Hnahthial kawng hi chhim lam pana Hnahthial khaw chhung pal tlang tur lirthei MMV leh HMV chin tan ni tin zing dar 9:00 a.m atanga tlai lam dar 5:00 p.m chhung tlan khap a ni a, hemi chhung hian heng lirtheite hian Serchhip Sailiamkawn - Thenzawl - Lunglei kawng an zawh thei ang. He thupek hian rikrum thil, emergency duty leh tul dang avanga phalna late a huam lo ang. He thupek hi vawiin ni 13.7.2024 (Inrinni) atanga thla khat chhung hmantur a ni ang. He thupek zawm lo chu MV Act Section 179 hmangin hrem an ni ang.",Dated: 13 th Jul 24 8:37 PM,https://dipr.mizoram.gov.in/post/serchhip-sp-thuchhuak-serchhip-keitum-hnahthial-kawng-tlan-dan-tur-ruahmanna |
CHIEF MINISTER LEH GODREJ GROUP PRESIDENT INKAWM,"1180/2024-2025 Dated Aizawl, the 13th July, 2024: Vawiin khan Chief Minister Pu Lalduhoma leh Pu Rakesh Swami, Group President, Godrej te chu Mumbai-ah an inkawm a. Mizorama Godrej Agrovet te hmalak theihna a sawipui. Tuna Bukvanneia an Oilpalm mill upgrade chungchang te, Godrej Samadhan center Mizorama kalpui ve thu te, Oil palm plantation neituten thlai dang; Sawhthing, Aieng, Hmarcha leh a remchang dang nena chin pawlha (intercropping) hlawk zawka hna an thawh theih dan tur te an sawidun a. Pu Rakesh Swami hian Mizoramah Sapthei processing te, Fish feed te, fertilizer te, Poultry farm leh frozen food te, Sahbon leh Glycerin thlenga a siamna an bun theih a beisei thu Chief Minister hnenah hian a thlen a. An hmalak theihna te en turin a Group hnuaia business hrang hrang hruaitute nen August thlaah Mizoram rawn zin an tum a ni. Chief Minister hian Mumbai a cham chhung hian Industrialist leh Politician pawimawh te a remchan dan anga hmuh zel a tum a ni. Pu Jonathan Lalremruata, OSD to CM chuan Chief Minister hi a tawiawm a ni. Attachment Loading attachment...",Dated: 13 th Jul 24 3:29 PM,https://dipr.mizoram.gov.in/post/chief-minister-leh-godrej-group-president-inkawm |
FCS &CA leh LR&S Minister Pu B. Lalchhanzova'n Delhi-ah Mizoram mamawh hrang hrang thlen,"1179/2024-2025 13th July, 2024 : Pu B.Lalchhanzova, Minister of State, FCS &CA leh LR&S chuan tunkar chhung khan Mizoram mamawh hrang hrang te buaipuiin Delhi leh Kolkata ah a zin. Minister hian July ni 10 khan Pu Pralhad Joshi, Union Minister for Consumer Affairs, Food and Public Distribution chu a chennaah hmuin National Food Security Act chungchang te leh Consumer welfare lama nasa zawka hmalak dan tur a sawipui a ni. Pu B. Lalchhanzova hian Mizoramah NFSA hnuaia awm tur awm silo engemaw zat awmte chu an awm ve theih nana hmalakpui turin a sawi pui a. Pu B. Lalchhanzova hian a tuk, July ni 11 ah Department of Food and Public Distribution Secretary Pu Sanjeev Chopra leh Department of Consumer Affairs Secretary Pi Nidhi Khare te hmu lehin Union Minister nena an inkawmna thute hi a bawhzui nghal a. NFSA quota tihpun chu India rampuma Household Consumption Expenditure Survey data te uluk taka zirchian a nih hnua ngaihtuah ṭhat tur a nih thu leh chu chu hun rei vak lovah hrual mum a nih a beiseiawm thu DFPD Secretary hian a sawi a ni. Pu B. Lalchhanzova chuan consumer awareness leh rights chungchangah Mizoramah chuan consumer-te hi hmun dang aia an inthlarun avangin a bik taka ngaihtuah an ngaih thu a sawi chu DOCA Secretary chuan Minister hi proposal thehlut turin a lo rawn a ni. July ni 11 vek hian Minister chuan Pu Chanchal Singh, Secretary, Ministry of Development of North Eastern Region chu hmuin Land Revenue & Settlement Department tih changtlunna tur hrang hrang ruahmanna Mizoram sawrkarin a neih te chu tih hlawhtlin a nih theih nana theihtawp chhuahpui turin a sawm a. Pu Chanchal Singh, Secretary MDoNER chuan Minister thu thlente chu ṭha a tih thu leh tih hlawhtlin theih thilte an nih hlawm avangin proposal a luh hunah pawh a lo chhinchhiah tur thuin a chhang a ni. July ni 12, 2024 khan Minister Pu B.Lalchanzova chuan Budge Budge, Kolkata-a Hindustan Petroleum Corporation Limited Oil terminal chu a tlawh bawk a. Pu Kaushik Roy Choudhury, General Manager East Zone leh a thawhpuiten lo dawngsawngin, Pu B. Lalchhanzova chuan Mizoramah hmasawnna tam tak a thleng mek zelin; heng avang hian tuialhthei mamawhna pawh a sang chho zel a. Hemi vang hian HPCL hotute chu petrol retail outlet tam zawk Mizorama bun belh turin a ngen rualin khuarel chhiatna leh buaina dang a thlen thulha Mizoram a tuialhthei stock a awm theih nan Minister-in HPCL te Oil Depot siam tura a lo sawipui tawh pawh HPLC lam hian a rang thei anga bera a hmun tur enfel a, hmalak thuai an tum thu an lo hrilh bawk. Attachment Loading attachment...",Dated: 13 th Jul 24 1:32 PM,https://dipr.mizoram.gov.in/post/fcs-ca-leh-lrs-minister-pu-b-lalchhanzovan-delhi-ah-mizoram-mamawh-hrang-hrang-thlen |
"Health Minister Pi Lalrinpuii'n Ṭawipui 'S', Ṭawipui 'N', Thingfal leh Thingkaha sawrkar damdawi in hrang hrang a tlawh","1178/2024-2025 2024 Vawkhniahzawn thla ni 13: Vawiin zing dar 9 khan Mizoram Health Minister Pi Lalrinpuii chuan Ṭawipui South-a sawrkar damdawi in, Primary Health Centre (PHC) a tlawh. Health Minister Pi Lalrinpuii hi DHME Additional Director Dr SR Ngurchamliana leh Senior Medical Officer Dr Lalrinthangi te'n an ṭawiawm a. Khawtlang hotu (village council)-te kaihhruainain PHC Medical Officer Dr Lallawmawmi Tochhawng leh PHC staff-te bakah, Ṭawipui 'S' khawtlang mipuiin an lo dawngsawng a. PHC building leh hmunhmate lo fanpuiin, khawtlang mamawh hrang hrang leh an khawtlanga hriselna lam tihchangtlunna tur mamawh hrang hrangte a hnenah hian an lo thlen a ni. Pi Lalrinpuii chuan tlawm ngai lo Lalnu Ropuiliani pasalṭha Hnawncheuva tunu a nih thu sawiin, Andaman tan in aṭanga a pu Hnawncheuva a lo chhuah hnuin Ralvawng aṭanga Ṭawipui khuaa an pem tak avangin Ṭawipui khua chu pi leh pu aṭanga mahni khua anga a ngaih tlat thu a sawi a. Ṭawipui 'S' PHC chu felfai taka enkawl a ni tih a hmuhin lawmawm a tih thu sawiin, ṭha taka enkawl zui zel turin thawktute a chah a. Khawtlang hruaitute'n khawtlang mamawh hrang hrang an lo thlente pawh uluk taka an lo zir chian tur thu sawiin, tih theih a neih chuan theih tawp chhuahpui a inhuam thu a sawi a ni. Health Minister hian Ṭawipui South PHC a tlawh bakah hian Thingkah Sub-Centre, Thingfal Sub-Centre, Ṭawipui South Sub-Centre leh Ṭawipui North Health & Welness Centre te a tlawh bawk a. Thawktute nen inkawm hona hun ṭha tak an hman bakah, an harsatna hrang hrang a hnena an thlente chu Health Minister hian lo ngaihthlaksakin, a theih anga bawhzuipui a tum thu a sawi a ni. Attachment Loading attachment...",Dated: 13 th Jul 24 1:19 PM,https://dipr.mizoram.gov.in/post/health-minister-pi-lalrinpuiin-awipui-s-awipui-n-thingfal-leh-thingkaha-sawrkar-damdawi-in-hrang-hrang-a-tlawh |
Cooperation Minister in Champhai LAMPS lawmman dawn lawmna hun a hman pui,"1177/2024-2025 Champhai, 13th July 2024: Champhai Large Area Multipurpose Society (LAMPS) chuan vawiin chawhma khan tunhnaia an lawmman dawn pahnih - National Cooperative Development Corporation (NCDC) Regional Awards for Cooperative Excellence and Merit 2023 leh Mizoram Cooperative Apex Bank (MCAB) Best Cooperative Society 2023-24 te lawmna hun an hmang a. Cooperation Minister Pu PC Vanlalruata chuan khuallian niin he hun hi a hman pui. Pu PC Vanlalruata hian tukin khan a department enkawl dang Agriculture leh Irrigation & Water Resources (I&WR) Department hnuaia pisa pahnih - District Agriculture Office leh Executive Engineer, I&WR Office te a tlawh bawk a, thawktute nen inkawmin department hmalakna leh hmachhawp te an sawi ho a ni. LAMPS Building, Champhaia lawmman dawn lawmna inkhawm neihah Pu PC Vanlalruata chuan Champhai LAMPS ten lawmman hlu tak an dawng chu chhuanawm a tih thu sawiin, kum 43 zet chhum lo chat lova Society nung tak an kal pui thei chu midangte tan pawha entawn tlak darthlalang tha tak an ni, a ti a. Minister hian khawchhak tlangdungah Society nung tak tak - (Champhai LAMPS, Champhai Town Multipurpose Cooperative Society leh Vaphai Primary Agriculture Credit Society) te hmalakna chu ropui a tih thu a sawi a, Cooperative movement tihmasawntu an nih ngei a beisei thu a sawi bawk a ni. Cooperation Minister chuan Mizoram sawrkarin a policy - Hand Holding leh thlai thar lei tihhlawhtlin nan Cooperative Society te tha chakna rin a tum a, amaherawhchu society thawhpui tlak an tlem a, society din thar leh tihchak kawngah tan lak a ngai tih a sawi a. Hun rei lo teah State Level Cooperative Development Council din a ni dawn tih tarlangin Pu PC Vanlalruata chuan District tinah District Level Cooperative Union din tum a nih thu a sawi bawk. Society enkawlna inkhaidiat mumal tak a awm chuan society nung tha tak tak khaw tinah an awm chhoh theih a beiseiawm a ni, a ti. Agriculture Minister ni bawk Pu PC Vanlalruata chuan kuthnathawktute hmakhua ngaiin sawrkarin thlai sawngbawlna lian zawk din tumin hma a la mek, a ti a. Cooperative Society ten he ti lama hma an lak duh chuan sawrkar a inhawng hle tih tarlangin, Champhai LAMPS te chu thlai sawngbawl lama an rilru seng turin a ngen. Hun hman zawh hian Pu PC Vanlalruata hian New Champhaia Agriculture Department ram leh Champhai LAMPS ten NABARD atanga cheng vaibelchhe 1.3 an hmuh hmanga an din Agriculture Infrastructure Building te a tlawh a. He mi hnu hian Aizawl panin Champhai a chhuahsan a ni. Inkhawm hi Pu C. Ralkapzaua, Champhai LAMPS Chairman chuan kaihruaiin, Pu C Lalremliana, Chairman, Mizoram KVI Board; Pu Robuanga, Additional Registrar, Cooperation; Pu K. Zorammuana, Addl DC, Champhai; Pu Lalmalsawma, Joint Director , Agriculture leh Champhai LAMPS aiawh te pawhin thu sawina hun an hmang a. Pu T Jarema, BoD in lawmthu sawina hun a hman zawhah inkhawm hi tihtawp a ni. Attachment Loading attachment...",Dated: 13 th Jul 24 1:16 PM,https://dipr.mizoram.gov.in/post/cooperation-minister-in-champhai-lamps-lawmman-dawn-lawmna-hun-a-hman-pui |
Social Welfare and Tribal Affairs Minister in Shakti Sadan Office leh Observation Home Lawngtlai tlawh,"1176/2024-2025 Dated Lawngtlai, 12th July 2024 : Vawiin khan Social Welfare and Tribal Affairs Minister Pi Lalrinpuii chuan Shakti Sadan Office leh Observation Home Lawngtlai chu a hmunah kalin a tlawh. Pi Lalrinpuii chuan Shakti Sadan hnuaia thawkten an hna ngaipawimawhin an thawk tha hle a, a lawmawm hle tiin hmalam hunah pawh thahnem ngai taka thawk zel turin a chah a. Mipuiten 'Shakti Sadan ' an chhawr tangkai tawk lo hle nia ahriat thu sawiin tun aia tangkai zawka chhawr turin awareness lamah tan tak a ngai hle a ti. Tun lai khawvelah hmeichhe naupang chauh ni tawh lovin mipa naupang ngei te pawhin pawngsual an tawk ta fo mai a, mitin kan fimkhur tlan a tul hle a ti. Sawrkar laipuia Ministry Of Women and Child Development hnuaiah hmeichhia pawngsual tawk, baihvai, awmna mumal neilo, dan bawhchhia leh thildanga harsatna tawkte tan tanpuina tha tak a duang a, heihi mipuite pawhin kan hriata chhawr tangkai ve a hun tawh a ni, a ti. Social Welfare Minister chuan rethei leh chanhai zawkte tan sawrkarlaipuiin tanpuina scheme leh program tam tak a duang thin a, a puan darh kawngah uar zawka hmalak a ngai a ti a. Shakti Sadan changtluk zawka kalpui zel tura sum leh pai mamawh a hun taka dawng thei turin hmalak mek zel a ni, a ti . Sawrkarlaipuia Women and Child Development kaltlangin 'Shakti Sadan' hnuaia hmeichhia tanpui ngai tak takte tan chen lawkna tur tam zawk sakna tur sum leh pai dil belh zel a tum thu a sawi bawk. Pi Lalrinpuii chuan khawvel hmasawnna karah sualna a pung ve zel tih tarlangin, hmeichhiate dikna chanvo rahbeh anih lohna turin ke pen ve zel a tul a ti a. Lawngtlai district - ah ngei pawh harsatna tawk mek tam tak an awm thei a ni tih hriaa Shakti Sadan hnuaia thawkte theihtawp chhuah tur leh anmahni lo pan te chu duat tak leh hmangaihna nena lo enkawl turin a chah nghal bawk. Pi Lalrinpuii hi Pu C. Lalnunfela, DPO, WCD leh a thawhpui ten an lo dawngsawng a. Harsatna leh mamawh an neih ang angte Minister hnenah thlenin, Pi Lalrinpuii chuan an harsatna te sukiang turin theihtawp chhuah a tum thu a hrilh a ni. Attachment Loading attachment...",Dated: 12 th Jul 24 10:05 PM,https://dipr.mizoram.gov.in/post/social-welfare-and-tribal-affairs-minister-in-shakti-sadan-office-leh-observation-home-lawngtlai-tlawh |
District Magistrate in ram pawn atanga Kolasib District huamchhunga kuhva lakluh chungchangah khapna thupek chhuah,"1175/2024-2025 Dated Kolasib the 12th July 2024: Kolasib District chhungah ram pawn atanga dan lo a kuhva lakluh ti tawp turin khapna thupek vawi tam tak chhuah ani tawh a, theih tawpa hma lak mek a ni a. Ministry of Home Affairs, Govt. of India lehkha No.1/32/2019-BM-II Dt.13.11.2019 leh Home Department, Govt. of Mizoram lehkha No.D.32021/9 /2019- HM Dt. 2.12.2019 pawhin heng dan lova kuhva rah lakluh khap a tul thu a tarlang tawh a ni. Kolasib District huamchhungah pawh heng dan kalha hmalakna awm thei chi reng reng uar zawka khap a tul a. Chuvangin, Robert C. Lalhmangaiha, District Magistrate, Kolasib District, Kolasib chuan Section 163 of Bharatiya Nagarik Surakha Sanhita 2023 in thuneihna a pek angin vawiin ni 12, July 2024 hian hetiang hian thupek a chhuah. 1. Kolasib District huamchhungah dan phal lohvin kuhva rah tumahin an phur lut tur a ni lova, a paltlang nan an hmang tur a ni hek lo. 2. Kolasib District huamchhungah mi tumah in ram pawn atanga lakluh kuhva (Burmese Areca nut) dah khawlna (Godown/Kudam) an siam tur a ni lo. Godown lo awmsa tawh te pawh Superintendent of Police, Kolasib in kalh felin, thu Ieh awm hma chuan khawih chet awih a ni Io ang. He thupek hian chhuah anih atanga ni 60 chhung a huam anga, dan bawhchhia an awm chuan Section 221 of Bharatiya Nyaya Sanhita 2023 hmangin hrem an ni ang.",Dated: 12 th Jul 24 10:02 PM,https://dipr.mizoram.gov.in/post/district-magistrate-in-ram-pawn-atanga-kolasib-district-huamchhunga-kuhva-lakluh-chungchangah-khapna-thupek-chhuah |
Kolasib District Magistrate in vawk hri leng chungchangah thupek chhuah,"1174/2024-2025 Dated Kolasib the 12th July 2024: Mizoram chhung District hrang hrangah African Swine Fever (ASF) hri a Ieng mek a, Kolasib District ah pawh Kawnpui khawchhung pumpui, Mualvum, Serkhan, Khamrang leh Serlui B' Pu Hmingthanfela vawk farm area ah he hri hi a Ieng mek a. He hri hlauhawm tak hi a darh zel loh nan dan chah a ngai a, he hri hlauhawm tak laka vawkvulhtute leh mipuite kan him tlan zel theih nan a hnuaia mi ang hian thupek chhuah a tul a. Chuvangin, Robert C. Lalhmangaiha, District Magistrate, Kolasib District, Kolasib chuan vawiin ni 12, July 2024 hian Section 163 of Bharatiya Nagarik Suraksha Sanhita, 2023 in thuneihna a pek angin hetiang hian thupek a chhuah : 1. Ram dang leh State dang atangin Vawk, Vawksa, Frozen Pork, Vawksa rep leh vawksa atanga siam reng reng lakluh khap tlat a ni. 2. Mizoram chhunga District dang atangin Vawk, Vawksa, Frozen Pork, Vawksa rep leh vawksa atanga siam reng reng lakluh khap tlat a ni. 3. ASF hrilenna (infected area) puanna khua atangin Vawk, Vawksa, Frozen Pork, Vawksa rep leh vawksa atanga siam reng reng lakchhuah khap tlat a ni. 4. Vawk damlo reng reng talh leh hralh khap tlat a ni. Vawk thi reng reng paih mai mai lovin thuk takah chinai nena phum bo thin tur a ni. 5. Vawk damlo leh thi an awmin, AH & Vety. official te hnenah hriattir vat tur a ni. 6. Hri lenna hmun (ASF infected area) atanga hri a darh zel loh nan Vawk suat duh ten AH & Vety. Dept. ah dilna thehluh tur a ni. He thupek hian chhuah a nih atanga ni 60 chhung a huam anga, dan bawhchhia an awm chuan Section 221 of Bharatiya Nyaya Sanhita, 2023 hmang in hrem an ni ang.",Dated: 12 th Jul 24 9:48 PM,https://dipr.mizoram.gov.in/post/kolasib-district-magistrate-in-vawk-hri-leng-chungchangah-thupek-chhuah |
LMC Vice Chairman hovin Lunglei Traffic & Transport Coordination Committee an ṭhu khawm,"1173/2024-2025 2024 Vawkhniahzawn thla ni 12: Vawiin khan Lunglei Traffic & Transport Coordination Committee (TTCC) chu Lunglei Municipal Council (LMC) Vice Chairman Pu K. Lalrinawma hovin a office chamber-ah an ṭhu khawm. LMC Vice Chairman Pu K. Lalrinawma chuan member kal khawmte lawmna thu sawiin, Lunglei khawpuiah lirthei tlan dan leh hun dan chungchangah mipui tana him leh zangkhai mai piah lamah, khawpui hmel timawi tur zawnga ruahmanna felfai tak a awm theih nan theih tawp chhuaha hma an lak mek thu a sawi a. Khawpui faina leh thianghlimna atana bawlhhlawh paih leh sawngbawl chungchangah pawh ruahmanna a kal chho mek tih sawiin, mipui tana thil ṭha zawk a awm theih nana insingsak hun lai a nih avangin an hma lakna leh ruahmannate ngaichang a, ṭha taka thlawp turin Lunglei mipuite chu a ngen a ni. He ṭhut khawmah hian LMC Executive Councillor Pu Zorinsanga Hmar, Ward IV Councillor Pu R. Lalramzauva leh Chief Executive Officer Pu Donny Lalruatsanga te bakah, member dang - SP Lunglei, SE PWD ai awh AE, DTO Lunglei, DIPRO Lunglei, Traffic O/C, District MJA Vice President leh Sub-Headquarters YMA President te an tel a. Two wheeler taxi, auto rickshaw leh maxi cab stand ruahmanna chungchanga dilna leh rawtna lut te, office tana parking siamsak tura ngenna te, pik up stand tur ruahman dan tur leh khawpui chhunga lirthei lian tlan luh hunbi ruahman kaihhnawiha dilna lut te thlir ho a ni a. Ṭhut khawma sawi fel nghal theih chin rel fel niin, a hmuna en hmasak ngai ang chi chu LMC leh Police/Traffic lamte nen enfiah hnua ruahmanna siam ni se, tih a ni a. Lunglei khawpui chhunga lirthei tlan dan leh hun dan felfai leh ṭha zawk a awm theih nana hmathlir te sawi ho a ni bawk. He ṭhut khawmah hian Lunglei District Transport Office-in kum kal taa Lunglei khawpui chhunga parking fee khawn tur tender an chhuah chhanna aṭanga sum lut ₹ 2,30,000/- chu LMC-ah an chhun luh thu leh hemi aṭang hian Lunglei khawpui traffic enkawl nan Traffic Police kutah ₹ nuai 1 hlan chhawn a nih thu tar lan a ni bawk. Attachment Loading attachment...",Dated: 12 th Jul 24 5:57 PM,https://dipr.mizoram.gov.in/post/lmc-vice-chairman-hovin-lunglei-traffic-transport-coordination-committee-an-hu-khawm |
Lunglei DIPRO thar leh Lunglei District-a thu thar theh darhtute inkawm,"1172/2024-2025 2024 Vawkhniahzawn thla ni 12: Vawiin khan Lunglei District Information & Public Relations Officer thar Pu C. Lalhruaitluanga chuan a office chamber-ah Mizoram Journalists' Association (MJA), Lunglei District member-te leh Akashvani Lungleia Aaj Subah News Presenter-te nen inhmelhriat nana thingpui in hona leh inkawm hona hun a buatsaih. Lunglei DIPRO thar Pu C. Lalhruaitluanga chuan Lunglei chu district lian leh programme pawimawh tamna a nih angin duty chhuahna tur pawh a tam hle dawn nia a hriat thu sawiin, chanchinbu mite thawhpuina a mamawh dawn hle tih a sawi a. District thara thawk tur a nih angin kawng tinrengah amah fin chhuaha thurawn pe thin tur te, DIPRO office chu an office a ni tih hriaa chuang kai fo tur leh mamawh an neihte pawh lam hreh lo tur tea sawmin, office-in mamawh an neihte leh an tlak balna laiah pawh a theih ang anga hma lakpui ṭhin turin a ngen a, thu thar lak khawm chungchangah pawh thawktute indaih loh chang a awm pawha peizawn ṭhin turin a ngen bawk. Pu C. Lalhruaitluanga chuan chanchinbu chhuah ṭhat a pawimawh thu sawiin, sawrkar advertisement pek chungchangah tehfung pawimawh tak a nih bakah, chanchinbu mi hming pu chunga chanchinbu chhuah mumal lo nih chu a inhmeh lo hle tih a sawi a. Thu thar theh darh leh puan chhuah kawngah thu dik, rin tlak leh belh chian dawl chauh chhuah ṭhin tur te, politic-a awn lam nei lo leh thu lai la taka thu chhuah ṭhin tur tea chahin, sawrkar thawhpui thiam a, sawrkar thu chhuakte ṭha taka puangzar ṭhin turin a ngen a. An thu chhuah leh puanzar reng reng chu a tam thei ang ber mipuite tana ṭangkai ni thei se ṭha a tih thu te, social media chi hrang hrang kal tlanga thu dik tawk lo theh darh awm ṭhin veng theitu ber an nih anga theih tawp chhuah tur leh an thu chhuah leh an thu puan hmanga mipuite hnena ṭawngkauchheh leh ziak dan dik zirtir theitu an nih inhre chunga ṭan la zel turin a chah a ni. He hunah hian MJA Lunglei District President Pu Laltlanthanga pawhin thu sawiin, DIPRO tharin a hun hmasa lama chanchinbu mite nena inkawmna hun a buatsaih chu lawmawm a tih thu leh Lungleiin DIPRO ṭha tak tak leh fel tak tak an neih ṭhin avanga vannei an intih thu a sawi a. District MJA te chuan an theihna zawn apiangah DIPRO leh a thawhpuite chu puihbawm leh thawhpui an inhuam reng thu sawiin, District tan ṭha tak an thawh ho chhoh zel a beisei thu a sawi. He huna tel member hrang hrangte pawhin DIPRO thar lawmna thu leh thawh hona ṭha zawk neih dan tur te sawiin, Lunglei District mipuite tana awmze nei leh ṭangkai zawka thawh ho dan tur kawng hrang hrang an sawi ho a. District MJA Vice President Pu Pc. Lalduhthlanga'n ṭawngṭaiin hun a khar a. Inhmelhriatna thingpui in ho nghal a ni. Tun dinhmunah Lunglei District-ah hian MJA member 20 awmin, sawrkarin accreditation a pek accredited journalist 19 an awm a. MJA member-te hi print media leh electronic media lama inhmang ni hlawmin, tunah hian Lunglei District chhungah MJA member-te enkawl chanchinbu chhuak 13 a awm mek a ni. Attachment Loading attachment...",Dated: 12 th Jul 24 5:53 PM,https://dipr.mizoram.gov.in/post/lunglei-dipro-thar-leh-lunglei-district-a-thu-thar-theh-darhtute-inkawm |
NATIONAL SKILL DEVELOPMENT CORPORATION NEN INKAWM,"1171/2024-2025 Aizawl the 12th July, 2024: Vawiin khan MYC chairman Pu Malsawmzuala Ralte office-ah Masotmi Zimik, State Engagement, National Skill Development Corporation lengin MYC chairman nen Mizo thalaite Japan a hnathawka an kal theih dan tur an sawi dun. Pu Matsomi chuan, NSDC hnuaiah training centre, greater Noida-ah an nei a, chutah chuan Japan a hnathawka kal turte training an pek thin thu leh, an hnathawhna tur Japan company te nen an interview hmasa vek thin tih sawiin, a zir chhuakte chuan Japan-ah hna an hmu nghal thin tih a sawi bawk. MYC nen thawh ho a, Mizo thalai pawl 12 pass emaw Nursing a degree neite huikhawm a, training pek a, Japan rama hnathawk tura buatsaih ni se an ti a, chak taka hmalak zui an tum. Attachment Loading attachment...",Dated: 12 th Jul 24 4:41 PM,https://dipr.mizoram.gov.in/post/national-skill-development-corporation-nen-inkawm |
LAWNGTLAIAH SOCIAL WELFARE MINISTER IN LAIRAM RESCUE CENTRE MAIN BUILDING HAWNG,"1170/2024-2025 Dated Lawngtlai, 12th July, 2024 : Vawiin chawhnu khan Pi Lalrinpuii, Social Welfare Minister chuan Lawngtlai-a Lairam Rescue Centre Main Building chu khuallian niin a hawng. Pi Lalrinpuii chuan Lairam Rescue Centre Main Building chu ruihhlo ngai, a duh leh mamawh apiangten rilru leh taksa lama siamtharna an chan theih nan leh tangkai taka an hman theihna turin lawm takin a hawng tih a sawi a. Sawrkarin ruihhlo do a ngaipawimawh em em a, mimal leh pawl ruihhlo do thinte chu sawrkarin a thlawp tlat a ni, a ti. Ruihhlo do turin sawrkarin State leh District level-ah commitee hrang hrangte a din a, chutih rualin sawrkar tan do hneh a harsaa, NGO leh Kohhran te thawhpuina a tul tak zet a; thawhhona tha tak i nei zel ang u tiin a sawm a ni. Mizoramah ruihhlo bawiha tang tam tak awmin nunna hlutak chan a ni fo chu a run thlak hle tih sawiin Pi Lalrinpuii chuan mipuite thangharh a hun tawh tak zet a ni, a ti. Social Welfare Minister chuan ruihhlo do kawngah inzirtirna (awareness) mumal leh uar zawka kalpui a tul hle a ti a. Kohhran ten program an neihna hrang hrangah ruihhlo ti lo tura inzirtirna uar zawka kalpui turin a ngen a. Mizoramah chuan mitin kan inpawhin thianho nena inkawmkhawm ngaina mi kan ni a, heihi mi tam takin ruihhlo tih tan nan an hmang chawk tih tarlangin fimkhur a tul hle a ti. Myanmar atanga kan unaute lo chhuk thenkhat ten ruihhlo an tawlh thin a, a pawi hle a ni tiin chutiang tih ching man chhuah kawngah sawrkar puihtu ni turin Lairam mipuite a sawm a ni. Ruihhlo laka fihlim turin Chhungkua a pawimawh ber nia a hriat thu sawiin Pi Lalrinpuii chuan chhungkuaah bul i tan thar leh ang u tiin kalkhawmte a sawm a. In chhungkhurah nu chauhin hma a la thei lo a, pa ber nen tan tlan a ngai tiin chhungkaw tinah nu leh paten tha i thawh thar leh u a ti. 'A bul tan that chu a zahve zo' tih a nih angin chhungkua-ah bul tan thar leh a tul a ni, a ti a. Tun dinhmunah Lairam Rescue Centre- ah tui a hnianghnar tawk lo hle tih chu a hriatthiampui tih tarlangin a theihna zawnah theihtawp a chhuahpui tur thu a sawi. Khuallian chuan Social Welfare Deparment leh Ruihhlo ngai enkawlna In te thawhho a tul hle tih tarlangin, Lairam Rescue Centre chu thawhpuiah a sawm a. Mizorama ruihhlo ngai enkawlna hmun atangin mi thahnem tak enkawl dam niin, mi tha tak takah chherchhuah an ni fo tih sawiin Minister chuan Lairam Rescue Centre pawhin taksa leh rilru damna nen mi tam tak an enkawl chhuah a beisei tlat tih sawiin hmalam hunah duhsakna a hlan nghal a ni. Lairam Rescue Centre Main Building hawnna inkhawm hi Revd. Dr. L.H. Lalpekhlua, AGS i/C Service, LIKBK chuan kaihruaiin kalkhawmte lawmna thu a sawi nghal a. Revd. Lianchhunga, Home Superintendent, Lairam Rescue Centre chuan lawmthu sawina neiin hun a khar. Vawiina hawn tak Lairam Rescue Centre Main building hi 'Upa C. Ngunkianchunga & Rvt. KR. Chhingpuii Building tih a ni a. Tun dinhmunah Lairam Rescue Centre-ah hian Superintendent pakhat leh thawktu dang 10 awmin ruihhlo ngai enkawl lai mi 12 an nei mek a ni. Attachment Loading attachment...",Dated: 12 th Jul 24 4:39 PM,https://dipr.mizoram.gov.in/post/lawngtlaiah-social-welfare-minister-in-lairam-rescue-centre-main-building-hawng |
SPORTS & YOUTH SERVICES MINISTER-IN MIZORAM CHRISTIAN COLLEGE ZIRLAI THAR LAWMLUHNA LEH ZIRLAI TITHATE CHAWIMAWINA HUN A HMANPUI,"1169/2024-2025 Aizawl, the 12th July, 2024: Sports & Youth Services Minister Pu Lalnghinglova Hmar chuan vawiin chawhnu dar 1:30 khan Mizoram Christian College (MCC) buatsaih zirlai thar 137 te lawmluhna leh zirlai tithate chawimawina hun 'Freshers' Social & Felicitation', Dawrpui Multipurpose Hall-a neih chu khuallian niin a hmanpui. Khuallian Pu Lalnghinglova Hmar chuan Mizoram Christian College zirlaite result bihchianna a ngaihthlak chuan a rilru a khawih takzet thu sawiin, college naupangte ni chunga hetiang dinhmun an thleng thei leh Fresher's Day-a inringtawk taka zirlaite chetla chu ropui a tih thu a sawi a. Zirlaite chu Pathian ṭih leh taima taka lehkha zir tura fuihin, ram dang an thlen hlat poh leh anmahni aṭanga hnam dangin hriat an duh tur a nih avangin mahni subject chiah a nih loh pawhin mahni ram history, geography leh politics lamte engemawchen tal ngaihven turin a chah a. India ram Gross National Income za zela 34 (34%) chu kum 15-29 inkarte sum lakluh a nih thu tarlangin, thalai kalkhawmte chu an puitling tawh tih inhriaa ruahmanna tha neih tum turin a chah a ni. Sports & Youth Services Minister chuan India ram pumah hun inang hman a nih avangin hmarchhaka awmte'n state dangte leh kan hnaivaia awm ram dangte aia hun kan hloh nasat thu sawiin, zirlaite chu hun vawngdik tur leh daihzai thei ang bera hman tum turin a chah a. Zir sang satliah belhchian dawl lo nih tum lo tura fuihin, zirlaibu mai bakah hriat zauna dangte pawh bih tam turin a chah a. College zawh huna kalzel dan tur ngaihven ran chunga lehkha zir tura fuihin, hlawhtlin leh hausak hi a awl lova, a kawng a thui avangin awlsam taka neih kan tum tur a ni lo a, hemi tur hian theihtawp chhuah kan tum tur a ni, a ti a. Zirlaite chu tihdan tha lo leh nunkawng hrisel lo an lo zawh palh a nih pawihin sim nan khua a tlai lo tih hriaa kalsan ngam tum turin a chah a. Thian kawm uluk tur leh hmelhriat tha, nunkawng dika hruai theitu tur thlang thiam tur leh, inrintawkna nena mite tih peih piah lam thlenga tih theih tum turin a fuih nghal bawk. He hunah hian Dr. Tawnenga, Principal, MCC chuan zirlai thar 137 te lawmluhna leh tawngtai sakna hun a hmang a. MCC in kum li hmel a lo hmu ve ta leh a kum tela zirlai an pung zel chu lawmawm a tih thu a sawi a. Zirlai tharte chu admission an tih laia an thuchah vawng reng tura hrilhin, thawkrim tur leh an hun vawng ṭha a, lehkha zir hunbi felfai taka insiam turin a chah a. College-ah midangte tana ṭhianṭha ni tur leh, an nu leh pa leh zirtirtute thuawih tura fuihin, hlawhtlinna kawng ṭha ber Pathian ṭih tlat turin a fuih bawk. Synod Executive Secretary Rev. Dr. K Lallawmzuala, i/c MCC pawhin thu sawiin, MCC in UG result hmasa ber aṭangin result ṭha tak a nei thei chu chhuanawm tiin, hma a la sawn zel a beisei thu a sawi a. Academic session zo taa Zirtirtu leh Zirlai Library tlawh tam berte chawimawina thilpek a hlan nghal bawk. He hun hi Dr. Hannah Lalhlanpuii, Asst. Professor, Department of English chuan kaihruaiin Pu T. Lalremruata, Assistant Professor, Department of Political Science-in UG result hnuhnung bera MCC result tlangpui report a pe a. Tarlan a nih danin Department tin pass percentage a ṭhat thu leh University Rank holder department pathumah an neih thu a sawi a. Tunhnaia UG result chhuakah Arts stream-ah 78.85% pass-in Mizoram pumah 6-na an ni a, Commerce stream leh Management-ah 100% pass-in 1-na leh 2-na dinhmun an hauh bawk a. Heng bakah hian NEP hmang chin 2nd semester result chhuakah Arts-ah 86.15% pass-in Mizoramah pahnihna niin, Commerce-ah 60.87% pass-in pathumna an ni. He hunah hian MZU UG result hnuhnung bera MCC in rank holder 3 an neih, Daniel Rinmuanpuia, Topper, Public Administration, Magdalene Laltlanhlui Khiangte, 3rd position, English leh H. Lalthantluanga, 5th position, Sociology bakah department tina tiṭha berte hnenah chawimawina hlan a ni a. Zirlai tharte aiawhin Zorinpuii leh senior aiawhin Lallianpuii Pachuau te'n thu an sawi a. Program benglut tak tak neiin hun hlimawm tak an hmang a ni. Mizoram Presbyterian Kohhran enkawl Mizoram Christian College (MCC) hi October ni 5, 2020 ah din niin MCC Campus, Tanhril ami peihfel a la nih loh avangin Mission Vengthlang-ah an awm mek a. Tun dinhmunah Principal bakah zirtirtu 31, non-teaching staff 8 leh zirlai 313 nei mekin Arts, Commerce leh Management-ahte subject 7 zirna an kalpui mek a ni. Attachment Loading attachment...",Dated: 12 th Jul 24 4:29 PM,https://dipr.mizoram.gov.in/post/sports-youth-affairs-minister-in-mizoram-christian-college-zirlai-thar-lawmluhna-leh-zirlai-tithate-chawimawina-hun-a-hmanpui |
MIZORAM GOVERNOR-IN MIZORAM LEGISLATIVE ASSEMBLY THIRD SESSION KO,"1168/2024-2025 Aizawl the 12th July, 2024 : India Danpui clause (1) Article 174 in thuneihna a pek angin Mizoram Governor Dr. Hari Babu Kambhampati chuan Ninth Mizoram Legislative Assembly chu ni 20th August, 2024 chawhma dar 10:30 A.M, Assembly House, Aizawl-a neih turin Session ṭum thumna a ko.",Dated: 12 th Jul 24 4:26 PM,https://dipr.mizoram.gov.in/post/mizoram-governor-in-mizoram-legislative-assembly-third-session-ko |
STATE TRANSPORT AUTHORITY HRIATTIRNA,"1167/2024-2025 Aizawl the 12th July, 2024: Ni 13.6.2024-a State Transport Authority Meeting chuan Mizoram-a Two Wheeler Taxi te tan rawng in ang (Prescribed Colour) neih tha a ti a. Two Wheeler Taxi rawng chungchanga rawtna thehlut duh apiang te tan Secretary, State Transport Authority Office, Vanapa Hall bulah Dt. 16 th August, 2024 aia tlai lovah thehluh theih a ni. Rawtna thehlut te chuan mahni hming, address leh contact number chiang taka ziak in, rawtna sample, colour (4 angles) a print thehluh tur a ni e.",Dated: 12 th Jul 24 4:19 PM,https://dipr.mizoram.gov.in/post/state-transport-authority-hriattirna1720781390 |
Agriculture Minister in Vaphaiah Block Agriculture Office leh Animal Feed Processing Plant a hawng,"1166/2024-2025 Vaphai, 12th July 2024: Vawiin khan Agriculture and Farmers Welfare Department Minister Pu PC Vanlalruata chuan Vaphaiah Block Agriculture Office leh Animal Feed Processing Plant te a hawng a. Vaphai Primary Agriculture Credit Society pisa a tlawh bawk. Block Agriculture Office (BAO) leh Animal Feed Processing Plant hawnna inkhawm Vaphai Community Hall-a neihah Pu PC Vanlalruata chuan BAO Office hawn a nih theih nan a sulsutu sawrkar hmasa leh official-te chungah lawmthu a sawi a. Vaphai leh a chhehvel khuaa kuthnathawktu ten tangkai tak a an hman theih nan duhsakna a hlan a ni. Agriculture Minister chuan sawrkar tharin kuthnathawktute chawi kan a ngaipawimawh ber a, he mi tihlawhtling tur hian sawrkar kalphung (policy) pawh an duang tih a sawi a. Kuthnathawktu ten awlsam zawka thlai thar an hralh theih nan thlai chi li - sawhthing, aieng, hmunphiah leh hmarcha te rate mumal tak sawrkarin a bithliah tawh a, thlai dang pawh tih chhoh zel tum niin Chief Minister kaihhruaina hnuaiah buh hum lei dan tur ngaihtuah mek a ni, a ti bawk. Pu PC Vanlalruata chuan thlai rate mumal tak bakah kuthnathawktute tan Crop Insurance pawh tih chhoh tum a ni tih a tarlang a. Sawrkarin kuthnathawktute hma khua a tan sum leh pai hman a tum a, mipuite chu sawrkar atanga hamthatna dawngtu ‘beneficiary’ mai ni lova sawrkar thawhpuitu ‘partner’ ah an ngai tih sawiin hmasawnna rahbi nghet leh tluantling zawh puiah a sawm a ni. Cooperation Minister ni bawk Pu PC Vanlalruata chuan Primary Agriculture Credit Society (PACS) te chu sawrkarin Bank-te tih theih ang zawng zawng ti ve thei turin a thuam tih sawiin, mipui ten tangkai leh zual zawka an hman theih a tul a ni, a ti. PACS chu mipuite rawngbawlna pawimawh tak a nih angin hruaitute chu mipuite tana inhnukhniam turin a ngen a, thawhhona boruak tha tak siam zel turin a chah bawk a ni. Khawbung Block Agriculture Office, Vaphai hi Border Area Development Project 2013-2014 sum cheng nuai 10 hmanga sak a ni a. Kum 1979 atanga ding tawh Agriculture Department Circle Office chu March ni 9, 2021 khan Block Agriculture Office ah hlan kai niin, Khawbung RD Block hnuaia khua te a huam a ni. Animal Feed Processing Plant hi Vaphai Primary Agriculture Credit Society te din a ni a. Warehouse, pisa, kudam, Transformer leh a panna kawng laih nan cheng nuai 47 sen a ni a. Thlai herna khawl leh hriak herna khawl hi sawrkar laipui scheme Pradhan Mantri Janjatiya Vikas Mission hnuaia Van Dhan Vikas Kendra kaltlangin Cooperation Department ten an bun sak a ni. Block Agriculture Office hawnna inkhawm hi Pu Thangngaihzuala, VCP Vaphai chuan a kaihruaiin Pu C. Laldingliana, Vaphai PACS Secretary leh Pu Lalmalsawma, Jt Director, Argriculture ten report an pe a. Department aiawh leh Vaphai mipui thahnem tak an tel a ni. Attachment Loading attachment...",Dated: 12 th Jul 24 3:22 PM,https://dipr.mizoram.gov.in/post/agriculture-minister-in-vaphaiah-block-agriculture-office-leh-animal-feed-processing-plant-a-hawng |
BILKHAWTHLIR LEH SAIPHAI INKAR A SPT BRIDGE (THING LEI) DAWH ZAWH CHUNGCHANGA SP KOLASIB THUCHHUAH,"1165/2024-2025 Kolasib Dated the 12th July, 2024: Superintendent of Police Kolasib chuan Section 115 of Motor Vehicle Act 1988 (Act No. 59 of 1988)-in thuneihna a pek angin Bilkhawthlir leh Saiphai inkar a thing lei dawh zawh tute tan thupek a chhuah. Bilkhawthlir leh Saiphai inkar a SPT Bridge (thing lei) dawh ah hian bungraw phur motor eng chi mah 10 Metric Ton (10000 kgs) aia rit tlan phal a ni lova, SPT Bridge (Thing lei) hi a hlui tawh avangin hemi aia rit bungraw phur motor ten bridge an zawh hian chetsualna a thlen reng theih anih avangin 10 Metric Ton (10000 kgs) aia rit bungraw phur motor te tlan khap tlat a ni. He thupek zawn lo chu 177 & 179 MV Act hmanga hrem an ni ang. He thupek hian tul bik thila Police, Fire Dept., Ambulance leh Magistrate-te chet velna a huam lo ang. He thuchhuah chungchanga harsatna tawk emaw report neite chuan IC Saiphai Out Post (Ph. No. 87988 39151) / IC Bilkhawthlir Out Post (Ph No. 9862316186) ah biak theih reng a ni.",Dated: 12 th Jul 24 2:57 PM,https://dipr.mizoram.gov.in/post/bilkhawthlir-leh-saiphai-inkar-a-spt-bridge-thing-lei-dawh-zawh-chungchanga-sp-kolasib-thuchhuah |
RURAL DEVELOPMENT DEPARTMENT MINISTER-IN HELEN LOWRY COLLEGE 3rd GRADUATION PROGRAMME A HMANPUI,"1164/204-2025 Aizawl dated 12th July, 2024: Vawiin chawhma khan 'Helen Lowry College 3rd Graduation Programme' chu Helen Lowry Auditorium, Seven Day tlang a neih chu Prof. Lalnilawma, Minister, Rural Development Department chuan khuallian niin a hmanpui a. Pastor Dr. Biakzidinga Renthlei, President, Mizo Conference of Seventh-day Adventist chu khual zahawm niin Pu James Lalhruaitluanga Chhakchhuak, Principal, Helen Lowry College chuan College report a pe a ni. Khuallian Prof. Lalnilawma, Minister, Rural Development Department chuan mihring dam chhunga ni pawimawh anga kan chhiar tlemte zingah zirnaa kan hlawhtlinna lawmna ni, 'Graduation day’ chu a tel thu sawiin zirlaiten hma lam hun eng tak nei chunga hmasawnna kawng an zawh zel theih nana kawng inhawnna ni a nih bawk thu a sawi a. Taimakna leh thawhrimna nen zirna in sang paltlang a, graduate an nih tawh angin an zir thiam tawhte chu, faina kawngahte, mahni invawn leh inthunun theihna kawngahte tilang chhuak fo turin zirlaite chu a chah a ni. RD Minister chuan zirlai hlawhtling, graduate tawh te chu mahni inrintawkna khawp thiamna nei tawh tur a beisei an nih angin zahawm tak a nun invawng turin leh mahni a eizawnna pawh inhaikaw thei tawh tur a beisei an nih thu a sawi a. New Education Policy 2020-ina kalphung a duan angin graduate tawh te chu an mahni zir subject an thiam hle tur a beisei a nih thu te, thil thar ngaihtuah chhuak thei tur a rilru seng thiam turte, a tul hun ah ‘Leadership quality’ lan chhuah tir thei tur an nih thu a sawi a. Ruihhlo chu hmasawnna tikhawtlaitu leh tithuanawptu a nih angin ruihhlo lak a fihlim tlat turin zirlaite chu a chah a, an hlawhtlinna a lawmpui thu sawiin an kal zelna tur ah duhsakna a hlan a ni. Khual zahawm Pastor Dr. Biakzidinga Renthlei, President, Mizo Conference of Seventh – day Adventist chuan Helen Lowry College 3rd Graduation programme a zirlai hlawhtlinna chang te chu chhungkua, khawtlang leh India ram khua leh tui tha ni tur a rinawmna leh hmasawn tumna nen hma lam hun zawh turin a chah a. Dr. Jonathan Zodintluanga, Asst. Professor chuan lawmthu sawina hun a hmang bawk a ni. Helen Lowry College-ah hian Commerce leh Art zirlai 127 an awm mek a, kum 2023-24 khan zirlai 59 exam atangin zirlai 48 chuan hlawhtlinna an chang a ni. Attachment Loading attachment...",Dated: 12 th Jul 24 2:48 PM,https://dipr.mizoram.gov.in/post/rural-development-department-minister-in-helen-lowry-college-3rd-graduation-programme-a-hmanpui |
Solar Electric Light Company (SELCO) Foundation ten Baktawng Cluster a Maimaw pangang (Eri) vulhtute hnenah Solar Light an pe,"1163/2024-2025 Dated Serchhip, the 12 th July, 2024: Vawiin khan Serchhip Sericulture Department hnuaia Baktawng Cluster huamchhunga Pangang thar rang chi (Eri) khawi/vulhtute hnenah Solar Electric Light Company (SELCO) te chuan nizung chakna thahrui hmang Solar-Electric Bulb leh Solar light hrang hrangte hlanna hun an hmang. SELCO te hian Sericulture Department te nen tanghoin Silk Samagra-2 hmalakna hnuaia Baktawng Cluster huamchhunga Eri vulhna - rearing house chawmtu turin heng solar te hi an hlan a. Tun tumah hian a bul tan nan Eri pangang khawitu 14 te hnenah solar hi hlan a ni a. Mizoram chhung hmun hrang hrangah Eri pangang khawitute hnenah solar bungruate hi hlan chhunzawm zel tum niin kum 2025 thlengin mi 1500 chuang hnenah hlan hman an tum a ni. Vawiin programme-ah hian Sericulture Extention Officer Pi Remlalliani Zadeng, Serchhip Sericulture Department a thawktute, SELCO Foundation Operation Manager Pu PB Lalrinfela leh Baktawng Cluster huamchhung pangang khawi/vulhtu thahnem tak an tel a ni. Kum 1995 atang khan Bangalore ah Dr. Harish Hande leh Neville Williams te chuan SELCO Foundation hi lo dinin, an tum ber chu India rampumah nizung tha chakna hmang power rintlak leh tlo zawk nen thingtlang mite pawh an lo ngelngheh a, an lo changkan chhoh zelna tura India rama thingtlang khuate dawmkan a ni. Vawiin chawhnu khan Sericulture Department leh SELCO mithiamte kaihhruainain farmer 14 te tan hian an Solar hmanrua dawn thar te enkawl dan Solar Maintenance training an neih chhunzawm nghal a ni. Attachment Loading attachment...",Dated: 12 th Jul 24 2:43 PM,https://dipr.mizoram.gov.in/post/solar-electric-light-company-selco-foundation-ten-baktawng-cluster-a-maimaw-pangang-eri-vulhtute-hnenah-solar-light-an-pe |
Serchhip khaw chhunga veng thenkhat ASF hrilenna 'Infected Area'-ah puan a ni,"1162/2024-2025 Dated Serchhip, the 12 th July, 2024: Serchhip khaw chhung – Serchhip Vengchung, Chanmari, Field veng, New Serchhip ‘S’ leh P&E vengah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang anih avang hian he hri a darh zel loh nan he hri len mekna hmun hi INFECTED AREA a puan a lo tul ta a. Chuvangin, Dr. H. Vanlalrawna, District A.H & Vety Officer Serchhip chuan, The Prevention & Control of Infectious and Contagious Disease in Animal Act 2009, Section 20 sub-section 1 in thuneihna a pek angin Serchhip Vengchung, Chanmari, Field veng, New Serchhip ‘S’ leh P&E veng, Serchhip District chu July ni 12, 2024 atanga thu leh awm hma chu Vawk hri lenna hmun ""INFECTED AREA"" a ni tih a puang. Infected Area chhungah hian hengte i zawm ngei tur a ni. Serchhip Vengchung, Chanmari, Field veng, New Serchhip ‘S’ leh P&E veng chhung atanga vawk, vawksa leh vawksa tanga thil siam reng reng lakchhuah khap tlat a ni. Vawk thi reng reng paih mai lovin, chinai /Disinfectant nen thuk taka phum ngei tur a ni. Vawk talh leh vawksa zawrh khap that a ni. Vawk thi an awmin A.H & Vety Derpartment Official te hnenah hriattir vat thin tur a ni.",Dated: 12 th Jul 24 2:30 PM,https://dipr.mizoram.gov.in/post/serchhip-khaw-chhunga-veng-thenkhat-asf-hrilenna-infected-area-ah-puan-a-ni |
SAITUALAH BAWRHSAP HOVIN DISTRICT SPORTS COMMITTEE THUKHAWM,"1161/2024-2025 Dated Saitual the 12th July 2024: Vawiin khan Saitual District Sports Committee chu Dr Lalngura Tlau,Saitual Bawrhsap leh SDSC Chairman ni bawk hovin DC Conference Room-ah an thukhawm a, Saitual a Multipurpose/Sports Centre sakna hmun tur leh association atanga dilna lo lut chungchang sawiho a ni. Saitual DC Dr Lalngura Tlau chuan kalkhawmte hnenah lawmthu sawiin Saitual District tana nasa lehzuala ngaihtuahna seng turte, rilru lai tak pu chung leh khawtlang mipuiten an chhawr zui theih tur atana tha ber zel ngaihtuah ran turin kalkhawmte a chah a, sum lokal ang angte pawh tangkai taka hman zel anih theih nan theihtawp chhuaha ngaihtuahna seng thin turin a chah bawk. Meeting-ah hian Multipurpose Hall/Sports Centre sakna tur atana ruahmanna lo awm tawh, Minister hova en tawh chu ngaihtuah zui a ni a, Saitual VC I Area -a hmun awl chu Multipurpose Sports Centre sakna atan a rem tih tlan a ni a, hemi atan hian Consultancy Firm te pawh biak fel anih tawh thu leh DPR pawh siam mai theih a nih tawh thu chairman chuan a sawi bawk. Hei bakah hian District Sports Committee hnuaia Saitual District Riffle Associationte’n 15th Mizoram State Shooting Championship neih zawh taka an senso phuhrukna leh Saitual District Wrestling Accociation-te’n, 7th Inter- District Wrestling Championship cum Mizo Inchai Title neih tur puala infiammite kalna senso atana dilna an thlen chu District Sports Committee chuan a rem tih sak bawk. 15th Mizoram State Shooting championship neih zawh takah Saitual District Riffle Association-te hian medal 9 an la a ni. He meeting ah hian District Sports Committee members te an tel tha hle a, anni bakah hian Ex-Officio member engemaw zat an tel thei a ni. Attachment Loading attachment...",Dated: 12 th Jul 24 2:27 PM,https://dipr.mizoram.gov.in/post/saitualah-bawrhsap-hovin-district-sports-committee-thukhawm |
HEALTH MINISTER IN LAWNGTLAI A HOSPITAL PATHUM TLAWH,"1160/2024-2025 Dated Lawngtlai, 12th July, 2024 : Tukin zing dar 7 khan Pi Lalrinpuii, Health Minister chuan Lawngtlai khawpui chhunga Damdawiin Pathum - District Hospital, Lairam Christian Medical Centre & Hospital (LCMC&H) leh Christian Hospital Lawngtlai te a tlawh. Pi Lalrinpuii chuan District Hospital- a thawktute chibai bukna a nei hmasa a. Damdawiina thawkte chu hna ropui tak thawk, mipuite innghahna lian tak an nihna hre reng tur leh chumi rilru pu a thahnemngai taka thawk turin a chah a. Damlote chu an pawimawh ber a, a enkawltute pawhin khawngaih leh lainatna, zaidamna nen a enkawl a tul hle a ti a. Mizoram Health Care System chu thapui thawha siamthat a ngai tak meuh tiin, sawrkarin theihtawp a chhuah mek zel a ni, a ti. Pharmacist- te pawimawhna sawiin District Hospital pharmacist la neilote pe vek tura hmalak mek niin District Hospital Lawngtlaiah pawh pek nghal a ni ang, a ti. Tun dinhmunah Health Department indaihlohna a nasa hle tih sawiin, chak zawka hmalak mek zel a ni a, a tahtawla thil tih a ngaih thin avangin kan nghah thiam ve pawh a tul hle a ti. Health Minister chuan natna khirh bik enkawlna (Critical Care Unit) ang chi pawh nei ve thei ngei tura hmalak a tul hle a ti a. A bik takin lung zai ngai (Heart Surgery) ah sawrkar damdawiinah sum tlem zawk senga zai theih thuai a beiseiawm hle a ti a; 'kidney transplant' pawh tih theih thuai a ni dawn tiin; rethei zawk phai lama kal thei loten an hlawkpui dawn hle a ni, a ti. Pi Lalrinpuii chuan In vitro fertilization (IVF) ti tura phailam pan reng ngai chu a veiawm hle tih tarlangin, Mizoramah ngei ti ve thei tura hmalak a tul a, reilote ah tih ve theih a beisawm hle a ti. District Hospital zawng zawngte thuamthat a ngai hle a, chak zawka hmalak mek a ni a, Doctor leh staff lam te pawh semrual tan mek zel a nih thu a sawi. District Hospital Lawngtlai mamawh tam tak zingah 'CT Scan' leh 'Dialysis' khawl chu dah thuai tura kawng dap a ni ang a ti. Kohhran damdawiin pahnihte nen inhawng taka thawhho a tul hle tiin, thawhhona tha a awm chuan mipuite bawkin a hlawkna an tel dawn a, a tul anga hma lo la zel turin Sr. Chief Medical Officer (Sr. CMO) leh Medical Superintendent - te a chah bawk. Pi Lalrinpuii chuan National Health Mission (NHM) staff-te an pawimawhin an tangkai hle a ti a. NHM Staff te chu Mizoram Health Care System tha tichaktu an ni tak meuh tih sawiin, thahnem ngai taka thawk zel turin a sawm a. Administration tha tak awm turin Chief Medical Officer leh Medical Superintendent an pawimawh hle tiin staff- te tha tak enkawl turin a chah a. District Hospital-in mamawh an neih an thlente chu a theih ang ang tihhlawhtling tura hmalak a nih tur thu sawiin, Doctor, Nurse leh staff zawng zawngte Lairam mipuite tana thahnem ngai tak hna thawk zel turin a sawm nghal a ni. Pi Lalrinpuii hi Dr. David Zothansanga, (Sr. CMO), Dr. Beiparysa K. (Medical Superintendent) leh staff dangten lo dawngsawngin, Medical Ward hrang hrang an fanpui nghal a. Dr. Beiparysa K. chuan District Hospital Lawngtlai dinhmun tlangpui leh mamawh ang angte Minister hnenah hian a thlen nghal a. Health Minister chuan a tul anga hmalak a tum thu a sawi. District Hospital Lawngtlaiah hian khum 50 awmin tun dinhmunah Doctor 11 an awm mek a ni. Health Minister chuan LCMC&H leh CHL- a tlawhnaah thawktute inpekna vanga lawmthu sawina a nei hmasa a. A bik takin Kohhran damdawiin pahnih - Lairam Christian Medical Centre & Hospital (LCMC&H) leh Christian Hospital Lawngtlai (CHL) te chu mipuiten an ngaihlu hle a, beiseina sang tak neiin an pan thin tih hriaa, mipuite beisei ang ngeia hnathawk turin a chah a. Damlo enkawl kawngah duat tak leh hmagaihna nena enkawl fo a tul a, thawktuten theihtawp chhuah a ngai a ni, a ti. Universal Health Care Scheme kalpui turin sawrkarin hma a la mek zel tiin Pi Lalrinpuii chuan August thla tawp lamah chuan hman theih tura chhawpchhuah tum a ni, a ti a. Universal Health Care Scheme chu mi zawng zawng huap tura duan niin cheng nuai 5 thleng bill theih ani dawn a, Health Care Society ten an enkawl ang a ti. Universal Health Care Scheme hlawhtlinna turin Kohhran damdawiin leh mimal damdawiin te an pawimawh hle tih sawiin, private hospital -te nen indawr mek a ni a, Kohhran damdawiin te chuan tha taka tawiawm turin a ngen a ni. Pi Lalrinpuii chuan sawrkarin Kohhran damdawiin a ngaipawimawh takzet tih tarlangin, a theihna apiangah sawrkar chuan a tanpui zel dawn a ni, a ti. Private Hospital- ah damlo inenkawl man a sang hle a, Kohhran damdawiinah erawh man tlawm zawka inenkawl theih a nih avangin sawrkar pawhin a thlamuanpui hle a, thlamuanpui tlak taka hna lo thawh chhunzawm zel turin a sawm nghal bawk. LCMC&H teh CHL- a tlawhnaah Pi Lalrinpuii hi Doctor leh thawktuten lo dawngsawngin Hospital Ward hrang hrangte an fanpui a. LCMC&H tena 'Dialysis' khawl leh 'Blood Bank Licence' an mamawh leh CHL ten Ultrasound khawl an mamawhna te chu tihlawhtling ngei a tum thu a hrilh a ni. Lairam Christian Medical Centre & Hospital (LCMC&H) hi kum kum 2001 khan din niin, tun dinhmunah khum 60 awmin, Doctor -7 an awm mek a. Christian Hospital Lawngtlai hi kum 2007 khan din niin, tunah hian khum 40 leh Doctor- 2 an awm mek a ni. Pi Lalrinpuii hi Dr. SR Ngurchamliana, Addl. Director, DHME, Dr. David Zothansanga (Sr. CMO, DHL) leh Pu Samuel Lalmalsawma Sailo (SDC) ten an tawiawm a ni. Attachment Loading attachment...",Dated: 12 th Jul 24 2:21 PM,https://dipr.mizoram.gov.in/post/health-minister-in-lawngtlai-a-hospital-pathum-tlawh |
"MIZORAM STATE MONITORING COMMITTEE-IN CONSTRUCTION OF MULTI UTILITY CUM COMMUNITY CENTRE AT TUIKUAL NORTH LEH CONSTRUCTION OF STATE RESOURCE CENTRE FOR HIV/AIDS, MINECO AN TLAWH","1159/2024-2025 Aizawl, 11.07.2024: Vawiin khan Mizoram State Monitoring Committee chuan Tuikual North a NEC Fund hmanga hnathawh - Construction of Multi Utility -cum-Community Centre leh MINECO a NeSIDS sum hmanga hnathawh -Construction of State Resource Centre for HIV/AIDS chu an tlawh a. MSPMC Team te hi Pu R. Lal Rinawma, IRS (Rtd) Vice Chairman in a ho a ni. Multi Utility-cum-Community Centre,Tuikual North hi NEC fund hmanga siam a ni a, estimate amount hi Rs. 299.91 lakhs ani a, Nodal & Executing Department hi UD&PA a ni. Contractor hi M/S. Risors Associate, Zarkawt te an ni. MSPMC Team te hian Construction of State Resource Centre for HIV/AIDS, MINECO an endik leh nghal a. State Resource Centre for HIV/AIDS, MINECO Estimate amount hi 4 Cr niin, NESIDS sum hmanga sak a ni a,Contractor hi Pu Lalnunmawia, Bungkawn a ni. Nodal Department hi H&FW Department hnuaia MSACS te niin, Executing Department chu PWD a ni. MSPMC team te hian a Plan anga sak a ni em tih uluk takin an endik a. A hna hi 65% zawh tawh a ni a, a hna hi a tha thawkhat hlein an hria a, ruahman ang taka a puitlin theih nan hmalak zui dan tur hrang hrangte Department hotute leh contractor te hi an sawipui bawk. MSPMS Vice Chairman, MSPMC hi Er. Lalthanzuala Ralte, Secreretary MSPMC; Prof. Chawngsailova, Member; Er. Lalrinawma, Member; Er. Vanlalhruaia, Member; Pi Vanchhungi, Task Force (MSPMC) ten an tawiawm. MSPMC Team te hi Pu Andrew Lalhruaia, Jt. Director(Plan), UD&PA; Er. C. Malsawma, EE, UD&PA, Er. Lalenkawla, EE(Proj.Divn.IV) PWD; Pu F. Lalramdinliana, Procurement Assistant, MSACS leh Pu Kapzathanga, Divnl. Assistant, MSACS ten an lo dawngsawng a ni. Attachment Loading attachment...",Dated: 11 th Jul 24 5:36 PM,https://dipr.mizoram.gov.in/post/mizoram-state-monitoring-committee-in-construction-of-multi-utility-cum-community-centre-at-tuikual-north-leh-construction-of-state-resource-centre-for-hivaids-mineco-an-tlawh |
SMATEE CHUNGCHANGA H&TE (TECHNICAL WING) THUCHHUAH,"1158/2024-2025 Aizawl, the 11th July, 2024: A hnuaia tarlante hi June ni 4, 2024 a tihchhuah State Medical and Technical Entrance Examination (SMATEE), 2024 kaltlanga Mizoram State Quota seat hrang hranga professional course hrang hrang zir theihna hnawhkhat tura candidate-te seat duhthlan thawh khatna (first round choice filling) neih hnua provisional result a ni. Candidate-te duhthlan dan (choice & category) hi Mizoram State Council for Technical Education (MSCTE) hminga Technical Wing Office of Higher & Technical Education-in a tul anga inkaihhruaina leh zawm tur a pekte an paltlang hnuah online mode kaltlangin candidate-te ngeiin an fill-up a ni a. Seat emaw category thlan bik fill up-naah tihsual a awm chuan candidate-in mawhphurhna a la ang. Document dik lo thehlut emaw, category dik lo thlang emaw chuan an seat pek chu an hloh ang a, chu chu seat duhthlan leh hun (subsequent round of choice filling) atan telh leh a ni ang. Candidate-te hi Technical Wing Office-ah document enfiah turte leh security deposit Rs.5,000/- kengin July ni 9-23, 2024 chhungin zing dar 10.00 atanga tlai dar 3.00 inkarah an in report tur a ni a, in report lote chu course zawm duh lo anga ngaih niin an seat chu a ruak anga puan a ni ang a, hei hi second round atana duh thlan theih turah chhawpchhuah a ni ang. First round-a seat bangte chu second round-ah duhthlan tura chhawpchhuah leh a ni dawn a, candidate a duh apiangte second round-ah hian tel phal an ni ang a, round dang siam a tul a nih pawhin an tel thei zel ang. Result-te hi Department Website dhte.mizoram.gov.in ah a duh apiangte en theih turin tarlan zel a ni ang. Information for reporting at the reporting centre Reporting Centre : Technical Wing, Higher & Technical Office, Chaltiang Reporting Date : 9 th -23 rd July, 2024, 10.00AM - 3.00 PM Dated: 9 th -11 th July, 2024 B.Sc (Hospitality and Hotel Administration) B.Sc (Nursing) Dated: 11 th -12 th July, 2024 B.Pharm Dated: 15 th - 16 th July, 2024 D.Pharm. B.Sc (Natural Farming) B.Sc (MLS) B.Sc (RIT) B.Sc.(OT) Dated: 18 th -19 th July, 2024 BVSc & AH B.Sc (Seri) B.Sc (Horti) B.Sc (Home Sc.) B.Sc (Forestry) B.Sc (Fishery) B.Sc (Agri) B.Sc (Nutrition & Dietetics) B.Sc (Community Science) Dated: 22 nd -23 rd July, 2024 Downtown University,(Private University) Original Documents required at the time of reporting:- 1. Birth Certificate 2. Class X Marksheet and Certificate 3. Class XII Marksheet and Certificate 4. Class XI Marksheet and Certificate 5. Caste Certificate 6. Residential Certificate of Mizoram 7. SMATEE - 2024 Admit Card 8. Father's Voter ID 9. Mother s Voter ID 10. Migration Certificate 11. Aadhaar Card / Pan Card 12. Security deposit Rs.5,000 13. Parent Appointment letter for cat 3 & 4 (if their parents are working under Mizoram/Central Government) Results : round-1 Result.pdf https://dhte.mizoram.gov.in/page/smatee2024-provisional-results-of-first-round-choice-filling",Dated: 11 th Jul 24 4:50 PM,https://dipr.mizoram.gov.in/post/smatee-chungchanga-hte-technical-wing-thuchhuah |
"Champhai District huam chhunga mimal, zirna in leh pisa Disaster Management lama thawk thate tan Award dil theih","1157/2024-2025 Champhai, 11th July 2024: Champhai District huam chhunga mimal leh Zirna in/ Office tan, Disaster Management lam a thawk tha te tan Subhash Chandra Bose Aapda Prabhandhan Puraskar Award-2024 chu dil theih a ni a, he award hian sum fai mimal tan Rs.5 lakh (Cheng nuaih Nga) leh Zirna in / Office tan Rs.51/- lakh (Cheng nuaih sawmnga leh pakhat) a keng tel bawk a ni. He award dil thei leh dil duh te chuan ni 31.08.2024 ral hma in Govt.of India website awards.gov.in ah hian online in dil theih a ni. Attachment Loading attachment...",Dated: 11 th Jul 24 4:47 PM,https://dipr.mizoram.gov.in/post/champhai-district-huam-chhunga-mimal-zirna-in-leh-pisa-disaster-management-lama-thawk-thate-tan-award-dil-theih |
"Lunglei District Bawrhsapin Lungleia MJA, VC Association leh NGO hruaitute a kawm","1156/2024-2025 2024 Vawkhniahzawn thla ni 11: Vawiin chhun khan Lunglei District Deputy Commissioner (Bawrhsap) thar Pu R. Lalṭhazuala chuan a office chamber-ah Mizoram Journalists' Association (MJA), Lunglei District; Village Council Association, Lunglei leh tlawmngai pawl hrang hrang - Young Mizo Association (YMA), Lunglei Sub-Headquarters; Mizo Hmeichhe Insuihkhawm Pawl (MHIP), Lunglei Sub-Headquarters leh Mizoram Upa Pawl (MUP), Lunglei District Headquarters hruaitute inhmelhriatna leh khawtlang thil pawimawhte sawi hova thingpui in hona a neihpui. Lunglei District Bawrhsap Pu R. Lalṭhazuala chuan Lunglei District hnuaia Hnahthial a awm laiin Hnahthialah a lo awm tawh avangin Lungleiah chuan a intihmikhual loh thu leh kohhran lamah pawh a intah luh nghal thu a sawi a. MJA, VC Association leh tlawmngai pawl hruaitute nen inhmelhriatna neih paha khawtlang ṭhatna tur leh an ngaih pawimawh zawng te ngaihthlak a duh avanga inhmuh khawmna chu buatsaih a nih thu sawiin, kal khawmte chu Lunglei District tana hma lak dan turah fin chhuah a, thurawn pe turin a sawm a. Lunglei District hmasawn nan theih tawp a chhuah tur thu sawiin, pawl hrang hrangte nen thawh hona ṭha tak neih a duh thu leh mipuite harsatna su kiang a, an mamawh anga hna thawhsak a tum thu a sawi a. A ngaih pawimawh thil tam tak zingah bawlhlawh paih leh sawngbawl chungchang te, sawrkar sum renchem te, mipuite'n harsatna an tawh loh nana kawngpui (highway) vil ṭhat leh khuarel chhiatna thlen thulha a rang thei ang bera chhawmdawlna kalpui te chu a ngaih pawimawh zual a nih thu a sawi. MJA, VC Association leh NGO hruaitute chuan Lunglei District hmasawn nana an ngaih pawimawh zual, hma lak hmasak ngai nia an hriatte chu Bawrhsap hnenah hian an thlen a. Raltlan chungchang te, ruihhlo hluar lutuk do tura hma lak chungchang te, NH-54 leh NH-302 hna thawh, Aizawl-Thenzawl-Lunglei kawngpui ṭha zawk a awm theih dan tur te, Lunglei khawpui traffic felfai zawka kalpui a nih theih dan tur leh khuarel chhiatna thila chhawmdawlna (compensation) pawisa pek chhuah chungchangah te hma laksak turin an ngen a ni. He inkawm honaah hian District Bawrhsap hi Additional Deputy Commissioner pahnih - Pu James Miahlung leh Pi Rochuangkimi Khenglawt te'n an ṭawiawm a. District Administration leh pawl hrang hrangte'n District hmasawnna tura thawh hona ṭha tak an neih theih nana thil pawimawh hrang hrangte sawi ho a ni bawk. Attachment Loading attachment...",Dated: 11 th Jul 24 4:44 PM,https://dipr.mizoram.gov.in/post/lunglei-district-bawrhsapin-lungleia-mja-vc-association-leh-ngo-hruaitute-a-kawm |
"MONTHLY CRIME REPORT UNDER MLP ACT, 2019 FOR THE MONTH OF JUNE, 2024","1155/2024-2025 MONTHLY CRIME REPORT UNDER MLP ACT, 2019 FOR THE MONTH OF JUNE, 2024 SI/ No Person arrested Excise & Narcotics Department Police Department Total 1. Zu zuar 451 27 478 2. Zu rui 54 39 93 ZU MAN ZAT 3. Rakzu 4005.31 litres 756.99 litres 4762.3 litres 4. Zu bilhlai 9911 tins - 9911 tins 5. Dawidim 24 grams - 24 grams 6. IMFL 750 ml 3535 bottles 72 bottles 3607 bottles 375 ml 299 bottle s 456 bottles 755 bottles 180 ml 443 bottles 1104 bottles 1547 bottles Beer 650 ml 18 bottles - 18 bottles Canned Beer 500 ml 473 cans - 473 cans Breezer 275 ml - - - Fruit Wine - 173 litres 173 litres BEDC 331 litres 13 litres 344 litres Foreign imported Liquor 13 bottles - 13 bottles Foreign imported Beer - - - Foreign imported Canned Beer 252 cans 1728 cans& 810 litres 1980 cans& 810 litres Foreign imported Wine - 122.4 litres 122.4 litres 7. Zu sakna bel man zat 52 nos. - 52 nos. 8. Motor man zat 8 nos. 5 nos. 13 nos.",Dated: 11 th Jul 24 4:44 PM,https://dipr.mizoram.gov.in/post/monthly-crime-report-under-mlp-act-2019-for-the-month-of-june-2024 |
Champhai Bawrhsap Hriattirna,"1154/2024-2025 Champhai, 11th July 2024: Champhai Bawrhsap, Pu K. Zorammuana, District Disaster Management Committee Chairman ni bawk chuan khuarwl chhiatna laka mipuite him zawk theih nan a hnuaia mi ang hian ngenna a chhuah. Fur pui kan lo thleng ta reng mai a, mitinte khuarel chhiatna laka kan lo him zawk nan heng te hi zawm hram hram ang che. 1. Mahni in leh lo te ruah a dawl theih nan a tul anga thawm that ngai laite thawm that tur a ni. 2. Tuidawn mumal taka siama, ruahtui lakkhawmna him tak a siam tur a ni. 3. Tui paih na leh tui luanna kawr te mumal taka siam tur a ni. 4. In sak dawn in mithiam te rawn thin ang che. 5. Leimin tawhna hmun hi a min nawn fo thin avangin in sak loh a him. 6. Thenawm khawveng te tana hlauhawm tur khawpin in sakna tur hmun laih loh tur a ni. 7. Fur lai in lei laih loh a him. 8. Mahni in leh a velah leimin hlauhawm a awm chuan a min tur venna ken kawh tur a ni. Attachment Loading attachment...",Dated: 11 th Jul 24 4:41 PM,https://dipr.mizoram.gov.in/post/champhai-bawrhsap-hriattirna |
ART & CULTURE MINISTER IN INTACH MIZORAM CHAPTER BUATSAIH PU BUANGA LEHKHA PAWIMAWHTE HLANNA HUN A HMANPUI,"1153/2024-2025 Aizawl, 11.07.2024: INTACH Mizoram Chapter chuan Pu Buanga (J.H. Lorrain) lehkha leh sulhnu pawimawhte chu bu pali ah siamin, Mizoram Sawrkar leh Kohhran leh Zirna in archive/ library a dah turin vawiin khan hengte hi an hlan a. Art & Culture Minister Pu C. Lalsawivunga hovin a pisa ah lehkhabu hlanna hi hman a ni. Minister Pu C. Lalsawivunga chuan Mizo history leh ziarang (culture) zirchianna leh humhalh kawnga INTACH Mizoram Chapter te, ziak mite leh pawl dang dangin hma an lo lak tawhna chu fakawm a tih thu a sawi a. Thil hlui hlu leh pawimawh tak takte vawnthat kawngah Sorkar Archive mai bakah kohhran, zirna in leh pawl hrang hrangin thahnemngai taka hma an lak chu lawmawm tiin, sorkar ang zawng pawhin public record vawn kawngah nasa zawka tan lak a tul thu te a sawi tel a. Art & Culture Minister chuan vawiina INTACH Mizoram Chapter te hmalaknaa lehkhabu an hlan chu hlu a tih thu sawiin, mi tam takin an tangkaipui a beisei thu a sawi a. Mizoram a cheng te'n khawtlang leh sakhua nun a inpumkhatna leh inlungrualna kan neih hi hnam hrang hrang ni mah ila tawng khat leh sakhua hmun khat nei theia kan awm avang a nih thu sawiin, chu chu Zosap missionary te'n sulhnu an hnutchhiah pawimawh tak pakhat a nih thu a sawi. INTACH Mizoram Chapter chuan Mizo ram leh hnam ro, thil hlu leh pawimawh - khawih theih leh theih loh te, hmuh theih leh hmuh theihloh chenin - zawn chhuah a, vawng him turin theihtawpin kum 1984 atang khan hma a la a. Chumi hmalakna zinga pakhat chu Pu Buanga Dictionary an tih mai [Dictionary of the Lushai Language by James Herbert Lorrain (1940)]-a a kimlo lai zawn chhuah a ni. Pu Buanga khan a Dictionary siamah khan thil pawimawh tak tak, phek engemaw zat a kim lo tih a tarlang a. Chungte chu zawn chhuah tumin hma an la a. Pu Buanga sulhnu chu Angus Library & Archives, Regent Park College, Oxford University, United Kingdom-ah a awm thu hriat a ni a. Pu Buanga Dictionary-a kim lo tak chu a lo awm lo va. Mahse Pu Buanga sulhnu thil tam tak leh thildang engemaw zat, la hmuh ngai loh chu haichhuah a ni ta a. Hengte hi Bu 4-ah siamin chungte chu (i) Pu Buanga lehkhathawn leh a lehkha dawn thenkhatte; (ii) Pu Buanga kut hnu thenkhat, Dictionary chungchang leh thil dangte, (iii) Whilom Head Hunters (iv) Darphawka Mumang - Ziaktu: C Chama, Theiriat te a ni a. Vawiin hian heng lehkhabute hi Mizoram State Archive, Tribal Research Institute, Mizo Language Development Board, Mizoram Legislative Assembly, Mizoram University Library, Synod Archive, Baptist Church leh Aizawl Theological College-te hnenah hlan a ni. Vawiin inkhawm hi Pu Rin Sanga, IAS (Retd.) Convener, INTACH Mizoram Chapter chuan kaihruaiin, Dr. Lalbiakmawia Ngente Treasurer chuan report a pe a, Prof. J. V. Hluna, Co-Convener chuan lawmthu sawiin hun a khar a ni. Attachment Loading attachment...",Dated: 11 th Jul 24 4:22 PM,https://dipr.mizoram.gov.in/post/art-culture-minister-in-intach-mizoram-chapter-buatsaih-pu-buanga-lehkha-pawimawhte-hlanna-hun-a-hmanpui |
COOPERATION MINISTER PU PC VANLALRUATA'N CHAMPHAI A TLAWH,"1152/2024-2025 Champhai, 11th July, 2024: Zan hnih riaka Champhai District tlawh turin vawiin chawhnu khan Cooperation Minister Pu PC Vanlalruata chuan Champhai a lo thleng a. Champhai District Cooperation Office leh NABARD DDM Office te a tlawh hnuah Minister hian Champhai Town Multipurpose Cooperative Society (CTMCS) te enkawl Champhai Higher Secondary School leh Ministry of Tribal Affairs sum cheng vaibelchhe 6.2 hmanga CTMCS ten an sak mek Tribal Girls Hostel te chu a hmunah a tlawh bawk. Pu PC Vanlalruata chuan sawrkar laipui leh Mizoram sawrkarin Cooperative Society-te tihhmasawn an ngaihpawimawh thu sawiin, Society-te tihchak chu Mizoram sawrkar thar thil tum lian ber pakhat a ni, a ti. Cooperation Minister hian society hlawhtling tak a awm theih nan thawhhona tha a pawimawh tih hre reng turin Society hrang hrang aiawh kalkhawmte chu a chah a, a hnena an mamawh an thlen hrang hrang te chu theihtawp chhuaha a bawhzui pui tur thu a sawi bawk. Agriculture Minister ni bawk Pu PC Vanlalruata hian naktuk (12.07.2024) zing dar 7:00 hian Vaphai Block Agriculture Office, Animal Feed Mill leh Vaphai Primary Agricultural Credit Society Office-te hawng turin Vaphai panin Champhai a chhuahsan dawn a. Naktip (Inrinni, 13.07.2024) hian Champhai District Agriculture Office, Irrigation & Water Resources Office leh Large Area Multipurpose Cooperative Society (LAMPS) Office te a tlawh ang a, he mi hnu hian Aizawl a pan ang. Attachment Loading attachment...",Dated: 11 th Jul 24 4:17 PM,https://dipr.mizoram.gov.in/post/cooperation-minister-pu-pc-vanlalruatan-champhai-a-tlawh |
Lunglei HPC Vice Chairman Pu V. Malsawmtluanga'n DIET Lunglei Golden Jubilee lawmna hun a hmanpui,"1151/2024-2025 2024 Vawkhniahzawn thla ni 11: Vawiin khan District Institute of Education and Training (DIET), Lunglei chuan an kum 50-na (Golden Jubilee) chu DIET Auditorium-ah an lawm a. He hunah hian Lunglei High Powered Committee (HPC) Vice Chairman Pu V. Malsawmtluanga chu khuallian niin, Mizoram State Council of Educational Research and Training (SCERT) Joint Director Pi Caroline Zoramthangi chu khual zahawm a ni. Khuallian, Lunglei HPC Vice Chairman Pu V. Malsawmtluanga chuan DIET Lungleiin tluang taka golden jubilee kum an thleng thei chu a lawmpui thu leh bialtu MLA pur buai lova a lawmna an buatsaih thei chu chhuanawm leh changkang a tih thu sawiin, HPC fund chhuak leh hmasaah DIET Lungleiin an mamawh eng emaw tak tihsak an tum tur thu a sawi a. DIET Lungleiah computer operator hna a lo thawh ve tawh thu leh Master of Physical Education (M.P.Ed) zir tura fuihna a dawnna leh thu tlukna a siamna hmun a nih thu te sawiin, tun dinhmun a thlen theih nan DIET Lunglei chu a hringnuna mellung pawimawh tak pakhat a nih avangin a ngaihlu hle, tih a sawi. Pu V. Malsawmtluanga chuan Mizoram sawrkarin kum 2024-2025 hi 'insawh ngheh kum' (year of consolidation)-ah puangin, a theih ang anga inrenchem tura hma lak a ni a, chumi zarah chuan sawrkar pawhin sum khawlin, tun hnaiah casual teacher pawh eng emaw zat lak theih phah a ni, a ti a. April 2024-ah GST-a Mizoram sawrkarin sum a hmuh 52%-a pung chhovin, India ramah a sang ber kan ni a, state sum leh pai dinhmun pawhin hma a sawn zel a ni tiin, zirtirtu indaih lohna a la nasat avangin a ṭul angin zirtirtu pawh lak belh zel tum a ni, a ti a. Zirna kawngah Mizoram tan hmathlir zau tak an neih thu sawiin, zirtirtu lak leh dah ngheh kawngah pawh kalphung felfai tak ruahman a nih thu te, zirtirtute pawh rualkhai taka an thawhna hmun siam tum a nih thu te a sawi a; thuneitute hnena duhsak zawng insawipui a awm loh nan mipuite ṭawiawmna leh venpuina an mamawh dawn hle tih a sawi. Khuallian chuan zirna chu ram hmasawnna lungphum lian tak a nih thu sawiin, zirna ṭha nei turin zirtirtute an pawimawh hle tih a sawi a. Zirtirtute chu zirna in chhungah mai ni lo, pawn lama an nun dan chenin zirlaite tana entawn tlaka an nun a ṭul thu leh sikul hlim siam turin zirtirtute an hlim a ṭul thu sawiin, 'thawh rimna zawng zawngah hlawkna a awm' tih leh 'hlawhtlinna bul ṭanna chu thu awihna a ni' tih chu zirlaite hnenah zirtir ṭhin turin zirtirtu ni tura inzir mekte chu a chah a ni. Khual zahawm, SCERT Joint Director Pi Caroline Zoramthangi chuan zirtirtu ni tura zirna (teacher education) chu missionary hmasate'n ngai pawimawhin, bul min ṭansak tih sawiin, Mizorama teacher education lo ṭhan chhoh dan chu ngaihnawm taka sawi tham a nih thu a sawi a. DIET Lungleiin kum 50 hmel an hmu chu a lawmpui thu sawiin, SCERT pawhin Principal leh thawktute inpekna leh thawh rimna chu an ngaihlu hle tih a sawi a. 'Khawvel ram tin changkanna chu zirtirtute kut hnu a ni' an lo tih ṭhin hian zirtirtute pawimawhna a tar lang chiang hle tih sawiin, zirtirtute leh zirtirtu ni tura inzir mekte chu zirna ṭha leh tluantling ramtiam thlir chung zela theih tawpa ṭang ho turin a sawm a ni. DIET Lunglei Golden Jubilee lawmna pual hian zing dar 10-ah jubilee dar vuak a ni a. Hemi hnu hian DIET Lunglei complex-a kum 50 tlin hriat rengna lungphun chu khuallianin hawngin, khual zahawmin golden jubilee balloon a thlawh chhuahtir a. DIET Auditorium-ah golden jubilee lawmna hun hman chhunzawm niin, DIET Choir te'n hun hawn nan DIET Lunglei hla, 'Bona Thim Tieng Turin' tih hla an rem a. DIET Lunglei Principal Pi V. Lalliansangi'n inlawmna thu sawiin, thawktu hlui leh thawk mekte hmelhriattirna hun a hmang a. Baptist Church of Mizoram (BCM) Serkawn bialtu pastor Rev. Jc. Vanlalluaia'n hunserh hmangin, Golden Jubilee Celebration Committee Secretary Pi Laldinthari Ralte chuan report a pe a. Souvenir Sub-Committee huaihawtin khuallian leh khual zahawmte hnenah lawm thu sawina thuziak leh DIET Lungleia thawktu hluite hnenah chawimawina thuziak hlan niin, hun hmanpuitute aṭangin jubilee lawmpuina thilpek hlanna hun hman a ni bawk a. Zaithiamte zai ngaihthlak niin, Golden Jubilee Celebration Committee Chairman Pu HP Lalremtluanga'n lawm thu a sawi a. DIET Choir-in 'Aw Nang, Kan Lal, Kan Pathian' tih hla remin chawhma hun an khar a ni. Chawhnu lamah DIET Lungleia thawktu hluite leh zirlai hluite aṭangin DIET Lungleia an sulhnute thlir letna hun hman niin, house band leh malzai zai te ngaihthlak a ni a. Tlaiah golden jubilee lawmna ruai kil ho niin, zan lamah golden jubilee celebration concert buatsaih a ni bawk. DIET Lunglei Golden Jubilee lawmna hunah hian Lunglei Municipal Council (LMC) Chairman Pu Lalzuithanga, Vice Chairman Pu K. Lalrinawma, Executive Councillor Pu Zorinsanga Hmar leh DIET Lungleia thawktu leh zirlaite bakah, sawrkar official-te, DIET Lungleia thawktu hlui leh zirlai hluite, VC, NGO, MJA leh sawm bik mi eng emaw zat an tel a ni. DIET Lunglei hi kum 1974 September ni 28 khan ""Under Graduate Teachers' Training Institute"" (UGTTI) tih hming pu-a din a ni a. Kum 1980 July ni 4-ah ""Teacher Training Institute"" (TTI) tia a hming thlak niin, kum 1993 February ni 4-ah ""District Institute of Education and Training"" (DIET) tia thlaka tihlen a lo ni leh ta a ni. Kum 1975-2023 chhungin Diploma in Teacher Education (D.T.Ed), Diploma in Education (D.Ed), Diploma in Elementary Education (D.El.Ed) leh Work Education (WE)-ah te zirlai (candidate) 4,406 awmin, zirlai 4,419-in an zir chhuak (pass) a. Kum 2020-2023 chhungin Bachelor of Education (B.Ed) zirlai 191 zinga 186-in an zir chhuak bawk. DIET Lungleiah hian a din tirh (1974) aṭanga June 2024 thlengin pension leh transfer-a chhuak Principal 14, teaching staff 59, leh non-teaching staff 43, an vaiin mi 116 an awm tawh a. Tun dinhmunah thawktu 30 (teaching staff 15 leh non-teaching staff 15) an awm mek a. D.El.Ed-ah seat 100 (unit 2) leh B.Ed-ah seat 50 (unit 1) an nei mek a ni. DIET Lunglei hian golden jubilee pual hian budget ₹ nuai 11.14 ruahmanin, a remchan dan ang angin sum an tuak a. Golden jubilee pualin kum 2024 kum tir lam khan TNT Home, Lungleiah charity ride buatsaihin, ṭanpuina pawisa fai ₹ 15,550/- leh thawmhnaw leh ei tur eng emaw zat an hlan a. Khawlai tihfai hnatlang ṭum eng emaw zat an thawk bawk a ni. Attachment Loading attachment...",Dated: 11 th Jul 24 4:12 PM,https://dipr.mizoram.gov.in/post/lunglei-hpc-vice-chairman-pu-v-malsawmtluangan-diet-lunglei-golden-jubilee-lawmna-hun-a-hmanpui |
"MAMIT-AH M. KEIVOM, DIRECTOR, MINISTRY OF EXTERNAL AFFAIRS, GOV'T OF INDIA HOVIN MEETING","1150/2024-2025 Mamit 11th July, 2024 : Vawiin khan Taitesena Buk, DC Office-ah Pu M.Keivom, Director, Ministry of External Affairs, Gov't of India hovin Aspirational District, Mamit hmasawnna hna kal mekte thlirho-in a kaihnawih Department-te nen thutkhawm a ni. Pu M.Keivom chuan India Sawrkar hnuaia hna a thawhna kawngah a tawn hriat hrang hrangte sawiin, Mamit District chhunga hmasawnna hna hrang hrang a nihna tur ang taka thawk tur leh Aspirational District kan nihna atanga khaichhuah kan nih theih nan theihtawpchhuah turin Officials-te a chah a, ADP hnuaia project hmalakna hrang hrangah a chhawr tangkaitu turte hnen atanga thurawn lak a pawimawh thu leh project siam tute tan tunlai hmasawnna mil a training neih that a tul thu a sawi bawk. Pu V.L. Remliana, District Bawrhsap pawhin Mamit District dinhmun tlangpui sawiin, District-in hma a sawn zelna tura tanrualna tur hrang hrangte a tarlang bawk. Pi Grace Lalremdiki, SDC, Mamit chuan Aspirational District, Mamit-in District hnufual chawikanna atana hmasawnna hna kal mek leh zawh tawhte, hmabak la awmte a lem nen a tarlang a, Sawrkar laipui kaltlanga NITI Aayog atanga sum 19 crore hmuh a ni a, tunah hian 2 crore lokal mekin hei hi Nikum August, 2023-a Overall ranking-a pangana kan nih avanga Award baka a ken tel a ni. Mamit District hian tehna hrang hrangah pawh dinhmun duhawm tak tak a lo hauh tawh a, Pakhatna dinhmun bakah tehkhawng hnuhnung ber August, 2023 ah khan Overall-ah pangana dinhmun a hauh mek a ni. Aspirational District, Mamit hnuaia Line Department hrang hrang te'n an hna kal meka hlawhtlinna awmte leh hmachhawp leh harsatna an neihte an tarlang bawk a ni. India rama District hnufual chawikan tur Aspirational District Mamit a nihna anga hmasawnna in a thlenna tur Department hrang hrangah Sawrkar laipui kaltlanga hna kal mekah hian Health & Nutrition, Education, Agricultural & Water Resources, Financial Inclusion & Skill Development leh Basic Infrustructure-ah te hmalak a ni a, heng hmasawnna hna-ah hian rah duhawm tak tak hmuh chhoh mek a ni. Vawiin Meeting-ah hian Officials te bakah Aspirational District kaihhnawih Department te an tel a ni. Vawiin vek hian Pu M.Keivom, Director, Ministry of External Affairs, Gov't of India hian District Hospital, Mamit, Anganwadi Centre - 9 leh Mamit College-te a tlawh a, naktuk hian Darlak leh Bawngva khua a Health & Wellness Centre leh Anganwadi Centre-te a tlawh bawk ang. Attachment Loading attachment...",Dated: 11 th Jul 24 4:11 PM,https://dipr.mizoram.gov.in/post/mamit-ah-m-keivom-director-ministry-of-external-affairs-govt-of-india-hovin-meeting |
Minister Pi Lalrinpuii’n Mizo lal huaisen Zakapa Fanai nun behchanna siam docu drama film tlangzarh,"1149/2024-2025 Aizawl, the 11 th July, 2024 : Social Welfare & Tribal Affairs, Women and Child Development enkawltu Minister Pi Lalrinpuii’n vawiin khan Vaivakawn Cultural Centre Auditorium ah Mizo lal huaisen Zakapa Fanai nun behchanna docu drama film siam chu a tlangzarh a, he film hi Directorate of Social Welfare & Tribal Affairs hnuaia awm State Tribal Resource & Training Centre (TRI) tanpuina in film siamtu Pu TC Vanlalzauva, Orientation Media siam a ni. Minister Pi Lalrinpuii chuan Mizo Lal huaisen leh ropui, a khua leh tui leh Mizo hmeichhia te zahawmna leh dikna humhimtu chanchin, documentary film a buatsaih a ni chu lawmawm a tiin Mizo ten hnam hmangaihna lama min thanharh tir leh tu atan leh midangte tana malsawmna lo ni thei se tiin a duh thu a sawi a. Vawiin hi Mizo te hnam anga kan lo than chhohna-ah leh khawvel hriata chhinchhiah kan lo nihna kawngah bung thar kan kai atih theih awm e tiin Mizo Lal ropui Zakapa chanchin kan ngaihthlak atang khan Mizo khawtlang nunah leh ram leh hnam hmathlir kan neihna-ah hian tute hian nge tihtur nei a, eng nge an tihtur tih te hi hriattur a tam hle nia a hriat thu a sawi a. Hotu leh hruaitu tha pawimawhzia chu Lal ropui Zakapa chanchinah a chiang hle nia a hriat thu a sawi bawk a ni. State Tribal Resource & Training Centre hnathawh leh hmalakna thenkhatte sawiin Pi Lalrinpuii chuan kan hmalakna tur a zauh em avangin State Tribal Welfare & Development Policy neih chu tha kan ti a, policy hi tunah duan mek a ni a, peihfel anih hnu chuan he policy hmang hian ‘Revamped TRI’ kalpui a, chumi hmanga thalai tam zawk tan kawng zawh tur kan siam belh dawn a, a ti a. Hei hi Sawrkar flagship program Bana Kaih nen rem takin a kal (Converge) dan kawng zawn anih tur thu a sawi bawk a ni. Hun kaihruaitu Director, Social Welfare & Tribal Affair Dr. Lalhriatzuali Ralte chuan Mizo lal ropui leh huaisen chanchin leh nunah Mizo hmeichhiate zahawmna humhim ani thei nan a lalna leh a nun pawh dah tha a, an tana Kumpinu Sawrkar a do kha a ropui a, thangthar ten a chanchin hi kan hriat a pawimawh hle a ni, a ti. Lal Zakapa nun, a chanchin leh hmeichhia te tana Kumpinu Sawrkar a do dang tlangpui tlangpui chu Padma Shri Prof. RL Thanmawia chuan a sawi a. Film siam dan leh chan dan tlangpui chu he film siamtu Pu TC Vanlalzauva chuan a sawi bawk a ni. Film tlangzarh a nih hnua hian sawm bikte tan film hi chhuah (premiere) a ni a. Programme ah hian MLA rual 5 an tel a, MZU History leh Mizo Department-te zirlai leh zirtirtu bakah Zakapa Fanai thlah mi engemaw zat an tel bawk a ni. Film hi zanin atangin thla 10 chhung atan Runmawi App ah man chawia en thei turin dah a ni dawn a, he film hi Mizo history behchanna siam anih avangin a hlu leh zual a ni. Attachment Loading attachment...",Dated: 11 th Jul 24 4:06 PM,https://dipr.mizoram.gov.in/post/minister-pi-lalrinpuiin-mizo-lal-huaisen-zakapa-fanai-nun-behchanna-siam-docu-drama-film-tlangzarh |
RALTLAN LEH ESSENTIAL COMMODITIES CHUNGCHANGAH LAWNGTLAI DISTRICT BAWRHSAP LEH NGO TE THUKHAWM,"1148/2024-2025 Dated Lawngtlai, 11th July, 2024 : Vawiin khan Lawngtlai District-a raltlan leh 'essential commodities' chungchang ngaihtuaha thutkhawmna DC Office Chamber- ah neih a ni a. Thutkhawm hi Pu Cheemala Siva Gopal Reddy (IAS) Deputy Commissioner chuan a kaihruai. Pu Cheemala Siva Gopal Reddy chuan 'Essential Commodities' phur lirtheite chu mipuite mamawh phurtu ber an nih angin an kalna tur hmun an thlen ngei a pawimawh hle a ti a. Mimal YLA hminga pawisa khawn duh vanga lirthei lo dang thin an awm nia a hriat thu sawiin, hei hian YLA hming a tichhe thei dawn hle tiin CYLA chu pawisa khawn chingte zawng chhuak leh a tul anga hmalakpui turin a sawm a. A bik takin CYLA chu NGO lianber an nih angin hmahruaitu ni turin a ngen a ni. Central sawrkar atangin tanpuina tam tak dawn thin a ni a, harsatna siam zawng ni lo a, sawrkar kan thawhpui tlat chuan tanpuina tam zawk kan dawng thei dawn a ni tiin, zalen taka sumdawnna a kal pawh tul hle a ti a. Mizoramin tuialhthei a lakna ber Assam lama lei chim vangin tuialhthei duh khawp hmuh a ni lo a, tunah chuan harsatna engmah awm tawh lo in Lawngtlai district mamawh zat tuialhthei a awm mek tih a tarlang. Pu Cheemala Siva Gopal Reddy chuan Myanmar leh Bangladesh ram buai vangin Lawngtlai district- ah raltlan tam tak an lo lut tih a tarlang a. Ramri lo kan te chu refugee an nih angin a theih chin chinah tanpui thin a ni, a ti a. NGO te pawhin theihtawp an chhuah tih a hriatpui thu sawiin, fimkhur taka hmalak erawh a tul hle a ti. Ram leilung fate him leh zalen taka an awm chu thil pawimawh hmasa anih thu tarlangin raltlan chungchangah ngaihtuahna thuk zawk neih a tul rualin NGO- te nena lungrual taka thawhho pawh a tul hle a ti a. Lawngtlai dsitrict chhunga raltlan awm mekte nawrchhuah tumna engmah a awm lo tih sawiin Pu Cheemala Siva Gopal Reddy chuan ahranpaa sawrkar atanga raltlan tanpuina a awm loh avangin raltlan tam zawk lo lut tur erawh kan dawlzo dawn lo a, kan dawl zawh tawk hriat a tul hle a ti. Tun dinhmunah Lawngtlai khawpui chhung ngeiah Rakhine State (Myanmar) mi leh sa an awm tih thawm a lo hriat thu tarlangin Pu Cheemala Siva Gopal Reddy chuan Assam Rifles nen inkawmna pawh an neih tawh thu a tarlang a. Ramri khauh zawka venghim tura hmalak mek zel a nih thu sawiin, Police patrolling pawh zing leh khauh zawk a kalpui a ni, a ti. NGO te ngenna anga 'Security Check Post' tam zawk siam chu thil pawimawh tak a ni tiin bawrhsap chuan thuneitu sang zawk hnena thlena, atul ang zel a hmalak a ni ang a ti. Central Young Lai Association (CYLA) chuan dan lo a sumdawnna a awm vangin tuialhthei phur (tanker) dan a nih thu sawiin, mipuite tana harsatna thlen tumna engmah a awm lo an ti a. Bungraw phur motor bikah dan phalloh phur an awm leh awm loh erawh endik thin a ni tiin, dan ang thlapa bungraw phurte dan a ni ngai lo an ti. CYLA chu tlawmngai pawl a nih ang takin mipui tana thawk an nih piah lamah sawrkar tha tichaktu ni tura an awm reng thu an tarlang bawk. CYLA hian Bawrhsap hnenah - Lawngtlai district mipuiten hnianghnar taka tuialhthei an neih nana stock monitor turte, Rakhine mi leh sa Lawngtlai district- a lutchhuak fel fai taka chhinchhiah turte, Lawngtlai khawpui chhunga Hotel nei ten Valid ID demand zel tura hmala tur te, Lawngtlai district-a Bawm raltlan lo kal nawrlet lo tur te, Lawngtlai district mipuite an him zawk nana thingtlang khaw lama security check post leh temporary beat post dah tura hmalak sak tura ngenna an thehlut a. LWA, MHIP leh MUP te pawhin CYLA ngenna hi an pawmpui thu an sawi bawk. Pu Chhemala Siva Gopal Reddy (IAS) District bawhsap chuan CYLA, MHIP, LWA, MUP te ngenna siam chu zawhawm a tih thu sawiin a tul anga hmalak a nih tur thu a hrilh a ni. Vawiin thutkhawmah hian Pu H. Zonunmawia, (PD),Pu Tlualaisa Hlychho (Addl. SP), Pi Margaret J. Vanlalremmawii (SDO, Sadar), Pu Robert S. Beirosa (SDPO), Pu Samuel Lalmalsawma Sailo (SDC), Dr. Doris Lalrinawmi, SDC, bakah CYLA, LWA, MHIP leh MUP aiawhte an tel a ni. Attachment Loading attachment...",Dated: 11 th Jul 24 3:29 PM,https://dipr.mizoram.gov.in/post/raltlan-leh-essential-commodities-chungchangah-lawngtlai-district-bawrhsap-leh-ngo-te-thukhawm |
"SPORTS MINISTER-IN A BIAL CHHUNG DINTHAR TLAWHIN KHAWTLANG MAMAWHTE A SAWIPUI, THLANMUAL LEIMINNA HMUN A TLAWH","1147/2024-2025 Aizawl, the 11th July, 2024: Tukin dar 7:30 khan Sports & Youth Affairs Minister Pu Lalnghinglova Hmar, Aizawl West-II bialtu MLA ni bawk chuan a bial chhung Dinthar-a Local Council House-ah Dinthar Local Council, NGO leh political party aiawhte kawmin khawtlang mamawh hrang hrang leh hmalak dan turte a sawipui a, hemi hnu hian Dinthar thlanmual leiminna hmun a tlawh nghal bawk. Dinthar khawtlang hruaitute’n mamawh an thlen zingah vengchhung inkalpawhna kawng changtlung zawk neihte, êng (power) tha leh regular zawkte, infiamna hmunhma tihhmasawn bakah, vengchhung mipuite’n tui in tur thianghlim leh hnianghnar an neih theih nana hmalakte a tel a ni. He hunah hian bialtu MLA chuan Mizoram Building and Other Construction Workers Welfare Board (MBOCWWB) hnuaia kuthnathawktu, construction worker-te tana hamthatna awm theite sawiin, mipui nawlpui hriata puanzar dan turte sawiho a ni a. Khawtlang leh kohhran tangruala ruihhlo do leh ruihhlo ngaite chhanchhuah dan ngaihtuahhote, zirna in hrang hranga zirtirtu indaih zawka kalpui dan turte sawiho a ni bawk. Inkawmhona neih zawhah Sports & Youth Affairs Minister Pu Lalnghinglova Hmar chuan Dinthar thlanmuala leimin leh lei che chu a hmunah a tlawh a; chhiatna nasa zawk a thlen loh nana hmalak dan turte khawtlang hruaitute nen an sawiho nghal a ni. Aizawl West-II bialtu MLA Pu Lalnghinglova Hmar hian kar hmasa atangin a bial chhunga veng hrang hrangte a tlawh kual a, ruahman dan chuan tun Inrinni hian tlawh chhuah hman beisei a ni. Attachment Loading attachment...",Dated: 11 th Jul 24 3:15 PM,https://dipr.mizoram.gov.in/post/sports-minister-in-a-bial-chhung-dinthar-tlawhin-khawtlang-mamawhte-a-sawipui-thlanmual-leiminna-hmun-a-tlawh |
SAITUAL AH KUM 2024 INDEPENDENCE DAY HMAN DAN TUR REL,"1146/2024-2025 Dated Saitual the 11th July 2024: Vawiin khan DC Conference Hall, Saitual ah Dr.Lalngura Tlau, Deputy Commissioner kaihhruainain kum 2024 Independence Day Saituala hman dan tur rel a ni a, he hunah hian Independence Day puala budget ruahmante thlirho niin, mawhphurhtu hrang hrangte inruat a ni a, rehearsal neih dan tur bakah At Home programme hman dan tur te sawiho nghal a ni. Chairman Dr. Lalngura Tlau chuan member kal khawmte hnenah lawmthu sawiin, Saitual District ten Independence Day felfai taka kan hmang thin chu lawmawm a tih thu sawiin sawrkar department leh NGO tin ten theihtawp kan chhuah thin chu a hlawhtlinna a ni a ti a, India in zalenna a hmuh champha hi sawrkar chuan a ngaipawimawh hle a, mipuite tana ni pawimawh tak anih avangin ropui taka lawm hi a phu hle a ni a ti. Kum 2024 Independence Day chu Keifang Centenary Sport Complex, Saitual-ah August ni 15, 2024 (Ningani)hian hman tura tih niin sawrkar office, zirna in leh sawrkar quarters-ah te hnam puanzar zar vek tur a tih a ni. Chawhnu lamah Independence day puala Football , Volleyball leh Badminton Final neih a ni bawk ang. He hunah ah hian Saitual District chhunga Head of Offices, Banks, Party aiawh, Jt VC aiawh, Ex-service unit aiawh, All NGO hrang hrang aiawhte bakah Saitual Journalist-te an tel thei a ni. Attachment Loading attachment...",Dated: 11 th Jul 24 3:08 PM,https://dipr.mizoram.gov.in/post/saitual-ah-kum-2024-independence-day-hman-dan-tur-rel |
Lungchhuan khua ASF hrilenna 'Infected Area'-ah puan a ni,"1145/2024-2025 Dated Serchhip, the 8 th July, 2024: Serchhip District chhung Lungchhuan khuaah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang anih avang hian he hri a darh zel loh nan he hri len mekna hmun hi INFECTED AREA a puan a lo tul ta a. Chuvangin, Dr. H. Vanlalrawna, District A.H & Vety Officer Serchhip chuan, The Prevention & Control of Infectious and Contagious Disease in Animal Act 2009, Section 3 (b) in thuneihna a pek angin Lungchhuan, Serchhip District chu July ni 10, 2024 atanga thu leh awm hma chu Vawk hri lenna hmun ""INFECTED AREA"" a ni tih a puang. Infected Area chhungah hian hengte hi zawm ngei tur a ni. Lungchhuan khaw chhung atanga vawk, vawksa leh vawksa tanga thil siam reng reng lakchhuah khap tlat a ni. Vawk thi reng reng paih mai lovin, chinai /Disinfectant nen thuk taka phum ngei tur a ni. Vawk talh leh vawksa zawrh khap that a ni. Vawk thi an awmin A.H & Vety Derpartment Official te hnenah hriattir vat thin tur a ni.",Dated: 11 th Jul 24 2:49 PM,https://dipr.mizoram.gov.in/post/lungchhuan-khua-asf-hrilenna-infected-area-ah-puan-a-ni |
KVK Kolasib ah Nutrition Sensitive Agriculture Research Innovation (NARI) training neih a ni,"1144/2024-2025 Dated Kolasib the 11th July 2024: Vawiin khan Ministry of Agriculture and Farmer’s welfare hnuaia programme pawimawh tak - Nutrition Sensitive Agriculture Research Innovation (NARI) leh National Research Centre for Integrated Pest Management (NCIPM), New Delhi training chu KVK Kolasib ah Nu ho Farmer thlan bik te tan buatsaih a ni a, Subject matter Specialist ten zirtirna an pe a ni. Vawiin training kaihruaitu KVK Kolasib Senior Scientist and Head Dr. Michelle C. Lallawmkimi chuan Kolasib District leilung hausaknate leh thatnate hai chhuak theitu chu farmer te an nih thu leh taihmakna tel lo chuan eng eizawnna mah hi a hlawhtling thei lo, a ti a. Training tura kalkhawmte chu uluk taka ngaithla a an thil zir chhuah te tangkai taka hmang turin leh harsatna leh zawhfiah ngai te an nei a nih pawh in inthlahrung lo turin a chah bawk. Training hi thupui thlan chhuah bik neia kalpui niin, Kolasib a mithiam Subject Matter Specialists- Agronomy, Horticulture, Plant Protection leh Agriculture Engineer ten zirtirna heng : i) Package of Practices for Vegetable Cultivation te, ii) Integrated Pest Management (IPM) on Kharif vegetable with special reference to Kolasib District te, iii) Natural Farming te leh, iv) Rain Water Harvesting Structure for Hilly areas ah te hian zirtirna an pe a ni. Vawiin training hi Vote of thanks, Subject Matter Specialist Fishery Science Pu Rualthantluanga Pachuau in a neih zawhin tihtawp a ni. Attachment Loading attachment...",Dated: 11 th Jul 24 2:41 PM,https://dipr.mizoram.gov.in/post/kvk-kolasib-ah-nutrition-sensitive-agriculture-research-innovation-nari-training-neih-a-ni |
Serchhipah dan kalha naupang chhawr luih a awm leh awm loh enfiah,"1143/2024-2025 Dated Serchhip, the 11 th July, 2024: Serchhip DC kaihhruainaa din District Task Force on Child and Adolescent Labour chuan vawiin khan Serchhip khawpui chhung hmun hrang hrang tlawhin dan kalha naupang chhawr luih - child labour a awm leh awm loh an enfiah. Tukin zing dar 10:30 khan an Chairperson Pu Paul L.Khuma, Serchhip DC chuan Serchhip DC Office tualzawl atangin fehchhuak te hi a vailiam a ni. He Task Force-ah hian police te leh sawrkar department hrang hrang official te bakah tlawmngai pawl hruaitute an tel a. Vawiina fehchhuak zingah hian Serchhip Sub Headquarters YMA hruaitute, police te, I&PR te leh Serchhip District Child Protection Officer leh a staff te an tel a ni. New Serchhip area atanga bul tanin kawngpui dunga dawr te, thingpui dawr te, hotel te, workshop te an tlawh chhuak a. Heng hmunah te hian naupang kum tling lo hnathawka chhawr an awm em tih an enfiah a ni. Kum tling lo naupang/tleirawl hnathawka chhawr Child and Adolescent Labour leh Child Trafficking chungchang inzirtirna Sensitization Workshop hi July ni 9, 2024 khan Serchhip DC Pu Paul L.Khuma hovin Serchhip DC Conference Hall ah neih a lo ni tawh a. He hunah hian Serchhip DCPO Pi Lalsiampuii leh Pu Lalrinhlua, Advocate ten Child and Adolescent Labour leh Child Trafficking chungchang zirtirna an pe a. He hunah hian sumdawng te, bazar nuho te leh a kaihhnawih dang te sawm an ni. Naktuk July ni 11 hian District Task Force on Child and Adolescent Labour te hi a tum hnihna atan an thawk chhuak leh dawn a ni. Attachment Loading attachment...",Dated: 11 th Jul 24 2:35 PM,https://dipr.mizoram.gov.in/post/serchhipah-dan-kalha-naupang-chhawr-luih-a-awm-leh-awm-loh-enfiah |
RURAL DEVELOPMENT MINISTER-IN RMIS (NEC) HNUAI A HNATHAWHNA HMANRAW DAWN TE A SEM CHHUAK,"1142/2024-2025 Aizawl dated 11th July 2024: Vawiin chawhma khan Rural Development Conference Hall, Chanmari ah North Eastern Council hnuai a Rural Monitoring & Information System kalpui nana Computer set leh hmanraw dang te sem chhuahna hun hman a ni a. RD Minister Prof. Lalnilawma chuan he hun hi hmanpuiin Pu K.Lalrohlua, Director, Rural Development Department chuan hun a kaihruai a ni a. Pu A.Chhalai, Executive Engineer chuan Technical report a pe bawk a ni. Minister Prof. Lalnilawma chuan Rural Development Department tih changtlun nana RMIS (NEC) a tak a hman theih tur a ruahman a ni ta chu a sul lo su hmasatute thawhhrimna leh inpekna vang a nih thu sawiin a thil tum tih hlawhtlin ngei a nih theih nan tun a thawktute an pawimawh hle thu a sawi a. Mipuiin Rural Development Department awlsam zawk a an dawr theih nan leh hmasawnna hna sawt zawk a kalpui a nih theih nan RMIS chu tangkai tak a hmang tur a chahin RD Minister chuan a nih dan tur ang tak a hman a nih theih nan thawktute pawhin a hman dan zir thiam tum vek turin a chah bawk a ni. RD Minister chuan Rural Development Department chu thingtlang khawsak dinhmun chawikan leh tih hmasawn hna thawktu an nih angin Mizorama khaw hrang hrang a harsatna awm te zirchiang turin an awm kual tam a pawimawh thu a sawi a. Ruahmanna tha siam tur chuan thawktuten tawnhriat an neih tam a tul thu a sawi a ni. Prof. Lalnilawma chuan Rural Monitoring & Information System kalpui bungrua te chu tangkai tak a hman a nih theih nan RD Secretariat, Directorate of RD, DRDO Office 11 leh RD Block Office 28 aiawh a lo kalte hnen ah a hlan nghal a ni. NEC Scheme hnuai a Rural Monitoring & Information System (RMIS) Project hian RD Secretariat, Directorate of RD, DRDO Office 11 leh RD Block Office 28 te tan Computer 55 leh a kaihhnawih hmanrua dang te, Software Development-te, Server System-te leh Project atan a Skill Development Training a huam a. RMIS Project hi Nuai 249.00 hu niin NEC atangin 1st leh 2nd Installment atan nuai 200.096 hmuh tawh a ni a, nuai 48.904 hmu leh tur a beisei a ni. He Project hian a tum chu Rural Development Department hnuai a Office hrang hrangte software application hmang a thlunzawm a ni a, RD Department hnuai a hma lakna tha zawk leh chak zawk a kalpui a nih theihna atan a ruahman a nih thu Technical Report-ah hian tarlan a ni. RMIS hnuai a bungrua sem chhuahna hun hman zawh hian RMIS hmang a hnathawh dan hrang hrang entirna hun Director, Rural Development Department pisaah neih leh a ni a. RD Minister hian Directorate of Rural Development building fang kualin thawktute nen inkawmhona hun a hmanpui bawk a ni. Attachment Loading attachment...",Dated: 11 th Jul 24 12:34 PM,https://dipr.mizoram.gov.in/post/rural-development-minister-in-rmis-nec-hnuai-a-hnathawhna-hmanraw-dawn-te-a-sem-chhuak |
UNION HOME MINISTER LEH CHIEF MINISTER TELEPHONE INBIA,"1141/2024-2025 Dated Aizawl, the 11th July, 2024: Union Home Minister Pu Amit Shah chuan tukin dar 9 khan Chief Minister Pu Lalduhoma chu telephone in a rawn biaa. Assam Rifle sawn chhuahna tur Memorandum of Understanding, hun engemaw chen Home Ministry in an kawl tawh chu hapta khat chhunga tihfel a tum thu a rawn hrilh. Tun hnaia Chief Minister Delhi zin lai khan Union Home Minister hi a zin chhuah lai a lo nih ve avangin an inhmu hman lova. Chuvang chuan lehkhain Cyclone Remal chhawmdawlna te, Raltlan chhawmdawlna te leh Assam Rifle sawnchhuah thute hi Home Minister-ah hian a thehlut a. Union Home Minister hian heng lehkha te a hmuh ve leh Chief Minister hi a rawn be nghal a ni. Remal chhawmdawlna leh raltlan tanpuina te hi an rawn pe chhuak dawn tih a rawn hrilh a. Assam Rifle sawnchhuahna tura Mizoram sawrkar, Assam Rifle leh Central sawrkar te inremna Memorandum of Understanding, hun engemawchen Home Ministry in an kawl tawh chu tun dinhmuna mutan nia a ngaih thu Chief Minister hian a lo sawi a. Union Home Minister Pu Amit Shah hian kar khat chhunga he MoU hi lo chinfel a tum tur thu a hrilh a ni.",Dated: 11 th Jul 24 10:29 AM,https://dipr.mizoram.gov.in/post/union-home-minister-leh-chief-minister-telephone-inbia |
HRIATTIRNA,"1140/2024-2025 Aizawl the 10th July, 2024: Pukpui Ram, Lengpui panna kawng tlak bal avanga lirthei eng chi mah tlan tlang theihloh chu vawiin dt. 10.7.2024 khan siamthat a ni tawh a. Amaherawhchu kawng hmangtute kan him tlan nan Pukpui Ram, Lengpui panna kawng chu Light Motor Vehicle (LMV) leh a hnuai lam tan chauh zawh phal a ni a. Heavy Motor Vehicle (HMV) leh a chunglam te chuan Buichali kawng zawh tur a ni. hriattirna lengpui road.pdf Attachment Loading attachment...",Dated: 10 th Jul 24 6:18 PM,https://dipr.mizoram.gov.in/post/hriattirna1720615703 |
MFM in NEDFI CSR Fund hmangin Cyclone Remal tanpuina an hlan,"1139/2024-2025 Aizawl, 10.7.2024: Vawiin khan Mission Foundation Movement te chuan Hlimen a Cyclone Remal-in in leh lo a tihchhiat chhungkua 21 te chu Relief Camp a insakna atan bungrua leh ei tur an pe a. Adviser to Chief Minister Pu TBC Lalvenchhunga leh AMC Corporator Dr. C. Malsawmtluangi ten an telpui a ni. He relief fund hi North Eastern Development Finance Corporation Ltd (NEDFi) ten an CSR fund MFM kaltlang an pek a ni a. Shuttering board - 142, rangva bundle 90, etc. leh eitur buhfai bag 40, dal bag 40, alu bag 40 leh thildang a mamawhtu chhungkua te tan an hlan. Thu sawiin Pu TBC Lalvenchhunga chuan MFM in mipui mamawh phuhru tura an hmalakna chu lawmawm a tih thu a sawi a. Sawrkar in mumal zawka CSR fund tangkai taka hman dan tur ngaihtuahin ruahmanna a siam chhoh mek thu a sawi bawk. He hunah hian Hlimen Relief committee leh khawtlang hruaitute pawh an tel bawka, chhiattawk chhungkua ten hetiang tanpuina an dawng thei hi sawrkar leh MFM te chungah lawmthu an sawi bawk. Attachment Loading attachment...",Dated: 10 th Jul 24 5:44 PM,https://dipr.mizoram.gov.in/post/mfm-in-nedfi-csr-fund-hmangin-cyclone-remal-tanpuina-an-hlan |
MIZO THALAI UPSC PRELIMS TLINGTE MYC IN PUI DAWN,"1138/2024-2025 10th July, 2024 : Vawiin khan tun hnaia UPSC prelims exam paltlang mizo thalai 8 zinga aizawla awm remchang pahnih - KC Zalena, MCS leh Vanthangpuia, Nursery vengte chu sawm an nih angin MYC chairman Malsawmzuala Ralte office-ah an leng a, chairman bakah Secretary leh Under Secretary ten an lo dawng sawng. MYC Mission UPSC hnuaiah heng mizo thalai prelims tlingte hi a tul ang apianga hmalak pui a, tanpui ni se tih a nih angin, MYC chuan UPSC Mains exam atana an inbuatsaihna turah test series an mamawh ang apiang a lei sak ang a, a remchan angin kar tawpah MYC office ah test an nei thin ang. Mizo thalai prelims paltlang la in report lote chu MYC office a in hriattir turin an ngen bawk. Attachment Loading attachment...",Dated: 10 th Jul 24 4:56 PM,https://dipr.mizoram.gov.in/post/mizo-thalai-upsc-prelims-tlingte-myc-in-pui-dawn |
HIGHER & TECHNICAL EDUCATION MINISTER IN PACHHUNGA UNIVERSITY COLLEGE FELICITATION LEH FRESHERS’ SOCIAL HMANPUI,"1137/2024-2025 Aizawl, 10 th July, 2024 : Higher & Technical Education Minister Dr Vanlalthlana chuan vawiin khan Pachhunga University College (PUC) Multipurpose Auditorium-ah zirlai ti tha chawimawina leh kal tharte lawmna khuallian niin a hmanpuia, Pu JeJe Lalpekhlua, MLA chu khualzahawm a ni. He hunah hian thu sawiin khuallian Dr Vanlalthlana chuan PUC a zirlaite chu an vanneihzia hre tura chahin zirtirtu tha tak takte kaihhruain ahnuaiah zirna mai bakah mimal nun thlenga hmasawnna char thar tur a tam tih a sawi a, amah ngei pawhin he college a thawk thin a nih thu sawiin tun dinhmun thleng tura kawng sah kuak saktu a nih thu a sawi bawk a ni. Zirlaite chu tih tak takna leh dawhtheihna nena zir tura chahin anmahni pawh khawvel hmasawn dan ang zela intuaihriam reng turin a chah a, Company lian leh ropui tak tak-Nokia, Kodak, Blockbuster etc., te pawh khawvel hmasawnna in a ken tel anga an in update duh ve loh avangin an tlachhe tawh a, hetiang chiah hian keini pawh khawvel hmasawnna mil zelin a tha lamah kan in update ve zel a pawimawh a ti a, college in activities chi hrang hrang a buatsaih thin a, hengte hi zirlaite kawng hrang hranga an hmasawnna atana tih a nih avangin classroom chhung leh pawnah hmasawnna tur zawng zel turin a chah a ni. PUC Principal, Prof. H. Lalthanzara pawhin he hunah hian thu sawiin, PUC a lut tharte chu College an kal chhung a College in a pek theih thiamna te, Library hmang tangkai tur te, PUC resource a neih dang dangte hmang tangkai turin a chah a. Zirlai pass chhuak ta te lawmpuina thu sawiin, an hmalam hun atan duhsakna sang ber a hlan bawk a ni. Felicitation programme ah hian MZU undergraduate examination, 2024 a Department tina top 10 ni pha te chu chawimawina certificate leh pawisa fai hlan an ni a. Stream hrang hranga ti tha berte hnenah “Proficiency Award” hlan a ni a, chungte chu: 1. Lenrual Hlui Award (Science Topper, MZU) : Lalhriatzuala, Chemistry Subject chu pek a ni a. Lalhriatzuala hi MZU UG Exam-a Science stream a Gold Medalist a ni bawk. 2. H.K. Bawichhuaka Award (Arts Topper, MZU) : Lalhlimpuii, Economics Subject chu pek a ni a. Lalhlimpuii hi MZU UG Exam-a Arts stream a Gold Medalist a ni bawk a ni. 3. Khawtinkhuma Award (Commerce Topper, MZU) : David R. Lalhumhima, Commerce Subject chu pek a ni a. Lalhumhima hi MZU UG Exam-a Commerce subject-a Gold Medalist a ni. 4. Dr. H. Lallungmuana Award (Management Topper, MZU) : Dolly Malsawmtluangi Management subject chu pek a ni. Dolly Malsawmtluangi hi MZU UG Exam-a Management subject-a Gold Medalist a ni bawk. Kum 2023-2024 chhunga PUC zirlai tha ber, Student of the Year atan Lalnunpuii Hlawndo, Dept. of Economics chu thlan a ni a, Student of the Year atan hian academic record mai bakah college activities chi hrang hranga zirlaite chet that dan tehfunga hman a ni. Kumin hian PUC atangin UG stream hrang hrangah mi 960 in final semester examination an hmachhawn a, chung zinga zirlai 830 chuan pass in, pass percentage hi 86.46 a ni. Arts subject hrang hrang atangin top ten rank nei mi 67 an awm a, Science stream atangin top ten rank nei mi 68 an awm a. Commerce atangin mi 5 leh Management atangin mi 10 an awm a. MZU under graduate exam-2024 ah hian PUC atangin rank nei zawng zawng zat hi mi 150 an ni a. MZU hnuai rank holder awm zawng zawng zat mi 227 atangin PUC atanga rank holder mi 150 te hian za zela 66 an hauh phak a ni. PUC ah hian tun dinhmun ah UG course hrang hrang 23 leh PG course 5 zir theih a niin, zirlai awm zawng zawng hi UG ah mi 2600 chuang an ni tawh a. Zirlai lut thar turte tan admission hi Pachhunga University College Entrance Test (PUCET) leh Common University Entrance Test (CUET) hmangin admission hi tih a ni a. Zirlai lut thar 725 awm tawhin, Common University Entrance Test (CUET) hmanga lut turte tan admission la tih mek zel a ni bawk. PUC ah hian India ram hmun hrang hrang atanga zirlai an neih bakah, international students mi engamawzat- Egypt, Uganda, Afghanistan, Myanmar atangin an awm bawk a ni. Attachment Loading attachment...",Dated: 10 th Jul 24 4:41 PM,https://dipr.mizoram.gov.in/post/higher-technical-education-minister-in-pachhunga-university-college-felicitation-leh-freshers-social-hmanpui |
"AGRICULTURE MINISTER-IN GREEN-Ag HMALAKNA ENPUI, HNATHAWHNA HMANRUA A SEMCHHUAK NGHAL","1136/2024-2025 Aizawl dated 10th July 2024: Vawiin chawhnu khan Agriculture Minister pisaah Global Environment Facility kaltlang a Green-Ag cum Green Landscape Information Platform (GLIP) hnuai a hmalakna enhona hun hman niin Lunglei leh Mamit district chhung a khaw 38-a hnathawhna tur hmanrua semchhuah nghal a ni a. Pu PC Vanlalruata, Minister, Agriculture Department chuan he hun hi hmanpuiin Pu Lalnunhlua, Additional Secretary chuan hun a kaihruai a ni. Agriculture Minister Pu PC Vanlalruata chuan Green-Ag kaltlang a Mizoram chhung a ramngaw kan neih te humhalh chung a kuthnathawktute tan a enzawnna ngelnghet siam tur a hmalakna kalpui a ni chu lawmawm a tih thu sawiin Green-Ag kalpuina State hrang hrang zing ah hmahruaitu nih tum zel turin thawktute a chah a. Kuthnathawktute tihmasawn tur a thawktu an ni tih hre reng turin leh neitu nihna thinlungpu chung a rinawm tak a hna thawk turin a fuih bawk a ni. Minister chuan Green-Ag cum GLIP chu ei leh bar a kan intodelhna kawng a hmanraw pawimawh tak a nih a beisei thu sawiin a thil tum te hlawhtling tak a kalpui zel a nih theih nan uluk zawkin Agriculture Department-a thawktuten an vilpui zel tur thu a sawi bawk a ni. Pu R.Lalnunzira, Addl. Director chuan Mizoram a Green-Ag thil tum te tihlawhtling tur chuan inpekna leh neitu nihna thinlungpu chung a thawktuten hna an thawh a pawimawh thu a sawi a. Kuthnathawktute harsatna leh mamawh zirchiang a, an mamawh mil a ruahmanna siam leh chung ruahmannate tih hlawhtlin ngei a nih theih nana bawhzui chak turin thawktute a fuih a ni. Dr. Kenny Vanlalhriatpuia, State Technical Coordinator, Green-Ag chuan Green-Ag hnuai a ruahmanna hrang hrang sawi zauna hun a hmang a. Pi Lalchhuanawmi Pachuau, Team Leader, Green – Ag chuan hmalakna kalpui tawh dan report pein Pi T.Lalramdinmawii, Budget & Finance Officer, Green-Ag chuan sum dinhmun report a pe a. Pu Lalmalsawma, Joint Director (R&M), State Project Coordinator chuan lawmthu sawina hun a hmang bawk a ni. Report a tarlan danin Green-Ag hi Sustainable Development Goals leh Food & Agriculture Organisation thil tum thenkhat tihlawhtling tur a hmalakna pawimawh tak a ni a. Mizoramah hian Lunglei leh Mamit district-a khaw 38-ah hmalakna kalpui mek niin kum 2027 thleng awh tur a ruahman a ni. Kuthnathawktuten ramngaw tichereu lo zawng a eizawnna ngelnghet an neih theih nan ruahmanna hrang hrang siam niin Farmer Field School kaltlangin loneitute leh ran vulhtute hnen ah zirtirnate pek thin a ni a. Village Implementation Committee din niin khaw hrang hrangin an mamawh mil zel a ruahmanna siamin hmalakna kalpui thin a nih thu tarlan a ni. Attachment Loading attachment...",Dated: 10 th Jul 24 4:38 PM,https://dipr.mizoram.gov.in/post/agriculture-minister-in-green-ag-hmalakna-enpui-hnathawhna-hmanrua-a-semchhuak-nghal |
CHAMPHAIAH CONSUMER AWARENESS PROGRAMME NEIH A NI,"1135/2024-2025 Champhai, 10th July, 2024: Vawiin khan Deputy Commissioner Office, District Civil Supply Office leh Consumer Union te huaihawtin Govt. Champhai College Multipurpose Hall-ah Consumer Awareness Programme neih a ni a. July ni 1, 2024 atanga hman tan Criminal Laws pathumte zirhona hun neih a ni bawk. Consumer Awareness Programme kaihruaitu Pu K. Zorammuana, Addl. DC, Champhai chuan kalkhawmte inlawmna thu sawiin, Consumer-te dikna chanvo humhalh chungchang kamkeuna thu a sawi a. Consumer ten an dikna chanvo an hmuh theih nan tan rual a pawimawh a, hei vang hian lehkha thiam zawk college zirlai ten a hre lo zawkte an hrilhfiah a ngai a ni, a ti. He hunah hian Champhai District Civil Supply Officer Pu CC Sakhawliana chuan LPG Home Delivery chungchang te, ram pum huapa Ration Card pakhat hman theih dan (One Nation, One Ration Card) chungchang te, Not Entitled for Ration (NER) Card chungchang te leh Consumer-te chanvo humhalh a nih dan te a sawi a. Dr. Vanlalnunpuii Ralte, SDC Champhai chuan Consumer Protection Act 2019 sawi zauna hun a hmang a. Consumer-te dikna humhim turin Central, State leh District-ah te Consumer Protection Authority din a ni tih a tarlang. Pi K. Lalrinfimi, District Mission Coordinator, Social Welfare Department, Champhai District chuan he hunah hian Indian Penal Code (IPC), the Criminal Procedure Code (CrPC) leh Indian Evidence Act te thlaktu Criminal Law thar pathum - Bhartiya Nyaya Sanhita (BNS), the Bhartiya Nagrik Suraksha Sanhita (BNSS) leh Bhartiya Sakshya Adhiniyam (BSA) te sawi zauna hun a hmang bawk. Attachment Loading attachment...",Dated: 10 th Jul 24 4:16 PM,https://dipr.mizoram.gov.in/post/champhaiah-consumer-awareness-programme-neih-a-ni |
DIRECTORATE OF H&TE (TECHNICAL WING) THUCHHUAH,"1134/2024-2025 10th July, 2024 : Institute of Science & Technology, Gauhati University hnuaia B.Tech zirna seat 1 chu Mizoram atanga zirlai tan dah hran (reserve) a ni a. Admission hi July ni 15, 2024 aia tlai lovah tihfel hman tur a nih avangin a duh tur tan chuan Department website dhte.mizoram.gov.in/ ah emaw, Technical Wing Office, Lily Veng Chaltlangah July ni 14, 2024 ral hma ngeia ngaihven tur a ni ang.",Dated: 10 th Jul 24 4:15 PM,https://dipr.mizoram.gov.in/post/directorate-of-hte-technical-wing-thuchhuah |
Lunglei HPC Vice Chairman Pu V. Malsawmtluanga'n Lunglei Electric Venga Govt JNM Model M/S a tlawh,"1133/2024-2025 2024 Vawkhniahzawn thla ni 10: Vawiin khan Lunglei High Powered Committee (HPC) Vice Chairman Pu V. Malsawmtluanga chuan Lunglei Electric Venga Government JNM Model Middle School chu tlawhin, an school dinhmun tlangpui a enpui. HPC Vice Chairman Pu V. Malsawmtluanga hi Lunglei DIPRO Pu C. Lalhruaitluanga leh HPC-a thawktute'n ṭawiawmin, Govt JNM Model Middle School Headmaster Pu V. Lalrinmawia hovin thawktute'n an lo dawngsawng a. HPC suma sikul building zauh hna thawh mek leh hmabakte thlir hovin, hma lak zui dan tur an sawi ho a ni. Pu V. Malsawmtluanga chuan sawrkar sikulte chu sawrkarin mi rethei leh harsa zawkte a puih theihna pawimawh tak a nih avangin sawrkar sikulte thuam chak leh tihchangtlun a pawimawh thu sawiin, sawrkar sikula zirna tihhmasawn kawngah zirtirtute an pawimawhzia leh sawrkar hnuaia zirtirtute'n theih tawp an chhuah a ṭulzia a sawi a. Sawrkar sikul chhuan tlak leh naupang ngahte chu a theih chin chinah theih tawp chhuahpui a inhuam thu sawiin, Lungleia sawrkar sikul entawn tlak ber pawl Govt JNM Model Middle School a ngaihhlutzia lantir nan HPC Fund aṭangin an sikul building zauh leh thawm ṭhat hna te pawh thawk tura ruahmanna siam a nih thu a sawi. Govt JNM Model Middle School hi kum 1969 January ni 16 khan mi ṭhahnem ngaite hma laknaa din a ni a. Kum 1979-ah Govt Aided-ah hlan kai niin, kum 1985-ah Govt Deficit-ah hlan kai a ni leh a. Kum 2003 September ni 1 aṭang khan sawrkar sikul puitlingah hlan kai (provincialised) niin, kum 2014 khan Model Middle School atan puan a ni a. Tun dinhmunah thawktu headmaster 1, teacher/instructor 16 leh IV Grade 1 awmin, zirlai naupang 137 an awm mek a. Middle School a nih angin class V - VIII thleng zirna awmin, Lunglei District chhunga sawrkar middle sikul zingah zirlai ngah ber an ni mek a ni. Attachment Loading attachment...",Dated: 10 th Jul 24 4:10 PM,https://dipr.mizoram.gov.in/post/lunglei-hpc-vice-chairman-pu-v-malsawmtluangan-lunglei-electric-venga-govt-jnm-model-ms-a-tlawh |
Lungleiah taxi khalhtute pualin Awareness Campaign on Traffic Rules & Non-Communicable Diseases hun hman a ni,"1132/2024-2025 2024 Vawkhniakzawn thla ni 10: Vawiin khan Saikuti Hall, Lungleiah a ni hnihna atan 'Awareness Campaign on Traffic Rules & Non-Communicable Diseases (NCD)' hun hman niin, Lungleia Two Wheeler Taxi leh Four Wheeler Taxi khalhtute chu traffic dan leh natna inkai chhawn theih loh chi chungchang zirtir an nih bakah, an hriselna dinhmun endiksak an ni. Lunglei Two Wheeler Taxi Association President Pu Lalngurliana Kawlni kaihhruaia hun hmanah hian Pu James Miahlung, Additional Deputy Commissioner & Chairman, Sub-Committee on NCD Awareness Campaign & Screening Drive, Lunglei chuan thu sawiin, Healthy Lunglei District Campaign, DTO leh Traffic lam te nen Lungleia Two Wheeler Taxi leh Four Wheeler Taxi te puala NCD leh traffic chungchang inhrilh hriatna neih ni se tih rel a nih angin he hun hi buatsaih a ni tih a sawi a. Mizoramah NCD natna hrang hrang - cancer, zunthlum, thisen sang, stroke, adt. vei kan pung chakin, thihpui pawh kan tam hle tih sawiin, ngaihven ngun a ṭul hle a ni, a ti a. Ni tin nunphungah hriselna ngaih pawimawh te, taksa inenkawl uluk leh ei leh in chungchanga fimkhur te chu NCD laka him nan a pawimawh hle tih sawiin, taxi khalhtu kal khawmte chu an hriselna ngai pawimawh tur leh traffic rules te ṭha taka zawm ṭhin turin a chah a ni. He hunah hian Lunglei District Transport Officer Pu Beitlotha Nohro chuan inlawmna thu sawiin, taxi khalhtute chu Lunglei hmel timawitu emaw, Lunglei hmel tibaltu emaw an ni thei tih vawng reng tur te, Lunglei khawpuiin traffic lama hma a sawn theih nan traffic rules te zawm a, mipuite himna ngaihven chunga lirthei khalh tur leh danin a phal baka chak a tlan lo tur te'n a chah a. Mahni stand te fai tak leh thianghlim taka enkawl turin a chah bawk. Vawiin hun hmannaah hian Lunglei Civil Hospital-a Medical Officer Dr C. Lalhlimpuii chuan NCD chungchang zirtirin, natna hrang hrang zingah natna inkai chhawn theih loh vei hi India ramah 63% vel awmin, thihna thlentu lian ber a ni, a ti a. A tam zawk chu ruihhlo leh zuk leh hmuam tih ṭhin vang a nih thu sawiin, he'ngah hian fimkhur a ngaih thu leh ei leh in uluk a, taksa sawizawi ṭhin a pawimawh thu a sawi. Pu Lalṭhabuanga, Traffic incharge, Lunglei Police Station chuan Traffic Rules chungchang zirtirin, lirthei khalhtute tana zamw tur dan hrang hrang leh dan bawhchhiate hremnna pek theih dan te a tar lang a. Zawhna leh chhanna hun hman a ni bawk. Vawiina awareness campaign buatsaihah hian Two Wheeler Taxi leh Four Wheeler Taxi khalhtu mi 150 chuang telin, Civil Hospital, Lungleia thawktute'n an hriselna dinhmun te an endiksak nghal a. Nimin lamah khan auto rickshaw khalhtute tan awareness campaign leh hriselna endikna (NCD screening) hi buatsaih a lo ni tawh bawk a ni. Attachment Loading attachment...",Dated: 10 th Jul 24 3:40 PM,https://dipr.mizoram.gov.in/post/lungleiah-taxi-khalhtute-pualin-awareness-campaign-on-traffic-rules-non-communicable-diseases-hun-hman-a-ni |
AMC WARD NO. VI BYE-ELECTION NEIH TUR ATAN DRAFT ELECTORAL ROLL TLANGZARH A NI,"1131/2024-2025 Aizawl, July ni 10, 2024: State Election Commission, Mizoram thuchhuak angin Aizawl Municipal Area huam chhunga Ward No. VI (Councillor ni lai boral vanga seat pakhat ruak) chu a hnawhkhah nan Bye-Election neih tur a ni a. Draft Electoral Rolls chu vawiin khan Aizawl DC Conference Hall ah DC Er. Lalhriatpuia chuan a tlangzarh a ni. Hemi inthlanna atana hman tur AMC Electoral Rolls Summary Revision, 2024 chu tehfungah date 01.07.2024 hmangin neih a ni dawn a. Ni 01.07.2024 a kum 18 tling chin te Roll ah hian an chuang thei dawn a ni. AMC Ward No. VI Bye-Election neih hun tur chu State Election Commission, Mizoram in a hranpa in hriattirna a la tichhuak leh ang. 1) Aizawl Municipal Area huam chhunga Ward No. VI Electoral Rolls vawiina tlangzarh a nih atang hian 18.07.2024 thleng Electoral Roll atanga paih, thun thar, siamthat ngai leh insawn duhte tan dilna (claims and objections) chu LLO hnenah thehluhna hun hawn a ni ang. 2) Ni 10.07.2024 - 18.07.2024 chhunga dilna lut chu 19.07.2024 - 26.07.2024 chhungin MERO/AMERO ten an endik ang a. Hetianga an enfiah zawh hnu hian MERO-ten thutlukna an siam fel hnuah hming thunluh ngai, paih ngai leh siamthat ngaite chu thliar hran leh a ni ang a, hemi hnu hian Data entry (Computer-a thunluh hna) thawh zui nghal a ni ang a, Final Roll hi ni 31.07.2024 ah tarchhuah a ni ang. 3) Tun tum Draft AMC Electoral Rolls-a Elector awmzat chu a vaiin 9846 (mipa 4594 leh hmeichhia 5252) an ni. AMC Ward VI hian Chanmari West, Edenthar leh Hunthar te huamin, Polling station 10 a awm a ni. 4) MERO atan Pi C. Lalduhzuali, SDO (S), Aizawl District (8413058436) leh AMERO atan Dr. Lalchamliani, SDC, Aizawl District (9536500259) te ruat an ni. 5) AMC E/Roll hi MLA Roll nen a hranpa a buatsaih a ni a, hemi a inthun thar, insawn (transfer) leh siamthat (correct) te hi MLA Roll atan a rin nghal theih loh a ni. Aizawl DC chuan Summary Revision of AMC Ward No. VI Electoral Rolls, 2024 chu tluang tak leh hlawhtling taka neih theih nan bialtu MERO, AMERO leh LLO te, Local Council, Political Parties, tlawmngai pawl hrang hrangte leh Media te hma min lakpui tur leh tawiawmna a sawm a ni. Attachment Loading attachment...",Dated: 10 th Jul 24 3:35 PM,https://dipr.mizoram.gov.in/post/amc-ward-no-vi-bye-election-neih-tur-atan-draft-electoral-roll-tlangzarh-a-ni |
LOK SABHA LEH RAJYA SABHA MP HOVIN DISTRICT LEVEL COMMITTEE ON SAGY-VI (MUALLUNGTHU) LEH PHASE-V (RATU) AN THUKHAWM,"1130/2024-2025 Aizawl, the 10th July, 2024: Vawiin chawhma khan DRDO Conference Hall, DRDO Office, Khatla ah MP Lok Sabha Pu Richard Vanlalhmangaiha leh MP Rajya Sabha Pu K. Vanlalvena te hovin District Level Committee on Sansad Adarsh Gram Yojana (SAGY) Phase IV, Muallungthu khua leh Phase V, Ratu khua chu an thukhawm. Heng khua - model village pahniha hmasawnna hnathawh tur lo duan lawk tawh 'Village Development Plan' bawhzui dan leh an tun dinhmun te chik taka sawiho a ni. Ratu khua hi Rajya Sabha MP Pu K. Vanlalvena'n Model Village a thlan zing ami a ni a. Hmasawnna hna hrang hrang 32 chu department sawm chuangin an thawh tur Village Development Plan hnuaiah hian dah niin, chung zinga 18 chu zawh fel tawh a ni. Muallungthu hi Lok Sabha MP hmasa Pu C. Lalrosanga'n Model Village atana a thlan zing a mi a ni a. Village Development Plan hnuaia hnathawh tur hrang hrang sawmnga chuang duanchhuah atangin 71% zawhfel tawh a ni. Vawiin meeting-ah hian MP te chuan hnathawh hmabak la awm te chu a rang lama bawhzui turin department aiawhte chu an chah a. Hnathawh zawh tawh a nih chuan report pek vat thin npawimawh an tih thu an sawi bawk. SAGY hmalakna hnuaiah hian MP te'n Model Village atan an duh khua an thlang thin a. Chung Model Village-ah chuan khawtlang mamawh leh tulte sawiho in Village Development Plan te duan a ni a. Chu Plan chu tihlawhtling turin L ine department hrang hrangte thawhhona hnuaiah hma lak thin a ni. Vawiin meeting-ah hian Member Secretary Aizawl DC Er. Lalhriatpuia leh member - Line Department hrang hrang aiawhte an tel a. Ratu leh Muallungthu khawtlang hruaitute an tel bawk a ni. Attachment Loading attachment...",Dated: 10 th Jul 24 3:26 PM,https://dipr.mizoram.gov.in/post/lok-sabha-leh-rajya-sabha-mp-hovin-district-level-committee-on-sagy-vi-muallungthu-leh-phase-v-ratu-an-thukhawm |
Kolasib DC thar Pu Robert C Lalhmangaiha'n MJA Kolasib District Hruaitute a kawm,"1129/2024-2025 Dated Kolasib the 10th July, 2024: Vawiin khan Kolasib DC thar Pu Robert C Lalhmangaiha'n MJA Kolasib District OB te leh DIPRO Kolasib te a kawm a, inhmelhriatna leh thil tul pawimawh dang sawihona an nei. Kolasib DC thar Pu Robert C Lalhmangaiha chuan Kolasib District MJA te chu chibai bukna a neih zawh in an mawhphurhna a san zia a sawi a, District timawitu leh Mizoram mithmuh a District pho chhuak tu langsar tak an nih avangin an hna chu pawimawh takzet a ni, a ti. Kolasib chu Mizoram kawtchhuah a nih angin District pawimawh tak a nih thu a sawi a, ramri buaina neuh neuh te pawh a awm thin avangin MJA, khawtlang hruaitute leh NGO-te nen pawh thawhhona tha an neih a pawimawh hle a ni, a ti a, an finchhuah thin pawh a mamawh zel dawn a ni, a ti bawk. MJA te pawhin DC thar chu thinlung taka an lo lawm thu sawiin thawhpui an inhuam reng thu an sawi bawk. Inkawmhonaah hian an ngaihpawimawh zawng sawiin chung zingah chuan kawngpui tha neih chungchangte leh garbage management system felfai zawk neih chungchangte a tel a ni. Pu Robert C Lalhmangaiha hi 2008 MCS batch niin Zawlnuam BDO te, SDC/ADC Serchhip te, Deputy Director, Rural Development te, DD Transport te lo chelh tawhin FCS&CA, SAD, GAD, DC&MA, leh Department dangah te a lo awm tawh a ni. Kolasib DC hna a chelh hma hian Jt. Secretary hna GAD & DCMA a chelh bawk. Attachment Loading attachment...",Dated: 10 th Jul 24 3:05 PM,https://dipr.mizoram.gov.in/post/kolasib-dc-thar-pu-robert-c-lalhmangaihan-mja-kolasib-district-hruaitute-a-kawm |
ART & CULTURE MINISTER PU C.LALSAWIVUNGA'N MHIP REPUBLIC VENG BRANCH GOLDEN JUBILEE LAWMNA A HMANPUI,"1128/2024-2025 Aizawl, the 10th July, 2024: Mizo Hmeichhe Insuihkhawm Pawl (MHIP) Republic Veng Branch Golden Jubilee lawmna hun an veng Community Hall No. 2 a neih chu vawiin chawhma dar 10:30 khan Art & Culture Minister Pu C. Lalsawivunga, Aizawl South-I bialtu MLA ni bawk chuan khuallian ni a hmanpuiin jubilee lungphun a hawng a. He huna khualzahawm MHIP Gen. Hqrs. President Pi Ngurmawii Sailo chuan jubilee souvenir a tlangzarh a ni. Khuallian Art & Culture Minister Pu C. Lalsawivunga chuan MHIP Republic Veng Branch-in kum 50-na hmel a hmu leh ni chhinchhiah tlak tak puala hun hlimawm tak hman a ni chu lawmawm a tih thu sawiin, tun dinhmun thleng thei tura hun leh tha sengtute fakawm a ti a. Kalkhawmte chu MHIP in kum 50-na a tlin pual chibai bukin, MHIP chu zonun zemawi leh hmeichhiate dinhmun chawisanga humhalh tlat thintu pawl zahawm tak a ni, a ti a. An din chhan leh an thiltumte pawl hruaitu leh member-te'n nghet taka an chhawmnung zel thin chu fakawm a tih thu sawiin, hmasawnna tur dangte ngaihtuah chunga hmalam pan zel turin a fuih a. Mite tanpui tih thupuia hmangtu MHIP te thupui thlan chu ropui a tih thu sawiin, mite tanpui thei turin eng rilru nge kan put tih leh eng ruahmanna nge kan neih tih thlenga kan inngaihtuah a ngai a, tih theih a tam emaw, a tlem emaw, midang tana inpekna thinlung put hi a pawimawh lai ber chu a ni, a ti a. Kalkhawmte chu thinlung inhawng leh inpe tak chunga mahni inphata midangte tana malsawmna nih tum theuh turin a fuih bawk. Aizawl South-I bialtu MLA ni bawk Pu C. Lalsawivunga chuan ram leh hnam hmasawn nana hmeichhiate pawimawhna hrang hrang tarlangin, kalkhawmte chu ram leh hnam hmasawn nana an thiamna leh finnate tun aia nasa zawka hmang turin a fuih a. Chhungkua leh khawtlang nun siam that kawnga hmeichhiate pawimawhzia hre thar leh tur leh inchhung khura an pawimawhnate theihnghilh hauh lo tura chahin, hei hi ram hmasawn nana pawimawh hmasa a ni, a ti a. Suahsualna hrang hrang avanga ram leh hnamin harsatna a tawh mek dante tarlangin, MHIP member kalkhawmte chu mahni chhungkua theuhah nundan mawi, dikna, taimakna leh rinawmna inzirtira bultan thar leh tum turin a chah a, ram leh hnam hmasawn nana ngaihtuahna seng zel turin a fuih nghal bawk. Khualzahawm MHIP Gen. Hqrs. President Pi Ngurmawii Sailo chuan chhungkua leh ram tha siam turin a bulthum atanga tanlak a pawimawh tih sawiin, MHIP chu inthliarna awm lova mizo hmeichhia zawng zawngte lenna leh lungrual taka hmalak tlan theihna pawl tangkai tak a ni, a ti a. MHIP Golden Jubilee chuan rah tha leh hmasawnna thlen ngei se a duh thu sawiin, kum 50-na hmel kan hmu hian thil sutkian ngai leh hmachhawpte hlenchhuah kawngah phurna min pe se a duhawm hle ang, a ti a. Member-te chu hmabak la awmte puitlin thei tura theihtawp chhuaha ke pen zel turin a fuih nghal bawk. He hun hi Pi F. Lalnunsiami, Branch MHIP President chuan kaihruaiin Pi C. Liankhumi'n hunserh a hmang a. Pi Lalromawii, Finance Secretary kaihhruaiin thuthlung sawi rual a ni a. Secretary NI. Zodinsangi'n kalkhawmte inhmelhriattirna neiin secretary report a pe a. Book of the Year 2023 lawmman dawngtu Ahmangaihi Khiangte leh Miss Mizoram 2024 Jennifer Lalrinzuali Renthlei te bakah hruaitu hlui leh tanglaite chawimawina hun an buatsaih a. Programme benglut tak takte neiin hun hlimawm tak an hmang a ni. MHIP Republic Veng Branch hi July ni 10, 1974 ah khan din niin tun dinhmunah member 1517 an awm mek a. Zirna, hriselna, ruihhlo do leh mite tanpui kawngah an pen chhuak fo tawh thin a, an hnen atang hian MHIP branch 3, ITI, Upper Republic leh Republic Vengthlang te an indang tawh a ni. Attachment Loading attachment...",Dated: 10 th Jul 24 2:09 PM,https://dipr.mizoram.gov.in/post/art-culture-minister-pu-clalsawivungan-mhip-republic-veng-branch-golden-jubilee-lawmna-a-hmanpui |
P&E MINISTER PU F. RODINGLIANA'N NORTH EASTERN POWER MINISTER CONFERENCE-AH MIZORAM MAMAWHTE A THLEN,"1127/2024-2025 10.07.2024: Nimin July Ni 9, 2024 (Thawhlehni) khan India Hmarchhak bial-a Power Minister-te intawhkhawmna North Eastern Region Power Minister Conference chu Union Power Minister Pu Manohar Lal Khattar ho in Guwahati-ah neih a ni a. He hunah hian P&E Minister Pu F. Rodingliana pawh telin, Mizoram in kawlphetha a intodelh tura a hmalakna kawnga mamawhte leh harsatna te a thlen. Minister Pu F. Rodingliana chuan Mizoram Sorkarin kawlphetha a intodelh chu a ngaihpawimawh ber ‘Top Priority’ zingah a dah thu Union Power Minister chu hrilh in, Central Sorkar in Small Hydro Power Project 24 MegaWatt hnuailam siam nan a financial assistance a pek thin, kum 2017 hnu lama tihtawp tak chu thar thawh leh turin Union Power Minister chu a ngen a ni. Hemi chungchang hi North East Region Power Committee Meeting Agenda-ah pawh a lo chhawp chhuah tawh thu leh, North East Power Minister ten he policy ti nung leh tura Central Cabinet pawmpuina hmuh thuai anih theih nan hmalak tlan an lo rel tawh thu a sawi bawk a. Mizoram chu kawlphetha Megawatt 3000 aia tam thar chhuak thei a nih laiin tun dinhmunah MegaWatt 40 pawh tlinglo a siamchhuak a, chutihlaiin state mamawh san lai berah MW 160 a mamawh thin thu te, thal laia MW 130 chuang Phai lam atanga lakluh reng a ngaih avangin Central in kawng hrang hrang a puih a mamawh thu a sawi a. Central Sorkar tanpuina tello chuan Mizoram mai bakah hmarchhak State dangte tan pawh hydel project thar sual chhuah a harsat avangin Small Hydro Power Incentive Scheme thar duan fel tawh, Central Cabinet approval lak hmabak chu an thutkhawm leh hmasak bera pawm anih theih nan hmalakpui turin Union Power Minister chu a ngen a ni. Mizoram P&E Minister chuan Mizoram chu India hmarchhak kil tawp, tlang ram chhengchhe taka awm anih avangin bungrua phurh man a to zual bik em em a; hei hian State dang thenkhat te aiin scheme leh project hnathawhna man a ti sang bik lo thei lova, he harsatna hi hriatthiampui a, ngaihhnathiamna nei turin amah leh official dangte a ngen bawk a. Hmarchhak State thenkhat ten power generation chungchangah thui tak an lo kal tawh laiin Mizoram chu bul tan thar tur chauh a nih thu sawiin, State thenkhat in Sub-Station thar 40 chuang siamna tur an dawn laia 2 chauh mai pek kan ni bik chu a hriatthiamloh thu sawiin, Mizoram chhunga power generation, transmission leh distribution infrastructure thawm thatna tur mamawh tam zawk Central Ministry ah a thlen tur thu leh lo tihhlawhtlin sak turin Union Minister bakah Ministry of Power atanga official lo kalte chu a ngen a ni. Pu F Rodingliana hian Union Power Minister chu hun remchangah Mizoram lo zin a, kan dinhmunte a taka rawn hmuhpui turin a sawm a, Union Power Minister hian remchang hmasa berah lo zin a tum tur thu a sawi a ni. He Conference hmanpuitu Pu Manohar Lal Khattar, Union Power Minister chuan India in Kum 2030 hma in renewable energy 500 Giga Watt tharchhuah hman a tum avangin North east state te hydro power tam tak tharchhuak thei an nihna chu hman tangkai a tul thu a sawi a. Central Scheme kalpui mek NERPSIP leh RDSS hnathawh mek te a hun taka zo turin a chah a, AT&C loss tam lutuk tihtlem nan Smart Metering Project kalpui thuai turin a chah bawk. He North Eastern Power Minister Conference ah hian Mizoram, Assam, Nagaland, Tripura, Manipur, Sikkim leh Meghalaya Power Minister leh Secretary theuhte, Ministry of Power Official-te leh PSU aiawhte an tel a ni. Minister Pu F Rodingliana hi Pu H Lalengmawia, Commissioner & Secretary leh Pu JH Malsawma, Chief Engineer ten an tawiawm a ni. Attachment Loading attachment...",Dated: 10 th Jul 24 2:02 PM,https://dipr.mizoram.gov.in/post/pe-minister-pu-f-rodinglianan-north-eastern-power-minister-conference-ah-mizoram-mamawhte-a-thlen |
Khawzawl Bawrhsap Thuchhuah,"1126/2024-2025 Khawzawl, 10th July 2024: Khawzawl Bawrhsap Pu K. Vanlalthiana, chuan African Swine Fever leng mekah Khawzawl District mipuite an him theih nan fimkhurna tur thupek a chhuah. ASF 9 july 24.pdf",Dated: 10 th Jul 24 12:58 PM,https://dipr.mizoram.gov.in/post/khawzawl-bawrhsap-thuchhuah |
"AH & Vety Department, Champhai District buatsaihin ASF Awareness Campaign cum Training of Farmers neih a ni","1125/2024-2025 Champhai. 10th July 2024: Vawiin khan AH & Vety Department, Champhai District chuan Champhai Kahrawt Branch YMA Hall-ah African Swine Fever Awareness Campaign cum Training of Farmers an buatsaih. He hun kaihruaitu Dr. Lalbiakzuala Sailo, District Animal Husbandry & Veterinary Officer (DAH&VO), Champhai District chuan kalkhawmte inlawmna thu sawiin African Swine Fever hri a darh zel loh nan sawrkar leh mipuite tanrual a tul a ni, a ti a. Vawk vulhtu kalkhawmte chu vawk thi a awm reng rengin a rang thei ang bera AH&Vety Department hotute hrilh hre tur in a chah a, mi pakhat fimkhur loh rah khawtlangin an tuar thei tih hre reng turin a chah bawk. Dr. P.L. Lalruatfela, Veterinary Officer, District Veterinary Hospital, Champhai chuan he hunah hian ASF natna hrik tobul, natna hrik dam rei zawng, inkaichhawn dan, natna lanchhuah dan, inven dan tur leh ASF vanga vawk thite sawngbawl dan tur chungchang te sawiin kalkhawmte hi zirtirna a pe a ni. He huna tarlan danin kum 2024 chhung hian African Swine Fever vangin Mizoramah vawk 5,321 an thi tawh a, vawk 10,040 suat an ni tawh bawk. ASF vanga vawk thi zawng zawng hlut zawng hi cheng nuai 2008.05 (⟨₹ 20,08,05,321) vel ni tura chhut a ni a. Hei bakah hian sawrkar beng thleng lo, ASF vanga vawk thi engemawzat an awm rin a ni bawk. Attachment Loading attachment...",Dated: 10 th Jul 24 12:51 PM,https://dipr.mizoram.gov.in/post/ah-vety-department-champhai-district-buatsaihin-asf-awareness-campaign-cum-training-of-farmers-neih-a-ni |
National Highway (NH)-54/02 chhiat avangin lirthei tan Hnahthial by-pass road zawh tur,"1124/2024-2025 Dated Aizawl, the 9th July, 2024: National Highway (NH)-54/02 chu Hnahthial khaw dai, Sericulture farm bulah ruahsur nasat avangin lirthei eng chi mah tlan tlang theih lohvin a tlahniam a. Khualzinte leh lirthei veivakte an lo him zawk nan leh chetsualna a thlen loh nan Superintendent of Police, Hnahthial District chuan a hnuai ami ang hian thu a chhuah: Hnahthial atanga chhimlam by-pass road peng thleng National Highway (NH)-54/02 ah hian lirthei eng chi mah tlan phal loh (Road block) a ni. Hnahthial paltlang tur khualzin leh lirthei veivakte chu Hnahthial by-pass road-ah dan pangngaiin kal tur a ni ang. Attachment Loading attachment...",Dated: 9 th Jul 24 10:20 PM,https://dipr.mizoram.gov.in/post/national-highway-nh-5402-chhiat-avangin-lirthei-tan-hnahthial-by-pass-road-zawh-tur |
"Pukpui, Lengpui panna kawng chhiat avangin lirthei tan Buichali kawng zawh tur","1123/2024-2025 Dated Aizawl, the 9th July, 2024: Pukpui, Lengpui panna kawng chu kawng a tlak bal avangin mipuite kan him tlan zawk nan lirthei eng chi mah tlan tlang phal a ni lo a. Lengpui lam kal turte chuan Buichali kawng zawh tur a nih thu Aizawl District Deputy Commissioner leh Chairman, District Disaster Management Authority ni bawk chuan hriattirna a chhuah. HRIATTIRNA.pdf Attachment Loading attachment...",Dated: 9 th Jul 24 8:19 PM,https://dipr.mizoram.gov.in/post/pukpui-lengpui-panna-kawng-chhiat-avangin-lirthei-tan-buichali-kawng-zawh-tur |
CHIEF MINISTER IN DoNER MINISTER LEH ENVIRONMENT MINISTER TE HMU,"1122/2024-2025 Dated Aizawl, the 9th July, 2024: Vawiin chawhma khan Chief Minister Pu Lalduhoma chuan Pu Jyotiraditya Scindia, DoNER Minister chu a office ah a hmu a, thu pawimawh tak tak an sawidun. North Eastern Council thuneihna tihpun chungchang te leh project hrang hrang chungchang te an sawi a. Pu Jyotiraditya Scindia hian DoNER hnuaia project hrang hrang te enfiah turin Mizoram a lo tlawh vat tur thu a lo hrilh a, Kaladan Multi-Modal Transit Transports Project pawh a hmunah ngei a tlawh a tum tih a lo sawi a ni. Chawhnu khan Chief Minister Pu Lalduhoma hian Pu Bhupender Yadav, Minister of Environment, Forest and Climate Change chu a pisa ah a hmu bawk a. Mizoram chhunga project hrang hranga Forest Clearance hmuh theihloh avanga harsatna awmte leh a chinfel dan tur kawngte an sawidun. Environment Minister hian harsatna awm te chu chinfel pui vat a lo tiam a ni. Chief Minister hian Forest Clearance hmuh loh chungchanga Mizoramin a tihtur thil la awmah te hma lakna chak zawk a awm theih nan meeting koh vat a tum a ni. Attachment Loading attachment...",Dated: 9 th Jul 24 6:33 PM,https://dipr.mizoram.gov.in/post/chief-minister-in-doner-minister-leh-environment-minister-te-hmu |
EF&CC MINISTER-IN MPCB OFFICE TLAWH,"1121/2024-2025 Aizawl the 9th July, 2024: Vawiin khan Environment, Forest & Climate Change Minister Pu Lalthansanga chuan MINECO-a Mizoram Pollution Control Board (MPCB) Office a tlawh. Minister hi MPCB hotute leh Staff-te’n lo dawngsawngin an office hmunhmâte leh an hnathawh dante uluk takin a enfiah nghal a. MPCB officer leh Staff-te nen inkawm hona hun thâwl tak neiin MPCB Chairman Pu Liankima Lailung (IFS Rtd.)-in Minister lawmna thu sawiin MPCB Member Secretary Pu C. Lalduhawma’n Board inrêlbâwl dân leh hmalâkna hrang hrangte a târlang bawk a. MPCB-in an mamawh leh an harsatna tawhte Minister hnênah hian an lo thlen nghal bawk a ni. Minister chuan MPCB hnathawhte pawimawh a tih thu sawiin tûn aia nasa lehzuala mipuite hriat theih tura intârchhuah uar turin a fuih a, District dang tânte pawh mipuite’n awlsam zâwka an dâwr theih nâna ruahmanna siam thiam a ṭul thu a sawi bawk. MPCB-a thawktu indaihlohna leh thawktu tam zâwk Project Staff-te hmâkhua leh hamṭhatna turte ngai pawimawhin a ṭul anga a lo bawhzui tur thu a sawi bawk. Minister chuan MPCB-a thawktute chu an hnathawh zêlna turah ‘Maximum Work – Minimum Management’ ethic nei turin a chah bawk. Attachment Loading attachment...",Dated: 9 th Jul 24 4:51 PM,https://dipr.mizoram.gov.in/post/efcc-minister-in-mpcb-office-tlawh |
SAITUALAH DISTRICT SAMPOORNATA ABHIYAN HAWNG,"1120/2024-2025 Dated Saitual the 9th July 2024 (Thawhlehni) : Vawiin khan Central sawrkar (NITI Aayog) hmalakna Aspirational District huam chhunga Block thlan chhuah Ngopa RD Block a thla thum chhung hmalakna tur, Sampoornata Abhiyan chu RD Minister Prof.Lalnilawma'n a hawng. Minister chuan Aspirational Block atana thlan nih chu hmasawnna sum tam tak luhna remchang a nihna zawnah a lawmawm rualin kawng hrang hrang ah hmasawnna tluantling a awm theih nan nasa zawk a hmalakna kalpui a tul thu a sawi a, chumi tur chuan inpekna thuk zawk nen thawhhona tha neih a tul thu a sawi. Minister chuan Sampoornata Abhiyan tihlawhtling turin line department te chu thawhhona leh inlungrualna tha an neih phawt chuan an hmachhawp an hlawhtlin ngei a rin thu sawiin, scheme awmsa hrang hrangte tihlawhtling turin department chak lohna lai indawm kang tawn a, he scheme 'Sampoornata Abhiyan' hian tan lehzualna min pe ngei sel a, midangte entawn tlak (Inspirational Block) kan nih ngei theih nan ṭang rual ang u, tiin kalkhawmte a sawm a ni. Minister chuan ama enkawl lai RD, PHE leh Horticulture Department te pawhin thawhona leh tan hona ṭha (Convergence & Collabortion) nen inelna thianghlimin bul an ṭan mek tih a sawi. Saitual District Bawrhsap Dr.Lalngura Tlau chuan Sampoornata Abhiyan sawi hawnna leh thil tum tlangpui a tarlang a, hmasawnna tehfung hrang hrang hnuai a hmabak la awmte a sawifiah bawk a ni. Sampoornata Abhiyan hnuai ah hian thla 3 chhungin heng tehna chi hrang hrang tih hlawhlin tum a hmalak a ni dawn a, chungte chu :- Hriselna lam kaihhnawih, nu naupai hriselna endik, raipuarin chaw ṭha a dawn dan, BP leh zunthlum kum 30+ test te, Agriculture Deptt hnuaia Soil Health Card siam te leh Self Help Group ten ṭanpuina an dawn dan te chu tehna tlangpui tur a ni. Vawiina Sampoornata Abhiyan hawnna Govt Saitual College Auditorium a nei hi Pu Lallawmawma Addl DC Saitualin a kaihruai a, Pi Jessie Vanlalruati, Under Secretary, Planning Deppt, Dr.B Lalthantluanga,State Programme Manager, National Health Mission,Aizawl,Dr Priscilla C.Ngaihte,Regional Lead for North East States,NITI Aayog,Delhi, Dr.Vanlalfela, Addl Director H&FW Department leh Saitual District leh Ngopa RD Block huam chhunga Sawrkar Deptt hotute leh NGO hruaitute an tel a ni. Attachment Loading attachment...",Dated: 9 th Jul 24 4:03 PM,https://dipr.mizoram.gov.in/post/saitualah-district-sampoornata-abhiyan-hawng |
Lungleiah Auto Rickshaw khalhtute pualin Awareness Campaign on Traffic Rules & Non-Communicable Diseases hun hman a ni,"1119/2024-2025 2024 Vawkhniahzawn thla ni 9: Vawiin khan Saikuti Hall, Lungleiah Lunglei Auto Rickshaw Owners' Association member-te pualin traffic dan leh natna inkai chhawn theih loh chi chungchang inzirtirna, 'Awareness Campaign on Traffic Rules & Non-Communicable Diseases (NCD)' hun hman a ni a. Lunglei Municipal Council (LMC) Vice Chairman Pu K. Lalrinawma chuan a hmanpui. LMC Vice Chairman Pu K. Lalrinawma chuan awareness campaign buatsaihtu Healthy Lunglei District chungah lawm thu sawiin, kal khawmte chu programme chhawr ṭangkai turin duhsakna a hlan a. Lungleia lirthei tam ber chu auto rickshaw a nih angin rickshaw khalhtute an smart chuan Lunglei traffic chu a smart tur thu sawiin, lirthei khalhtute chu Lunglei khawpuiin traffic lama hma a sawn zel theih nan thuneitute nen thawh hona ṭha tak kalpui zel turin a chah a. LMC-in faina leh thianghlimna a ngai pawimawh tih sawiin, auto rickshaw stand te'n faina leh thianghlimna an ngaih pawimawh avanga a chhuan thu a sawi a. Faina ngaih pawimawhna chu vawng nung zel tura chahin, LMC-in stand te tan inelna pawh a buatsaih tur thu a sawi a. Kal khawmte chu mahni eizawnna ngai pawimawh tura chahin, nungchang mawi pu tur leh ruihhlo laka fihlim a, an hriselna te vawng uluk turin a fuih bawk. Awareness campaign hi Lunglei Auto Rickshaw Owners Association President Pu Lawmhmingthanga'n a kaihruai a. Pu James Miahlung, Additional Deputy Commissioner & Chairman Sub-Committee On NCD Awareness Campaign & Screening Drive, Lunglei pawhin thu sawiin, DTO leh Traffic lam te nen Auto Rickshaw Owners Association te puala NCD leh traffic chungchang inhrilhhriatna neih ni se tih rel a nih angin he hun hi buatsaih a ni tih a sawi a. Mizoram hi ruihhlovin min run mek a, ṭhalai tam takin nunna an chan bakah, sum leh pai sen a tam a, hemi a nih vang hian natna laka inven hi a pawimawh hle a ni tiin, ei leh in chungchangah pawh fimkhur a ṭul thu a sawi a. Traffic Rules te zawm a, an hriselna dinhmun endik ṭheuh turin lirthei khalhtu kal khawmte chu a chah bawk a ni. Vawiin hun hmannaah hian Pu Beitlotha Nohro, District Transport Officer chuan inlawmna thu a sawi a. Dr Vanlallawma Khiangte, MD, Civil Hospital, Lungleiin NCD chungchang zirtirna pein, Pu Lalṭhabuanga, Traffic incharge, Lunglei Police Station-in Traffic Rules chungchang zirtirna a pe bawk. Vawiin awareness campaign-ah hian auto rickshaw neitu mi 250 chuang telin, Civil Hospital, Lungleia thawktute'n an hriselna dinhmun te an endiksak nghal bawk a ni. Attachment Loading attachment...",Dated: 9 th Jul 24 3:50 PM,https://dipr.mizoram.gov.in/post/lungleiah-auto-rickshaw-khalhtute-pualin-awareness-campaign-on-traffic-rules-non-communicable-diseases-hun-hman-a-ni |
CIVIL HOSPITAL LUNGLEI REPORT OF JUNE 2024,1118/2024-2025 CIVIL HOSPITAL LUNGLEI REPORT OF JUNE 2024 1. Total No. of OPD & Casualty cases - 9219 2. Total No. of Admission - 499 3. Major operation - 72 4. Minor Operation - 276 5. Naupiang zat - Mipa - 30 Hmeichhia - 19 = 49 6. Mithi - 20 7. Laboratory exam - 10638 8. X-ray - 501 9. Ultrasound zat - 239 10.Endoscopy - 53 11.Dialysis - 85 12.Chemotherapy - 53 13.C.T.Scan - 132 14.EGG - 154 15.Blood Donate zat - 320 Units 16.Blood hmanral zat - 250 Units,Dated: 9 th Jul 24 3:36 PM,https://dipr.mizoram.gov.in/post/civil-hospital-lunglei-report-of-june-2024 |
Serchhip District Disaster Management Authority (DDMA) in khuarel chhiatna tuartu chhungkuate chhawmdawlna hlan,"1117/2024-2025 Dated Serchhip, the 9 th July, 2024: Tun hnaia ruahpui nasa tak sur avanga khuarel chhiatna avanga an chhenna atanga inthiar chhuak chhungkaw pasarih (7), Baktawng Chan In a chengte chu nimin July ni 8, 2024 khan Serchhip District Disaster Management Authority chuan tanpuina sumfai an hlan. DDMA aiawh hian bialtu Zonal Officer Pu Lalhruailiana Zote leh a team ten nimin chawhnu khan Baktawng Chan Inah kalin thil thlen dan te a hmunah an enfiah a. Ni 28th May, 2024 a ruahpui nasa tak sur avang khan leimin nasa tak a thleng a. Chenna in pahnih pawh leimin hian a hnawl bo a ni. Chumi kal zelah chuan, kawng chhak lamah leikhi zau tak takte a insiam bawk a. Chhiatna thlen hlim chhawnah hian verification team te intirin DC Office aiawh official ten vanduaina tawk te hi an lo tlawhchhuak tawh a. Chenna in chhia bakah leimin leh lei tawlh avanga kawng block te leh chhiatna dang thleng te pawh kalchilhin silpaulin leh tanpuina tul dang te pek an lo ni tawh a ni. Tuna kawng chhak lama lei khi zau tak avang hian Baktawng Chan Inah hian chhungkaw pasarihte chu leimin a awm leh thut theih avangin an chenna in atangin an inthiar chhuak a. Heng harsatna tawk chhungkuate hnenah hian SDRF norms angin Gratuitous Relief (GR) tanpuina sum fai hlan an ni a. Official te hi Village Council member te leh khawtlang hruaituten an lo dawngsawng a. Chhiat tawk te ko khawmin Community Hall-ah chhawmdawlna sumfai inhlanna programme an hmang a. He hunah hian Sorkarin hmalak a tum zelna pawh in hrilhhriat a ni bawk. Attachment Loading attachment...",Dated: 9 th Jul 24 3:33 PM,https://dipr.mizoram.gov.in/post/serchhip-district-disaster-management-authority-ddma-in-khuarel-chhiatna-tuartu-chhungkuate-chhawmdawlna-hlan |
Lawngtlai DC in KMMTTP kawng leh SP Office bula leimin a hmunah kalin enfiah,"1116/2024-2025 Dated Lawngtlai, 9th July 2024: Vawiin khan Lawngtlai District bawrhsap Pu Cheemala Siva Gopal Reddy (IAS) chuan Kaladan Multi-Modal Transit Transport Project (KMMTTP) kawnga leimin leh Superintendent of Police (SP) Office bula leminin in pakhat a hnawl chu a hmunah kalin a enfiah a ni. Pu Cheemala Siva Gopal Reddy chuan KMMTTP kawnga leimin nasat zualna hmun 11-Km chu a hmunah ngei tlawh a tum a. 11- Km thlen hma hian leimin vanga kawngpui kaltlang harsa tak tak hmun 5 vel laia a awm avangin a hmun hi a thleng thei lo a, hun remchang hmasa berah 11-Km hi a tlawh dawn a ni. Pu Cheemala Siva Gopal Reddy hian 11-Km thlen hmaa leimin awm ang angte thianfai tura hmalak a nih tur thu sawiin, KMMTTP kawng enkawl mektu MPWD chu a rang lama leimin thianfai turin a chah a. Leimin avanga harsatna tawk zawng zawngte dinhmun a hriatthiampui tih tarlangin chak taka hmalak anih tur thu a sawi bawk. P u Cheemala Siva Gopal Reddy hian Superintendent of Police (SP) Office, Lawngtlai bula leminna hmun tlawh nghalin, Pu R. Lokeshwaran (IPS) SP chuan a hmunah a lo tawiawm a. He leimin vanga harsatna tawkte a tawrhpui tak zet tih sawiin, leimin in a hnawl chimah nunna chan an awm lo chu a vanneihthlak hle a ti. Fur ruahtui tlak tam lai tak a nih avangin mitin fimkhur a tul hle tih sawiin, Pu Cheemala Siva Gopal Reddy chuan Lawngtlai mipuite chhiatrupna thleng thei lakah inralring reng turin a chah nghal a ni. Pu Cheemala Siva Gopal Reddy hi Pu Collin Hlychho (BDO) leh Pu Dinesh Kumar Muhal, IAS (SDC) te chuan an tawiawm a ni. Attachment Loading attachment...",Dated: 9 th Jul 24 3:25 PM,https://dipr.mizoram.gov.in/post/lawngtlai-dc-in-kmmttp-kawng-leh-sp-office-bula-leimin-a-hmunah-kalin-enfiah |
"Lunglei Bawrhsap thar Pu R. Lalṭhazuala'n a hna zawmin, pisa a luah ṭan","1115/2024-2025 2024 Vawkhniahzawn thla ni 9: Lunglei District Deputy Commissioner (DC/Bawrhsap) thar Pu R. Lalṭhazuala, MCS chuan nimin July ni 8, 2024 (Thawhṭanni) khan Pi Ramdinliani, IAS hnen aṭanga charge lain, Lunglei District Bawrhsap hna a zawm. Pu R. Lalṭhazuala hi Zonuam, Aizawlah chhungkuain an khawsa mek a. Jadavpur University, Kolkata aṭangin Bachelor of Engineering (Electrical) a zo va. Kum 2003 batch Mizoram Civil Service officer niin, kum 2009-ah Senior Grade, kum 2014-ah Junior Administrative Grade leh kum 2020-ah Selection Grade-ah a kai chho va. SDyM/BDO/SDO(C) Vairengte, Bilkhawthlir, Hnahthial-ah te lo awm tawhin, Mizoram Civil Secretariat-ah department hrang hrang - Home, DP&AR, GAD, Health, RD, etc. hnuaiah te hna pawimawh hrang hrang a lo chelh tawh bawk a. Rural Development Department Director hna a chelh lai aṭangin Lunglei DC-ah hian lo sawn a ni. Lunglei District Bawrhsap thar chuan District mipuite chibai bukin, District hmasawn nan theih tawp chhuah a tum thu a sawi a. District mipuite, tlawmngai pawl, kohhran, chanchinbu mite leh sawrkar department hrang hrangte ṭawiawmna leh thawhpuina ngenin, a ṭulna apiangah fin chhuah ṭhin turin a chah a ni. Attachment Loading attachment...",Dated: 9 th Jul 24 3:17 PM,https://dipr.mizoram.gov.in/post/lunglei-bawrhsap-thar-pu-r-lalhazualan-a-hna-zawmin-pisa-a-luah-an |
"PRESS STATEMENT OF PUBLIC ACCOUNTS COMMITTEE, MIZORAM LEGISLATIVE ASSEMBLY IN ITS PRESS CONFERENCE ON 9TH JULY, 2024","1114/2024-2025 India-a kan hman Parliamentary Democracy-ah hian Assembly Committee-te hian hmun pawimawh tak an luah a, Indian Parliament-a Parliamentary Committee hrang hrang a awm laiin State-tinah Assembly Committee kan awm thung a. He’ng Committee-te hian Assembly aiawhin, Assembly-in a tih tur hrang hrang chanvo leh thiltihtheihnate chu Rules of Procedure and Conduct of Business hmangin a hlan chhawng a, he Rules of Procedure and Conduct of Business hi India Danpui (Indian Constitution) Article 208 hnuaia Assembly-in a siam a ni. Assembly Committee-te hi Assembly aiawha Assembly chanvo hrang hrang hlentu an nih angin session loh laia thu khawm thin ni mah se 'Assembly in Session' anga ngaih a ni a, India Danpui (Indian Constitution) Article 194 hnuaia kan neihte leh a dangte pawh Assembly Committee koh a nih chhung hian a nung reng a. Member-te leh Assembly Official-te duty hlen tur hi tih buai thiang a ni lo a ni. Tin, Assembly Commissioner & Secretary pawh Rules of Procedure and Conduct of Business hnuaia Rule 207-in a tarlan angin, Assembly Committee-tina Secretary a ni tel nghe nghe bawk. He’ng Committee hrang hrangte zinga upa ber chu Public Accounts Committee hi a ni a. Indian Parliament-ah chuan Government of India Act, 1919 (Montford Reforms) behchhana din kha a ni. Mizoramah pawh UT hunlai atangin he Committee zahawm tak hi a lo awm tawh nghe nghe a, State kan nih hnu pawhin Assembly zahawm tak chuan Rules of Procedure and Conduct of Business hmangin a din nghal bawk a. Assembly zahawm takin a aiawha tih tur chanvo pek dante chu: 249 (1) ""Mizoram Sawrkar hman atana Assembly-in sum a phalsak hman ral chhinchhiahna te, Mizoram Sawrkar Annual Financial Statement-te leh account dang Assembly-a pharh te, Committee-in tul a tih anga lo en dik turin Committee on Public Accounts a awm ang."" (2) ""Mizoram Sawrkar Appropriation Accounts leh chumi chungchanga Comptroller & Auditor General report-te a en diknaah Committee chuan he’ng a hnuaia tarlante hi zawm a nih leh nih loh dan a en fiah ang: a. Account-a sum hman ral anga tarlante chu a hmanna tur atana ruahman ang thlapa hman a ni em; tin, a hmanna nen a inmil em; b. Sum hman ral chu a phuartu (Authority) duh dan nen a inmil thlap em; c. Thuneitute’n chutiang tura dan an siam angin re-appropriation tih a ni em; Sawrkar Department-te’n mipui sum an hman dik tawk lohna hi Audit Report hmanga hai lan a lo ni fo tawh a, Public Accounts Committee pawhin hriatthiamna thui tak a nei tawh thin a. Chu chu remchangah lain sawrkar ban pakhat Legislature zahawmna leh thuneihna hi Executive lamin palzam chang a nei ta deuh em tih ngaihdan a awm a, hemi chungchang hi 9th Mizoram Legislative Assembly-a Public Accounts Committee thukhawm chuan uluk takin a ngaihtuah a. Committee chuan mipuite laka a mawhphurhna hlen tur leh sawrkar sum luangral tur hum a tum dante puanzar tha a ti a, chumi kawnga sawrkar Department hrang hrangte’n lo hre tawh tura a duh sawi lan nan leh insiamthatna hun an neih theih nan he Press Statement hi siam a lo ni ta a ni. Mipui sum (public money) tih chingpen chungchang thu-ah Public Accounts Committee chuan, a tul ang leh dan anga hma la tur a nih angin, ram leh hnam tana hmalak a hreh dawn lo a, hei hi Department-te pawhin chiang takin hria se a duh a. A tul anga enquiry chak zawka lain, evidence koh kawngah leh case bawhzui kawngah khauh zawka kal ngei a tum a, chumi tur chuan Audit Report piah lamah Compliance Report pawh uluk takin a zir a, a tul ang zela 'spot verification’ nei tur pawhin a inpuahchah nghal bawk a. Sum hman dan felhlel nia langte chu en liam mai loin, term liam taa Public Accounts Committee observation-te lo neih sate pawh chak takin a bawhzui mek zel a, Audit Report-a parawise-comment hrang hrang atangin a hmun ngeia tlawh tur pawh eng emaw zat a thlang fel tawh nghe nghe a ni. Sawrkar ban pathumte zinga Legislature hna thawh, session chhung chauh nia ngaihdan awm thin hi Committee chuan thiah ngei a tum a, zau zawka mipui hmaa a mawhphurħna tlangzarh leh mipuite’n an chanvo dik tak an chana, mipui sum hmanna pawh dik taka hman a ni ngei em tih bawhzui kawngah theihtawp chhuah a tum a ni.",Dated: 9 th Jul 24 2:41 PM,https://dipr.mizoram.gov.in/post/press-statement-of-public-accounts-committee-mizoram-legislative-assembly-in-its-press-conference-on-9th-july-2024 |
DC Pu Paul L Khuma hoin Child Adolescent Labour leh Child Trafficking chungchang inzirtirna neih a ni,"1113/2024-2025 Dated Serchhip, the 9 th July, 2024: Vawiin khan Serchhip DC Conference Hall-ah kum tling lo naupang/tleirawl hnathawka chhawr Child Adolescent Labour leh Child Trafficking chungchang inzirtirna Sensitization Workshop neih a ni a. He hunah hian Serchhip DC Pu Paul L.Khuma chu khuallian a ni. Pu Paul L.Khuma chuan dan kalha naupang kumtling lo hnathawka chhawr luih leh naupang hralha sumdawn (child trafficking) chungchangah Serchhip District chuan vawiin thlenga case kan la nei lo chu a lawmawm a, chutihrual chuan hetiang thil hi kan chungah leh kan khawtlangah a thlen ve lohna tura tan kan lak a tul a, a zirtir chhawng tu leh pu darhtu ni turin mitin te kan pawimawh a ni, a ti. Naupang kum tling lo hnathawka chhawr chungchangah tum reng vang ni lo, hriatlohna avanga dan kalha naupang hnathawk a chhawr te kan lo awm thei, tih sawiin India ram Dan in child labour a hrilhfiah leh a khap dan kalphung te, inkaihhruaina leh hremna awm thei te kan inzirtir nasat a ngai hle, DC chuan a ti a. Kan rinlohna lam atangin inbumna avangin Child Trafficking tuartu kan lo ni reng thei tih te hriain, fimkhur a ngai a; khawtlangah pawh inzirtir a ngai hle tiin Sensitazion Programme pawh neih chhoh zel tum a nih thu leh vawiina kalkhawm te pawh mi dangte hrilhchhawngtu ni turin a chah a ni. Child and Adolescent Labour (Prohibition and Regulation) 1986 chuan naupang kum tling lote an taksa leh rilru hriselna atana him lo eizawna hmuna hnathawka chhawr a khap a. Naupang kum 14 hnuai lam te phei chu an zirna ti buai zawngin eng hna mah thawh phal a ni lo a. Hna reng reng naupang theihna leh zahawmna hlohtirtu emaw; naupang taksa leh rilru hmasawnna leh thanna dal thei tu emaw, an zirna tibahlah tirtu emaw, zirna chawlhsan ngai khawpa thawh ngai hna te reng reng khap tlat a ni. Tleirawl te hi zan dar 7 atanga zing dar 8 inkarah inhlawhfaa chhawr phal a ni lo a. An taksaah danglamna leh hmasawnna la insiammek te an nih avangin an hriselna atana pawi thei tur te, an nunna atana hlauhawm ang chi reng rengah inhlawhfak khap a ni a. Chhawr lui an awm a nih chuan dan anga hrem theih an ni. M ihring hmanga sumdawnna human trafficking hi khawvela organised crime hluar ber dawttu a ni a, human trafficking thleng zinga a tuartu za zela 27 hi naupang - child trafficking case a ni a. Mizoramah hian April 2019 atanga June 2024 chhung khan child trafficking case hi 23 (hmeichhia 10 leh mipa 13) a lut tawh a. Serchhip District ah erawh child trafficking case hi a la awm lo a ni. Serchhip District ah hian Anti Human Trafficking Unit din niin child trafficking case bik khawihtu tura ruat an ni a. Inkaihhruaina mumal tak neiin an kal a, training pawh vawi engemawzat an nei tawh a ni. DC kaihhruaina hnuaiah Vigillance Team for Inspection and Monitoring on Prevention of Illegal Transportation of Children chu Serchhipah din a ni tawh a. He team hian a vawikhatna atan Serchhipah child labour leh trafficking a awm leh awm loh enfiah turin rescue operation chu tunkar July ni 11 leh 12 hian Serchhip ah an nei dawn a ni. Vawiin programme Additional DC Pu Lalrinzuala kaihhruaiah hian resource person pahnih - Pi Lalsiampuii, District Child Protection Officer leh Pu Lalrinhlua, Advocate ten Child Adolescent Labour leh Child Trafficking chungchang zirtirna an pe a. Official te bakah bazar nuho te, workshop neitute, VC leh khawtlang hruaitute, NGO hrang hrang te leh chanchinbumite an tel a ni. Attachment Loading attachment...",Dated: 9 th Jul 24 2:30 PM,https://dipr.mizoram.gov.in/post/dc-pu-paul-l-khuma-hoin-child-adolescent-labour-leh-child-trafficking-chungchang-inzirtirna-neih-a-ni |
MBSE HRIATTIRNA,"1112/2024-2025 9th July, 2024 : Mizoram Board of School Education chuan ni 10.07.2024 (Nilaini) chawhnu dar 12:30 hian HSLC & HSSLC Compartmental & Improvement Examinations, 2024 result tihchhuah a tum a. Result hi MBSE Office, Chaltlang leh MBSE Regional Office, Lunglei leh heng Website – www.mbse.edu.in leh www.mbseonline.com - ahte hian en theihin a awm ang. A mamawh tan result bu lei theihin a awm bawk ang. Heng a hnuaia number tarlanah te hian office hun chhungin result ngaihven theih a ni ang. Contact No : Whatsapp & Phone Call (i) 9863883041 (ii) 9863722521",Dated: 9 th Jul 24 2:30 PM,https://dipr.mizoram.gov.in/post/mbse-hriattirna1720515643 |
"Lunglei SP-in July 15 - August 17, 2024 inkar chhunga Lunglei - Aizawl kal tur sumo service dinna tur a siam","1111/2024-2025 2024 Vawkhniahzawn thla ni 9: Lunglei District Superintendent of Police Pu J. Lalmuankima chuan July ni 8, 2024 khan hriattirna chhuahin, The Motor Vehicles Act, 1988 Section 115/117 leh Government of Mizoram Notification No.B.12012/10/2004-TRP Dt.1.6.2020 tlawh chhanin a hnuaia mi ang hian Lunglei - Aizawl kal tur sumo service te din na tur a siam: 1. Lunglei - Aizawl kal tur Sumo Service chawhma dar 10:00 AM, dar 12:00 Noon leh dar 2:00 PM-a chhuak turte chu Saikuti Hall zawn hmar lam ban aṭanga main gate inkarah an ding thei ang. 2. He lai hmun hi passenger kal tur leh thlah nan hman tur a ni a, darkar chanve aia rei din theih a ni lo vang. 3. He lai hmun hi Saikuti Hall-a official programme leh pawimawh dang a awm chuan lirthei dah dan hi tihdanglam theih a ni ang. Tin, a chunga sumo din hun tur bithliah chin bak chu private parking atan hman tur a ni. He thupek hi Dt. 15/7/2024 aṭanga Dt. 17/8/2024 thleng enchhin a ni ang. Attachment Loading attachment...",Dated: 9 th Jul 24 1:52 PM,https://dipr.mizoram.gov.in/post/lunglei-sp-in-july-15-august-17-2024-inkar-chhunga-lunglei-aizawl-kal-tur-sumo-service-dinna-tur-a-siam |
CHIEF MINISTER IN UNION HEALTH MINISTER HMU,"1110/2024-2025 Dated Aizawl, the 9th July, 2024 : Nizan (dt.8.7.2024) dar 9:30 khan Chief Minister Pu Lalduhoma chuan Pu JP Nadda, Union Health Minister chu a chenna inah a hmu a, inkawmna hun tha tak an nei. ZMC tihchangtlunna tur sum leh pai tanpuina, Chief Minister Delhi a zin hmasak tuma an lo sawidun tawh chu an sawichhuak leh a, Union Health Minister hian tihfel vat a lo tiam a. ZMC a Critical Care Block din chungchangte pawh sawi dunin Health Minister hian an lo zirchian tur thu leh chanchin a hriattir leh vat tur thu a lo hrilh a. Health Sector a Mizoram hmasawnna thil te an sawidun bawk. Chief Minister hi Pu Vanlalhlana, PWD Minister chuan a tawiawm a ni. Attachment Loading attachment...",Dated: 9 th Jul 24 1:00 PM,https://dipr.mizoram.gov.in/post/chief-minister-in-union-health-minister-hmu |
COOPERATION MINISTER PU PC VANLALRUATA'N COOPERATIVE OFFICER-TE TANA PACS ENKAWL KAWNGA PAWIMAWH INZIRTIRNA TRAINING A HAWNG,"1109/2024-2025 Aizawl, the 9th July, 2024: Mizoram State Cooperative Union Ltd. (MSCU) leh Mizoram Cooperative Apex Bank Ltd. (MCAB) tangkawp buatsaih ni 4 (July ni 9-12, 2024) chhung awh tur 'Training on Common Accounting System & Systematic Audit of Primary Agriculture Credit Cooperative Society for Cooperative Officers, Mizoram' tih chu vawiin chawhma dar 10:00 khan MSCU Training Hall, Dawrpuiah tan a ni. A hawnna hun hi Cooperation Minister Pu PC Vanlalruata chuan telpuiin training hi a hawng a ni. He hun hmanpuitu Cooperation Minister Pu PC Vanlalruata chuan Cooperative Officer-te tana Primary Agriculture Credit Cooperative Society (PACS) enkawl kawnga pawimawhte inzirtirna training buatsaih a ni leh sensote Mizoram Cooperative Apex Bank Ltd. in a tum sak chu lawmawm a tih thu sawiin, ""Hmasawn tur leh danglamna thlen turin intuaithar a ngai a, ram changkang apiangin training hi an ngaipawimawh a ni,"" a ti a. Sawrkar laipui leh State Sawrkarin PACS tihhmasawnna lam a ngaihpawimawh thu sawiin, Sawrkarin society kaltlangin khaw tinah Hand Holding Policy hmangin thlai thar lei a tum a, hemi tur hian society-te din chhoh mek zel a ni a, hengte siamrem leh enkawl hi kan mawhphurhna a nih dawn avangin kan intuaithar angai hle a ni, a ti bawk. Cooperation Minister chuan sawi chhunzawmin Mizoram ang ram zim tak, a chhunga chengte pawh a tlangpuiin hnam ziarang rualkhai leh khawsak phung inang takah Cooperative Movement a kal fuh chuan hmasawnna nasa taka a thlen thei tih sawiin, kan mutante kan hriata kan tih bo theih chuan Cooperative Movement hian changkanna a thlen dawn a, hemi tur hian kan lo inpuahchah lawk pawh angai a ni, a ti a. Training tura Mizoram hmun hrang hrang atanga kalkhawm Cooperative Officer-te chu Mizoram tana darthlalang an nih thu sawiin, training tha leh hlawhtling tak nei theuh turin duhsakna a hlan a ni. Thusawitu dang Registrar of Cooperative Societies (RCS) Pu R. Lalremsanga chuan Cooperation Department chu department upa tak UT hunlai atanga kalpui a nih thu sawiin, tun aia sang leh hmasawn zawk kan nih theih nan theihtawp kan chhuahtlan a tul hle a ni, a ti a. Tun dinhmunah PACS 25 te Computerization kalpui mek niin kum tharah a dang 30 ahte kalpui leh tum a ni, a ti a. PACS chu thingtlang mite tana tangkai tak a nih avangin ngaihpawimawh zel tum a ni tih sawiin, society-te chu Sawrkarin Hand Holding Policy kalpui nan hman tangkai a tum thu a sawi a. PACS te'n nakin zelah harsatna an tawh loh nan leh an tlakchiat loh nan sum chevelte mumal leh langtlang taka venpui angai a, hemi tur hian audit ngaihpawimawh niin, Cooperative Officer-te an tangkai hle dawn a ni, a ti a. RCS chuan National Cooperative Database (NCD) mumal leh felfai tak neih kawngah tanlak tlan a tul thu a sawi bawk. He hun MSCU Training Hall, Dawrpui veng, Aizawla neih hi Deputy Registrar & Course Coordinator Pu K. Lalduhawma, CEO, Mizoram State Cooperative Union Ltd. chuan kaihruaiin kalkhawmte lawmna thu a sawi a, inhmelhriattirna hun hman a ni bawk. PACS bik audit hi society pangngai audit aiin a danglam avangin Coopertive Officer te'n an hriat fiah lehzual nan training hi buatsaih a ni a. Training-ah hian Cooperation Department hnuaia District hrang hranga Cooperative Audit Officer (CAO) te, Mizoram State Coopertive Union Ltd. (MSCU) hnuaia Cooperative Development Officer (CDO) leh Field Education Officer (FEO) te, National Cooperative Union of India (NCUI) hnuaia Coopertive Education Instructor (CEI) te leh Autonomous District Council hnuai Cooperation Department-a Inspector-te an tel a ni. Training hi ni 4 (July ni 9-12,2024) chhung awh tur niin faculty pathum Pu H. Remsangpuia, Assistant Grade-I, MCAB, Pu A. Mosshey, AGM (Rtd.), MCAB leh Pu C. Vanlalhruaia, Asst. Registrar, Cooperation Department te'n topic hrang hrang hmangin zirtirna an pe dawn a ni. Vawiin training hawnna hunah hian Pu Robuanga, Addl. RCS leh Cooperation Department hotu dangte, Pu Lalnunsanga, Chairman, MCAB, Pu K. Lalchamreia, President, MSCU, Pu Lalchungnunga, Vice President, MSCU leh sawm bikte an tel a ni. Attachment Loading attachment...",Dated: 9 th Jul 24 12:38 PM,https://dipr.mizoram.gov.in/post/cooperation-minister-pu-pc-vanlalruatan-cooperative-officer-te-tana-pacs-enkawl-kawnga-pawimawh-inzirtirna-training-a-hawng |
CHIEF MINISTER LEH PWD MINISTER TEN PU NITIN GADKARI HMU,"1108/2024-2025 Dated Aizawl, the 8th July, 2024: Vawiin tlai lam khan Chief Minister Pu Lalduhoma leh Pu Vanlalhlana, PWD Minister te chuan Pu Nitin Gadkari, Minister of Road, Transport and Highways chu a chenna inah hmuin, inkawmhona hun tha tak an nei. Pu Nitin Gadkari hian a Ministry hnuaia official pawimawhte lo ko khawmin, Mizorama project hrang hrangte leh harsatna awm mek te an sawi hova. Pu Nitin Gadkari hian, ""Forest Clearance hi kan mutan ber a nia, Mizorama hna kan thawh mai theih loh thin chhan lian ber chu Forest Clearance fel lo hi a ni"" tiin a lo hrilh a ni. Chief Minister hian NHIDCL siam retaining wall chim nasa lutuk chu a thlalak nen Pu Nitin Gadkari hi a hmuhtir hlawm a. Enfiah nghal a lo tiam a ni. Aizawl Bypass Tunnel Approach Road siamna tur Mizoram Sawrkarin a thlen leh Lawngtlai - Siaha inkar Chhimtuipui Lui (Tuipui Ferry) a lei dawhna tur DPR, Mizoram Sawrkarin a thehluh tawh pawh a rang thei ang bera tihhlawhtlin dan a zawn tur thu a lo hrilh a ni. Attachment Loading attachment...",Dated: 8 th Jul 24 8:17 PM,https://dipr.mizoram.gov.in/post/chief-minister-leh-pwd-minister-ten-pu-nitin-gadkari-hmu |
DEPUTY SPEAKER-IN PADMA SHREE AWARD DAWNGTU DR. SANGTHANKIMA LAWMPUINA HUN A HMAN PUI,"1107/2024-2025 Dated Kolasib, the 8th July, 2024: Vawiin khan Kalvari home TNT khuangpuilam, Kolasib ah Padma shri Dr. Sangthankima, Chairman TNT, Padma Shri Award lawmpuina hun hman a ni a, Pu Lalfamkima Bialtu MLA leh Dy. Speaker ni bawkin he hun hi a hmanpui. Padma Shri Award lawmna hun Pu Zonunsanga President, Kolasib branch TNT kaihhruaiah hian Pu Lalfamkima Dy. Speaker chuan thu sawiin, Pathian atanga chhuak hmangaihna dik, mahni mihringpui te hmangaihna nen Pu Sangthankima hian hma a la a, chuvangin a hmalakna hi Pathianin mal a sawm ani tih hmuhtheih in a lang a ni, a ti a. Hei bakah hian Mizoram ah hian mipa aiin hmeichhia kan tam a, mipa ten tan kan lak loh chuan kan hmabak hi a eng lo a, engvangin nge hmeichhia aiin mipa te hi an nun a tawi bik tih hi ngaihtuah tham a tling a ni, a ti. TNT enkawl hna chu mi aia thiamna chungchuang leh mi bik nihna nei hran lo mahse mahni mihringpui enkawlna kawnga tluang tak leh hlawhtling taka a kal thei chu thawktute Pathian a an innghah tlat vang a ni, a ti bawk. He hunah hian Padma Shri Dr Sangthankima pawhin thu sawiin, TNT Muanna veng, Aizawlah mi 1810 awmin, khawvela Home lian ber an nih thu a sawi a. Hei bakah hian Padma Shri Award dawn hi a phu lo leh a dil ngai loh ani tih sawiin, Pathian malsawmna avangin Award 20 chuang a dawng tawh tih a sawi bawk. Mother teressa international award, khawvel award 2 leh National Award 4 a dawng tawh a, mi tam takin Padma Shri Award an dawn chhan ngaihtuah chuan a ni chu vohbik enkawl te, ruihhlo ngai enkawl te, rualbanlo enkawl te a nih na chu a danglamna a ni, a ti a. Hetiang chawimawina a dawn hi anmahni vang liau liau a ni, a ti bawk. TNT hian Mizoram chhung Champhai, Lunglei, Muanna veng, Aizawl leh Kolasib ah te Home neiin,Kolasib TNT hi kum 1992 a din a ni. Tahan, Myanmar ah centre an nei bawk a, Mizoram chhung Home hrang hranga mi te pawhin he hun hi hmanpuiin, Pu K. Lalrinliana Ex. Minister pawhin a hmanpui bawk. Attachment Loading attachment...",Dated: 8 th Jul 24 6:02 PM,https://dipr.mizoram.gov.in/post/deputy-speaker-in-padma-shree-award-dawngtu-dr-sangthankima-lawmpuina-hun-a-hman-pui |
CHIEF MINISTER LEH FOXCONN AIAWH INKAWM,"1106/2024-2025 Dated Aizawl, the 8th July, 2024: Vawiin khan Taiwan Expo 2024 India neihna hmun, New Delhi ah Chief Minister Pu Lalduhoma leh Pu V. Lee, Foxconn India aiawh te chu an inkawm a. An company a Mizo thalaiten hna an thawh ve theih dan tur leh Foxconn lamin Mizorama thilsiamna an kalpui ve theih dan zirchian chungchang te an sawi dun. Attachment Loading attachment...",Dated: 8 th Jul 24 4:47 PM,https://dipr.mizoram.gov.in/post/chief-minister-leh-foxconn-aiawh-inkawm |
Subsets and Splits